
Introducere 


Prezenta lucrare îşi propune familiarizarea cititorilor cu specificul 
abordării psihologice a fenomenului uman, principalele concepte, legile 
generale si caracteristicile majore care definesc procesele psihice 
fundamentale. Este evident că diversitatea şi multitudinea paradigmelor 
explicative apărute de-a lungul timpului în psihologie, controversele 
moderne asupra celor mai potrivite modele explicative ale mecanismelor 
psihice fac imposibilă înfăţişarea unui tablou complet al stadiului actual 
de cunoaştere din acest domeniu. Unde a fost posibil am prezentat 
principalele paradigme explicative, precum şi problemele rămase 
nerezolvate în cadrul acestora şi direcţiile contemporane de cercetare. 
Cartea este organizată după modelul cursurilor universitare, la finalul 
fiecărui capitol regăsindu-se câte un scurt rezumat recapitulativ, cuvinte 
cheie, precum şi câteva întrebări de verificare. 

La finalul cărții se găseşte un minidicţionar cu termeni de 
specialitate. Obiectivul fundamental al cărţii îl constituie acomodarea 
cititorilor cu limbajul de specialitate, demascarea unora dintre 
prejudecățile si stereotipurile eronate asupra proceselor psihice, 
dezvăluirea şi explicarea cauzelor şi mecanismelor comportamentelor, 
limpezirea unora dintre incertitudinile şi neclaritátile legate de trăirile 
afective etc. Neputând epuiza complexitatea şi dinamica domeniului 
prezentat, lucru care nici nu ar fi de dorit (din perspectivă pedagogică 
căzându-se în eroarea sugerării existenţei unei paradigme definitive, 
statice, încheiate a cunoaşterii ştiinţifice, lucru extrem de neadevărat) 
cartea se doreşte a fi un punct de plecare pentru oricine este interesat de 
înţelegerea acestui miracol (mister) care este conştiinţa umană, pornind 
de la prezentarea realizărilor cunoaşterii ştiinţifice contemporane în 
acest domeniu. 


Capitolul I Obiectul psihologiei 


Deşi originea sa etimologică pare destul de clară (din grecescul 
psyche — suflet si logos — discurs, teorie despre, ştiinţă), circumscrierea 
obiectului şi domeniului psihologiei a devenit destul de dificilă după 
150 de ani de dezvoltare (instituţională). Înțelegerea „sufletului” uman, 
a ceea ce îi corespunde în realitate acestuia, a ceea ce îl condiţionează, 
metodele prin care această „entitate” poate fi observată şi studiată, au 
variat şi variază destul de mult în perspectivele diverselor direcţii de 
studiu. Aceasta deoarece psihologia, ca ştiinţă şi domeniu de cercetare, a 
fost şi este dependentă de trecutul său (concepţiile, realizările şi 
succesele înregistrate până acum în studierea omului), de concepţia 
despre om (care s-a schimbat şi care va continua să se modifice odată cu 
dezvoltarea societăţii şi a culturii, odată cu ideologiile şi miturile 
referitoare la locul şi rostul omului în lume), modificările sociale, 
progresul celorlalte ştiinţe (într-un fel se puteau face experimente în 
secolul al XIX-lea şi altfel poate fi studiată, spre exemplu, baza bio- 
fiziologică a proceselor cognitive folosind noile tehnologii 
informaţionale şi de explorare), la fel cum şi progresul economic a fost 
întotdeauna o condiţie necesară pentru ca programele de studiu de 
amploare să poată fi inițiate şi finalizate. 

Dacă avem în vedere elementele asupra cărora s-au concentrat 
psihologii de-a lungul timpului, o primă definiție care s-ar putea contura 
este aceea că psihologia este ştiinţa comportamentului şi a funcţionării 
minţii (ori a creierului). 

În funcţie de interesul acordat anumitor manifestări ale acestei 
realităţi complexe sau de elementele care au fost considerate ca putând 
fi studiate ştiinţific, s-au conturat mai multe perspective. Cei care au 
considerat că obiectul psihologiei îl constituie viaţa interioară a 
individului (indiferent de forma, natura sau calitatea acesteia) au format 
curente precum fenomenologia sau psihanaliza; alții au considerat 
comportamentul (behaviorismul) sau activitatea (psihologia conduitei) 
ca fiind singura manifestare ce poate fi studiată (i.e. măsurată şi 
observată) ştiinţific, alti au considerat că numai personalitatea 
(psihologia personalităţii) sau omul concret, unitar (psihologia 
umanistă) pot constitui adevăratul obiect al psihologiei. Din această 
perspectivă, de-a lungul timpului, s-au conturat mai multe direcţii de 
cercetare. Edward E. Smith, Susan Nolen-Hoeksema, Barbara L. 

Fredrickson şi Geoffrey Loftus (2005), de exemplu, consideră că există 
5 asemenea abordări: perspectiva biologică — care vizează substratul 
material anatomic şi fiziologic al proceselor psihice, perspectiva 
comportamentală — axată pe studiul manifestărilor exterioare ale 
realităţii psihice în comportament, perspectiva cognitivistă — care se 
focalizează strict pe studiul proceselor mentale, perspectiva subiectivistă 
(sau fenomenologică) — axată pe analiza experienţelor interioare trăite 
de individ, şi perspectiva psihanalitică. Nicky Hayes şi Sue Orrell 
(1997) consideră că ar fi şase asemenea abordări fundamentale: 
biologică, behavioristă, cognitivă, umanistă, socială (interesată de 
modul în care interacționează oamenii, factorii individuali implicaţi, 
atitudinile şi credinţele sociale) şi psihologia dezvoltării (interesată de 
modul în care oamenii se schimbă din punct de vedere emoţional, social 
şi cognitiv de-a lungul timpului). 

Pentru a vedea cât de diferite (dar nu exclusive, ci 
complementare) sunt aceste perspective de abordare a psihicului uman, 
să luăm, de exemplu, reacţia de lovire a unei persoane care v-a insultat. 
Din perspectivă biologistă a avut loc activarea unor arii cerebrale şi 
stimularea neuronilor care activează mişcarea braţului, din perspectivă 
behavioristă lovirea reprezintă un comportament învăţat, ca reacţie la un 
stimul exterior, insulta, şi care a fost recompensat în trecut (urmat de o 
stare de satisfacţie), din perspectivă cognitivistă se vizează explicarea 
comportamentului din perspectiva proceselor mentale implicate, lovirea 
făcând parte din planul prin care ati vizat să vá atingeti obiectivul 
(apărarea onoarei), din perspectivă subiectivistă lovirea reprezintă o 
reacţie pe care ati avut-o datorită faptului cá ati interpretat afirmaţia 
respectivă ca fiind o insultă, iar din perspectiva psihanalitică lovirea 
reprezintă manifestarea, în condiţii de frustrare, a instinctului agresiv 
inconştient care există în fiecare. Deşi există importante dispute între 
adepţii diverselor direcţii privind relevanta şi obiectivitatea (valoarea 
ştiinţifică) a acestor descriptii, de cele mai multe ori ele nu se exclud, ci 
reprezintă, mai degrabă, descrieri alternative, care surprind aspecte 
diferite ale aceleaşi realități complexe, care este ființa umană. 


Domeniile psihologiei 


Datorită acumulării enorme de informaţie din ultimele decenii, 
precum şi a necesităţii utilizării ei în varii domenii ale activităţii 
umanului, psihologia, ca domeniu de cercetare, s-a diversificat foarte 


10 


Obiectul psihologiei 


mult, apărând numeroase domenii şi specializări. Pentru o mai bună 
ordonare a lor, putem folosi, după cum sugerează Alain Lieury (1996), 
două axe principale în funcție de obiectul, scopul şi aplicaţiile 
investigației subdomeniului respectiv. O axă va delimita sectoarele 
psihologiei în funcție de gradul de normalitate a aspectului psihologic 
studiat, iar cea de-a doua va viza ponderea acordată influențelor celor 
două aspecte indisociabile ale faptului psihic uman: biologic şi social. 
Pe de o parte, realitatea psihică are ca suport material organismul 
(creierul uman), iar pe de alta, spre deosebire de oricare altă vieţuitoare, 
ființa umană nu îşi poate dezvolta potenţialitățile până la atingerea 
statutului uman decât prin traiul în societate, de unde şi rolul esenţial pe 
care îl au interacţiunile cu semenii şi instituţiile sociale. Într-o viziune 
de ansamblu principalele subdomenii vor arăta ca în figura următoare: 


Psihologie experimentală 
Psihologie generală 
Psihologie diferențială 
Psihologia educaţiei Psihologie cognitivă 
Psihologia muncii (ergonomie) Psihologia genetică (a copilului) 
Psihologia industrială Etologie (psiho-animală) 
Psihologia socială Psihofiziologie 


Biologic 


Etnopsihiatrie Psihofarmacologie 
Neuropsihologie 
Antipsihiatrie Psihopatologie Psihiatrie 
Psihologie clinică 
Psihanaliză 


Principalele subdomenii din psihologie 


Natura psihicului uman 


Spre deosebire de procesele şi fenomenele studiate de ştiinţele 
naturii sau cele sociale, în cazul fenomenelor psihice, caracteristicile 
acestora fac imposibilă recurgerea la multe dintre metodele şi abordările 
folosite cu succes în alte domenii. Faptul psihic este în esenţa lui 
interioritate umană trăită, fapt care îl face inaccesibil observaţiei 


11 


Elemente de psihologie generală 


ştiinţifice aşa cum este ea folosită în alte domenii. Precum arăta Roger 
Mucchielli (1974), faptele umane au câteva caracteristici care le fac 
incompatibile cu modul de abordare din ştiinţele naturii. 

Astfel, faptul uman este global, nu poate fi descompus în părți 
distincte de analizat, el fiind o sinteză, la un alt nivel de complexitate, 
dar şi de realitate, a factorilor biologici, sociali şi culturali, iar însumarea 
aditivă a acestora nu poate oferi o imagine adecvată a naturii sale; de 
asemenea, faptul uman nu poate fi înţeles decât în baza analogiei dintre 
observator şi observat, o dată pentru că trăirea psihologică nu poate fi 
înţeleasă decât prin empatie, a doua oară pentru că tratarea subiectului 
ca obiect, ca lucru, pierde chiar esenţa a ceea ce se doreşte înțeles; faptul 
uman este expresia ansamblului de semnificaţii, al valorilor şi 
conceptelor trăite de subiectul care acţionează; faptul uman înseamnă, 
concomitent, atestarea unei prezenţe individuale, cea a subiectului care 
trăieşte, simte, valorizează şi care se desfăşoară în timp şi spaţiu ca şi 
conştiinţă; şi, nu în ultimul rând, faptul uman este influenţat de 
reciprocitatea observaţiei, conştiinţa existenţei observatorului 
modificând însăşi desfăşurarea faptului psihic ca atare. În aceste 
condiţii, cum mai este posibil accesul, analizarea, descrierea şi 
înţelegerea ştiinţifică, obiectivă, a proceselor şi fenomenelor psihice? 
Atunci când nu vizează descrierea reacţiilor neuro-fiziologice ori 
manifestarea exterioară a comportamentului mai poate rămâne 
psihologia un domeniu de cercetare ştiinţifică obiectivă? 

Pentru a răspunde la aceste întrebări trebuie să avem un concept 
clar despre ceea ce înțelegem prin psihic. În această problemă s-au 
confruntat, de-a lungul timpului, trei mari paradigme. Prima sustine cá 
psihicul este o realitate diferită de cea materială, a organismului, (în 
speţă, creierul), dar cu care interacționează (interactionismul); cea de-a 
doua paradigmă vede psihicul ca o realitate distinctă de materie şi care 
funcționează în paralel cu aceasta (paralelismul sau dualismul); iar 
potrivit celei de-a treia, psihicul este acelaşi lucru cu activitatea 
creierului, mai exact este forma pe care o îmbracă succesiunea 
proceselor nervoase din creier (monismul) (Cosmovici şi Celmare, 
1990). Conform ultimei, procesele psihice sunt legate de procesele 
materiale, dar nu se reduc la acestea. De exemplu, deşi imaginile 
corpurilor exterioare sunt doar rezultatul impulsurilor nervoase din 
creier şi nu reproducerile caracteristicilor obiectelor percepției (harta nu 
este teritoriul), ele reproduc, însă, raporturile existente între lungimile de 

undă ale imaginii reflectate de corpuri (exemplul va fi detaliat mai mult 
la analiza senzatiilor vizuale). Imaginea (un sistem precizat de raporturi) 
este, prin urmare, un fenomen psihic care traduce sau codifică un fapt 
fizic exterior. 

Mai mult de atât, psihicul nu este doar imagine, el este şi concept 
şi/sau formă, într-un cuvânt, informaţie, mai exact, un program 
informaţional apt să se auto-programeze. La fel cum forma (structura, 
configuraţia) determină realitatea materială sau pe cea a proceselor 
fizice, la fel, formele pe care le iau procesele nervoase pot fi modificate, 
reglate şi comandate, conştient şi inconştient, de către epifenomenul 
autonom al activităţii cerebrale: conştiinţa. 


Importanţa structurii (formei) în cadrul realităţii obiectelor materiale 
este sugestiv ilustrată de alotropia carbonului. În funcţie de structura în care 
cristalizează — cubic sau hexagonal — el poate fi mult râvnitul diamant (a) sau 
banalul grafit (b), cu proprietăţi fizice şi chimice extrem de diferite. 


(a) structura cristalină a diamantului (b) structura hexagonală stratificată a grafitului 


În aceeaşi măsură, procesele fizice sunt direct influențate de 
„aranjamentul” (structura) obiectelor fizice. Aceleaşi cărămizi care aşezate 
una peste cealaltă vor cădea, aşezate sub formă de boltă se sprijină una în alta 
anulând împreună efectul pe care forța gravitaţională îl are asupra fiecăreia 
dintre ele. 


În paralel cu cauzalitatea materială a structurilor organice neuro- 
fiziologice psihicul poate exercita si o influenţă simțită, extrem de 

evidentă, o cauzalitate structurală asupra proceselor neuronale, având 
astfel posibilitatea de determinare şi alegere, fapt care îi permite să aibă 
un rol activ şi transformator în cadrul desfăşurării vieţii psihice. Dacă 
ne imaginăm o situaţie periculoasă, această reprezentare va determina 
modificări fiziologice corespunzătoare la nivelul organismului; în mod 
similar, imaginarea unui peisaj relaxant, de vis, va determina o stare de 
relaxare şi bunăstare. 

Dacă vom defini conduita în sensul său larg, după cum viza Pierre 
Janet (1935), drept totalitatea acţiunilor exterioare adaptative orientate 
către „în afara”, cát şi a proceselor invizibile, mentale de reglare si 
(auto-)organizare, psihologia va putea fi definită, pe scurt, ca fiind 
ştiinţa conduitei umane. 

În continuare, respectând tradiţia cursurilor de psihologie 
generală, după prezentarea metodelor utilizate în domeniu, vom 
prezenta principalele procese psihice, începând cu procesele cognitive 
(cele legate de cunoaştere): senzațiile, percepțiile, reprezentările, 
memoria, imaginaţia, limbajul şi gândirea, continuând cu cele afective 
(emoţiile), pentru a ne opri, în cele din urmă, asupra fenomenului 
integral al conştiinţei şi al personalităţii. 


Rezumat 


În acest capitol am încercat să surprindem specificul psihologiei 
ca disciplină ştiinţifică, domeniile şi subdomeniile din cadrul 
psihologiei contemporane, precum şi natura, determinările generale şi 
caracteristicile faptului psihic. 


Cuvinte cheie 


cauzalitate, cauzalitate structurală, comportament, fapt psihic, 
formă, interacţiune, perspectivă behavioristă, p. biologică, p. cognitivă, 
p. socială, p. umanistă, Structură. 


Întrebări recapitulative 


Cum se defineşte Psihologia? 

Care sunt principalele abordări din cadrul psihologiei? 
Care sunt principalele domenii ale cunoaşterii psihologice? 
Care sunt caracteristicile faptului uman? 

Care este natura psihicului? 

Cunoaşterea comună şi cunoaşterea ştiinţifică a 
realităţii psiho-sociale 


În viaţa de zi cu zi, oamenii obişnuiţi observă, analizează, 
evaluează şi interpretează situaţiile şi evenimentele din societate. Astfel 
se formează, în timp, un ansamblu de cunoştinţe, reprezentări, explicaţii 
şi interpretări asupra unor structuri, fenomene, procese şi evenimente 
psihologice şi sociale. Acestea sunt produse spontan, în cadrul activităţii 
practice zilnice a indivizilor şi grupurilor, sunt achiziționate de indivizi 
în urma experienţei lor directe sau în urma proceselor de comunicare din 
cadrul familiei şi altor grupuri de care aparţin, transmise prin sistemul 
educațional sau prin mass media ori prin procesul de difuzare şi de 
socializare a rezultatelor ştiinţei, a operelor filosofice sau artistice. Chiar 
dacă aceste cunoştinţe, explicaţii şi interpretări sunt mai puţin elaborate 
şi imaginea pe care o oferă asupra realităţii psihice este mai mult sau 
mai puţin satisfăcătoare din punct de vedere al veridicitátii, ele au un rol 
social şi gnoseologic foarte important. Specificul obiectului de studiu al 
Psihologiei, psihicul uman, face imposibilă înţelegerea şi explicarea 
a realităţii studiate. Idealul de obiectivitate ştiinţifică al psihologiei 
diferă de cel al ştiinţelor exacte sau celor ale naturii. Produse, de cele 
mai multe ori, de practica de zi cu zi şi cerute de aceasta, cunoştinţele 
despre realitatea psihică elaborate de cunoaşterea comună sau preluate şi 
integrate în mod specific de către aceasta, se cristalizează la nivelul 
indivizilor şi grupurilor şi se transmit de la o generaţie la alta, 
imbogátite prin experienţa fiecărei generaţii. Ele au un rol foarte 
important în asigurarea consensului şi a comunicării sociale. Deşi, de 
cele mai multe ori, sunt parţiale şi incomplete şi pot diferi destul de mult 
de la un individ la altul sau de la un grup la altul, ele orientează 
acţiunea, comportamentele şi practica cotidiană a indivizilor şi 
grupurilor în mediul social. La nivelul conştiinţei comune, al simțului 
comun (al bunului simţ!) cunoaşterea cuprinde , sistemul de credinţe, 
reprezentări, cunoştinţe — descrieri, explicaţii şi interpretări — obţinute 
în mod spontan, fără o cercetare sistematică şi după metode ştiinţifice, 
ci pe baza activităţilor contextelor obişnuite (loc de muncă, familie, cerc 
de prieteni, organizaţii politice sau de altă factură etc.) " (lut, 1997). 

Trebuie precizat că simţul comun nu trebuie tratat „ca ceva 
omogen sau chiar amorf şi difuz, ci ca fiind puternic diferențiat” 
(Rotariu şi Ilut, 1997). Această diferenţiere se referă, în primul rând, la 
ansamblul de cunoaşteri care formează simţul comun şi care variază, din 
punct de vedere al relevantei cognitive, de la simple constatări, clişee şi 
prejudecăţi până la observaţii şi raționamente profunde, la explicaţii şi 
interpretări foarte nuanţate. În al doilea rând, sursele din care provin 
aceste cunoaşteri sunt şi ele extrem de diferite. Unele sunt rezultatul 
unor observaţii cotidiene ale oamenilor obişnuiţi, ale „nespecialiştilor”, 
altele sunt dobândite de către indivizi în procesul comunicării în cadrul 
familiei, a diverselor grupuri de apartenenţă, a expunerii la mass media, 
altele sunt „transferate” din ştiinţele socio-umane în urma procesului de 
difuzare socială a rezultatelor acestor ştiinţe prin sistemul educational 
sau prin mijloacele comunicării de masă. Nu în ultimul rând, cei care 
produc şi care utilizează în viaţa cotidiană cunoaşterea comună sunt, la 
rândul lor, foarte diferiți, ca indivizi, din punctul de vedere al 
caracteristicilor lor socio-demografice, al statutului lor social, al 
nivelului de instrucţie, al gradului de informare, al nivelului şi 
volumului experienţelor sociale pe care le-au trăit. Inteligența şi 
aptitudinea de a surprinde elementele semnificative ale unui anumit 
mediu social, ale unor anumite fenomene sau evenimente sunt şi ele 
foarte diferite, ca şi modul de utilizare a cunoaşterii comune în 
activitatea cotidiană. Principalele virtuti pe care le are, după Petru Iluţ 
(1997), cunoaşterea comună sunt: 

1. Realitatea socio-umană care formează obiectul cunoaşterii 
comune este direct accesibilă oamenilor obişnuiţi. Este vorba despre un 
nivel „mezo” al existenţei, a cărui observare nu presupune, în principiu, 
aparate şi instalaţii speciale, spre deosebire de nivelele „micro” si 
„macro” ale existenţei. 

2. Această realitate socio-umană îi este foarte familiară 
observatorului obişnuit. El trăieşte şi acţionează în acest mediu social şi 
împărtăşeşte credinţe, explicaţii, motivații, valori şi simboluri comune 
cu ceilalți oameni care trăiesc în acelaşi mediu, în aşa fel încât, el este 
capabil să înţeleagă mai uşor gândurile şi acţiunile semenilor săi. 

3. Strategiile cognitive utilizate la nivelul practicii cotidiene, care 
produc cunoaşterea comună sunt complexe, flexibile şi subtile. Este 
vorba despre o „epistemologie obişnuită”, implicită şi pre-reflexivă, 
„constituită dintr-un ansamblu de propoziţii şi de principii care îşi trag 

forța din faptul că sunt de o soliditate care rezistă la orice probă şi ne 
aduc un ajutor indispensabil în viaţa curentă” ne spune Raymond 
Boudon (1990), în care avem o încredere oarbă şi le utilizăm fără să ne 
dăm seama, considerându-le ca „fiind de la sine înţelese”. Totuşi, 
această „epistemologie obişnuită” poate, în anumite cazuri, „să 
constituie un cadru impropriu şi, prin urmare, să inducă derapaje ale 
inferenfei" (ibidem). Acest lucru se întâmplă pentru că strategiile 
cognitive ale simțului comun sunt, în comparaţie cu cele ştiinţifice, 
spontane, incomplete, neelaborate şi mai puţin transparente, chiar dacă 
au multe puncte comune cu cele ştiinţifice. Aceste strategii euristice ale 
simțului comun fac, ele însele, parte din obiectul de studiu al psihologiei 
şi sociologiei cunoaşterii şi al unui domeniu aparte al psihologiei sociale 
care se ocupă de problemele cognitiei sociale. 

4. În spaţiul lor de competenţă, în mediul social în care trăiesc, 
inter-relationeazá şi (re)actioneazá, oamenii obişnuiţi se comportă ca 
nişte „mici oameni de ştiinţă”. Constatările şi explicaţiile oferite de către 
ştiinţele socio-umane au, de foarte multe ori, corespondenţă la nivelul 
simțului comun. „„Deosebirile dintre cele două nivele (comun şi 
ştiinţific) în elaborarea de «teorii» sunt adesea, mai degrabă diferenţe 
de limbaj, de expresie.” (Ilut, 1997) Câştigul enorm al ştiinţelor socio- 
umane în planul cunoaşterii prin standardizarea si rigurozitatea 
limbajului, nu trebuie însă să estompeze calităţile limbajului natural, 
flexibilitatea sa. 

5. În anumite cazuri, cunoaşterea comună ne poate oferi 
observaţii, analize, explicaţii, interpretări de o mare profunzime şi 
subtilitate produse de nespecialişti în cunoaşterea umanului, care au însă 
un grad ridicat de „intuire” a psihologicului şi o bogată experiență de 
viaţă în comunicarea si inter-relationalitatea umană. Este cazul unor 
medici, preoți, profesori, scriitori etc. 

În acelaşi timp, acceptarea virtuţilor cunoaşterii comune, nu poate 
trece cu vederea limitele sale inerente. 

1. Prima limită o constituie implicarea. Un punct de plecare în 
evidenţierea acestor limite este faptul că subiectul cunoaşterii comune a 
realităţii psihice este, ca şi în cazul celei ştiinţifice, de altfel, parte a 
obiectului cunoaşterii. Participând la viaţa socială, ca agenţi activi şi 
având o viaţă psihică, oamenii obişnuiţi „nu pot avea despre ea o 
cunoaştere corectă, adică pe de o parte «veridică», pe de alta 
«completă»”, observă Henri H. Stahl (1974), deoarece în cunoaşterea 
spontană nu ne supunem unui examen critic metodele, instrumentele şi 

condiţiile în care se desfăşoară. Ca să folosim expresiile lui Pierre 
Bourdieu (2008), la nivelul simțului comun nu are loc nici „întoarcerea 
asupra ei înşişi a gândirii gânditoare” şi nici „obiectivarea subiectului 
obiectivării”, procese care, la nivelul cunoaşterii ştiinţifice, cresc 
şansele de a depăşi dificultatea dată de situaţia că cel care se angajează 
în cunoaşterea realităţii psihice sau a celei sociale este, în mod 
implacabil, parte a acestei realităţi. 

2. În cel de al doilea rând, limbajul şi valorile personale ale 
observatorului. Socializarea primară, care se realizează, în principal, în 
cadrul familiei de origine, este deosebit de importantă inclusiv pentru 
modalităţile ulterioare de cunoaştere a lumii în general şi, evident, şi ale 
lumii psihice şi sociale. În contextul acesteia, copilul îşi apropriază 
subiectiv identitatea şi, în acelaşi timp, lumea psiho-socială. În cadrul 
socializării primare, limbajul constituie conţinutul şi instrumentul cel 
mai important. Prin limbaj sunt internalizate atât o sumă de cunoştinţe, 
cât şi un anumit mod de a lega între ele conceptele, de a judeca. 
Limbajul uman, din punct de vedere psihologic, „reprezintă matricea 
internă pe care se structurează şi se dezvoltă întreaga organizare 
psihică a individului” (Chelcea, 2001). 

Procesele de socializare secundară, care se desfăşoară ulterior în 
cadrul sistemului educaţional, exercitate în interiorul diverselor grupuri 
al căror membru devine individul sau ca urmare a expunerii la mass 
media, continuă practic socializarea, pe tot parcursul vieții. Uneori, 
socializarea secundară înseamnă o desocializare şi resocializare, în 
funcţie de sistemul de cunoştinţe, credinţe, valori, norme, modele de 
comportament ale noilor grupuri în care individul se integrează şi care 
pot fi diferite de cunoştinţele, credinţele, valorile, normele şi modelele 
comportamentale achiziţionate în cursul socializării primare. Este 
evident, deci, că şi socializarea secundară îşi pune amprenta asupra 
nivelului şi modului în care oamenii cunosc realitatea psiho-socială. 
Inconsistenta, polisemia şi ambiguitatea limbajului nespecializat, la fel 
ca şi prevalența valorilor extra-ştiințifice plasează produsele cunoaşterii 
comune sub semnul contingentului, subiectivitátii, particularului si 
incertitudinii valorii de adevăr. 

3. În cel de al treilea rând, la nivelul cunoaşterii comune intervin 
stereotipiile. Trăind şi acţionând într-un anumit mediu social, într-o 
anumită societate şi în anumite grupuri sociale, individul achiziționează 
şi utilizează în activitatea sa diferite clișee şi stereotipii sociale, adică 

„judecăţi care circulă cu o mare frecvenţă într-un anumit context socio- 
cultural şi care sunt însuşite şi practicate de către subiecţii umani, luate 
ca atare, «gata confecţionate», fără a fi rodul experienţei personale şi 
fără a fi critic examinate de gândirea proprie” (Rotariu şi Ilut, 1997). 
Chiar dacă, uneori, ele pot fi descrieri şi evaluări corecte ale realităţii, de 
cele mai multe ori clişeele şi stereotipiile sociale, prin tenta lor 
generalizatoare, prin pretenţia lor de universalitate (deşi se bazează pe o 
viziune particulară, limitată asupra realităţii sociale), au o valoare mică 
de adevăr şi constituie unul dintre neajunsurile majore ale cunoaşterii 
comune. 

4. O altă tendinţă specifică acestui tip de cunoaştere o constituie 
supra-generalizarea, adică trecerea de la o concluzie oarecare, obţinută 
într-un context specific, particular, la o generalizare cât mai larg 
posibilă. Supra-generalizarea reprezintă o practică des întâlnită la 
nivelul cunoaşterii comune şi o limită serioasă a ei. Pentru că experienţa 
directă a oamenilor obişnuiţi este limitată spatial si temporal, 
„cunoaşterea comună este parcelară, incapabilă să evidenţieze evoluţia 
istorică a societăţii, caracteristicile generale ale colectivităţii umane, 
legitatea schimbărilor sociale,” arată Septimiu Chelcea (2001). Totuşi, 
simţul comun are tendinţa de a absolutiza constatările pe care le face pe 
marginea unor situaţii particulare aşa că, chiar dacă observaţiile 
respective pot fi corecte şi pertinente, generalizarea lor este nejustificată 
şi produce viziuni eronate asupra realităţii sociale. 

5. Avem, de asemenea, superficialitatea cunoaşterii comune. 
Există pericolul ca omul obişnuit să sesizeze doar legăturile aparente, 
uneori false, dintre diferiți factori, variabile legate de fenomenele, 
procesele, evenimentele pe care le observă, cu atât mai mult cu cât 
realitatea psihică a celuilalt nu este niciodată direct accesibilă. Este 
vorba, deci, nu doar de posibilitatea apariţiei unor generalizări 
nejustificate, bazate pe o viziune parțială, limitată, ci şi de incapacitatea 
de a sesiza, uneori, legăturile reale şi cu adevărat importante între 
factorii explicativi ai manifestărilor unei anumite realități psihice 
observate. În cunoaşterea comună este implicată, într-o mare măsură, 
subiectivitatea celor care o practică. Interesele, aspiraţiile, valorile 
individuale sau de grup pot deforma modul de percepere a realităţii. 
Poate să apară o anumită selectivitate în ceea ce priveşte perceperea 
aspectelor legate de fenomenul, procesul, evenimentul observat. Sunt 
mai uşor sesizate şi reţinute acele informaţii care concordă cu anumite 
credinţe, opinii, prejudecăţi, cunoştinţe pe care omul le posedă deja ca 

urmare a experienţei sale anterioare sau a cunoaşterii pe care a 
achizitionat-o în timp şi care i-a parvenit pe diferite căi. Poate să apară, 
de exemplu, aşa numita viziune de tunel, adică explicarea unei anumite 
situaţii doar printr-un anumit detaliu, considerat, în mod nejustificat, 
semnificativ, si neluarea în considerare a altor elemente, uneori 
determinante. 

6. Extrem de evident, mai ales în privinţa interpretării şi explicării 
fenomenelor psihice, se manifestă caracterul pasional al cunoaşterii 
comune; faptul că oamenii obişnuiţi nu se mulțumesc doar să constate o 
anumită realitate socială, ci au faţă de ea anumite atitudini, 
răstălmăcind-o uneori, faptul că omul obişnuit „judecă permanent sub 
semnul şi sub prisma intereselor lui omeneşti, de clasă şi personale, cu 
asprime, cu bunăvoință, cu iubire sau cu ură,” arată Henri H. Stahl 
(1974), limitează valoarea euristică a rezultatelor acestui tip de 
cunoaştere. 

7. Nu în ultimul rând, cunoaşterea comună este, de cele mai multe 
ori, extrem de imprecisă. Ba chiar aceasta este una dintre limitele cele 
mai serioase ale cunoaşterii comune. În primul rând, este vorba de 
utilizarea în cadrul ei a unor concepte vagi, al căror conţinut şi sferă nu 
sunt strict delimitate, care au şi circulă în mai multe sensuri. În plus, la 
nivelul cunoaşterii comune, enunturile nu sunt bazate pe măsurare 
sistematică, pe observaţia metodică a realității. „Cercetarea ştiinţifică 
este un proces de căutare sistematică de informaţii, de formulare de 
cunoştinţe, de elaborare de teorii şi de testare a acestora, în legătură cu 
un anumit domeniu de interes,” susţine loan Mărginean (2000). 

La baza cunoaşterii ştiinţifice, a sistemului ştiinţific, pe de altă 
parte, stau câteva principii, câteva postulate acceptate de majoritatea 
comunităţii ştiinţifice, inclusiv de către cei mai mulţi dintre cercetătorii 
din domeniul ştiinţelor sociale. Ele s-au cristalizat încă din perioada de 
afirmare a ştiinţei moderne şi sunt valabile şi astăzi. Printre acestea se 
numără: 

1. Principiul realismului, conform căruia lumea înconjurătoare 
există independent de observaţia noastră, nu este creată de simţurile 
noastre, deşi modul în care ne apare este constituit de acestea; 

2. Principiul determinismului, care stipulează că relaţiile din 
lumea înconjurătoare sunt organizate în termeni de cauzá-efect; 

3. Principiul cognoscibilitáfii, după care lumea poate fi cunoscută 
prin observaţii obiective. 

Cercetarea ştiinţifică în domeniul ştiinţelor psiho-sociale respectă 
aceste cerinţe generale, chiar dacă ea are un anumit specific care ţine de 
domeniul particular al fiecăreia dintre acestea. Designul cercetării în 
ştiinţele psiho-sociale se caracterizează prin faptul că: 

1. Obiectivul cercetării îl constituie formularea de inferenfe. 
Cercetarea ştiinţifică urmăreşte să producă inferente descriptive sau 
explicative bazându-se pe informaţia empirică despre lume. 

2. Procedurile sunt publice. Cercetarea ştiinţifică foloseşte 
metode ce sunt explicite, codificate şi publice pentru a genera şi utiliza 
date, iar valoarea acestor metode poate fi determinată. 

3. Concluziile sunt incerte. Estimarea incertitudinii asociate 
oricărei descrieri a lumii reale, precum şi oricărei inferente despre 
efectele cauzale din lumea reală, face posibilă interpretarea şi evaluarea 
cercetării. 

4. Caracterul ştiinţific este dat de metoda folosită. Caracterul 
ştiinţei este dat de metode şi reguli, nu de obiectul de studiu al cercetării 
respective (King, Keohane şi Verba, 2000). 


Metodele psihologiei 


Obiectivul final al cunoaşterii psihologice îl reprezintă analiza, 
interpretarea şi explicarea modului de constituire, organizare şi 
funcţionare a sistemului psihic. 

Fiind lipsite de proprietăţi sensibile, observabile şi măsurabile în 
mod direct, componentele sistemului psihic, de la senzaţie la gândire şi 
de la trăirea emoţională primară la atitudine, nu pot fi abordate decât pe 
o cale indirectă, şi anume prin intermediul manifestărilor 
comportamentale externe, voluntare sau involuntare, somato-motorii, 
verbo-motorii sau  somato-vegetative, biofizice şi biochimice. 
Cunoaşterea psihologică are, deci, un caracter mijlocit. Pentru a putea 
realiza un studiu obiectiv şi verificabil al oricărei componente psihice, 
cercetătorul trebuie să recurgă la o metodă care să permită „declanşarea” 
sau „actualizarea” ei şi, în acelaşi timp, exteriorizarea sau obiectivarea 
într-o manifestare comportamentală specifică. De exemplu, pentru a 
studia o atitudine, structură subiectivă internă, trebuie să recurgem la un 
procedeu care să permită exteriorizarea ei într-o manifestare 
comportamentală specifică, cum ar fi opinia. 

Termenul metodă provine din grecescul methodos care înseamnă 
„cale”, drum către ceva. Aşa cum arăta Andre Lalande, metoda este „un 

program reglând dinainte o succesiune de operaţii şi semnalând 
anumite greşeli de evitat în vederea atingerii unui rezultat determinat.” 
Metoda este, mai simplu vorbind, calea prin care cercetătorul reuşeşte să 
strângă datele asupra fenomenului studiat. Chiar dacă este legată de 
teorie, metoda se deosebeşte de aceasta, prin faptul că are un caracter 
normativ, formulează indicaţii, reguli legate de cercetare. O anumită 
metodă presupune una sau mai multe tehnici. Tehnicile sunt operaţii 
specifice de înregistrare şi manipulare a faptelor. 

Orice cercetare empirică presupune parcurgerea a trei faze 
importante: pregătirea cercetării, desfăşurarea efectivă a cercetării (pe 
teren sau în laborator) şi finalizarea cercetării, o ultimă fază care 
presupune prelucrarea şi interpretarea datelor culese şi elaborarea 
raportului de cercetare. Pregătirea cercetării, faza iniţială esenţială 
pentru eficienţa cercetării, presupune formularea problemei cercetării, 
adică stabilirea obiectivelor sale, elaborarea unui model ipotetic al 
cercetării (ipoteze care vor fi confirmate sau infirmate, parţial sau total 
prin datele culese în decursul cercetării), stabilirea populaţiei cercetate 
şi, în unele cazuri, eşantionarea, alegerea metodelor, tehnicilor şi 
procedeelor de cercetare, elaborarea instrumentelor de cercetare şi 
testarea lor. 

În legătură cu metodele folosite în cercetarea psihologică, unii 
autori consideră că există doar două metode ştiinţifice fundamentale: 
observaţia şi experimentul. Gordon W. Allport (1981) împărțea 
metodele psihologiei în trei grupe mari: metodele subiective, metodele 
obiective şi metodele proiective. Nicky Hayes şi Sue Orrell (1997) 
vorbesc despre experiment şi despre metode non-experimentale, unde 
includ: observațiile, studiile de caz, interviurile şi chestionarele, iar 
Andrei (Cosmovici (1996) delimitează 6 metode: observația, 
convorbirea, chestionarul, metoda biografică, experimentul şi testele. 

În continuare vom prezenta, pe scurt, specificul câtorva dintre 
metodele utilizate în cercetarea psihologică concretă: observaţia, 
interviul, ancheta, experimentul şi metoda testelor (cea din urmă fiind 
specifică psihologiei). 


Metoda observaţiei 


Metoda observaţiei este prima metodă, în ordine cronologică, la 
care s-a recurs pentru cunoaşterea stărilor sufleteşti şi a conduitelor 
oamenilor. Ea a rămas în continuare principala modalitate de cunoaştere 

la nivelul psihologiei bazate pe simţul comun. Fiind relativ uşor de 
aplicat din punct de vedere tehnic, fără să necesite neapărat o aparatură 
sofisticată, observaţia are, şi astăzi, o largă utilizare în cunoaşterea 
ştiinţifică a psihicului. 

În sensul cel mai general, observaţia este o „metodă de culegere 
de date care presupune accesul direct la obiectul cercetat” (Sarantakos, 
1994) şi care „constă în investigarea sistematică, pe baza unui plan 
dinainte elaborat şi cu ajutorul unor instrumente adecvate, a acţiunilor şi 
interacțiunilor, evenimentelor, relaţiilor şi proceselor” (Vlăsceanu, 
1986). În psihologie, „observaţia ca metodă constă într-o urmărire atentă 
şi sistematică a unor reacţii psihice cu scopul de a sesiza aspectele lor 
esenţiale” (Cosmovici, 1996). Din această definiție putem observa 
diferenţa esenţială dintre observaţia spontană şi observaţia ştiinţifică. 
Ultima are un caracter planificat, porneşte de la un sistem de ipoteze 
formulate de cercetător, vizează obiective precise, are un caracter 
sistematic. Informaţiile recoltate fac obiectul unei prelucrări ulterioare. 
În psihologie observaţia este utilizată în mod frecvent în cadrul sau în 
combinaţie cu alte metode şi tehnici de cercetare precum interviul, 
anamneza, studiul de caz sau al documentelor etc. 

În psihologie există două feluri de observaţie: introspecfia 
(observarea propriilor noastre trăiri, insesizabile din exterior) şi 
observaţia externă (observarea manifestărilor exterioare ale altor 
persoane). 

Introspectia a fost, veacuri de-a rândul, principala sursă pentru 
diferite consideraţii psihologice. După transformarea psihologiei într-o 
adevărată ştiinţă, în a doua parte a secolului al XIX-lea, acestei 
modalităţi de cunoaştere i-au fost aduse numeroase critici, printre care: 
faptul că este o investigație strict individuală, nimeni nu poate verifica 
adevărul celor afirmate; că este subiectivă, ceea ce afirmăm despre noi 
este influenţat de idei preconcepute, tindem, chiar fără să vrem, să ne 
prezentăm într-o lumină favorabilă; şi, în plus, ne oferă o imagine 
incompletă asupra a ceea ce observăm, fiindcă multe aspecte ale vieţii 
noastre psihice au un caracter inconştient, dacă ne bazám pe memorie, 
aceasta are caracter lacunar, iar dacă este vorba de fenomene intense, 
cum sunt emoţiile, acestea nu pot fi observate cu obiectivitate în timp ce 
le trăim. Dar în ciuda acestor deficienţe reale, nu s-a putut renunţa 
niciodată la introspectie, deoarece este aproape imposibilă cunoaşterea 
motivatiilor, a atitudinilor, a viselor, a aspirațiilor cuiva fără a recurge la 
ea (Cosmovici, 1996). Aşa se face cá introspectia, criticată pe bună 


23 


Elemente de psihologie generală 


dreptate, este introdusă în metodologia cercetării psihologice pe o cale 
indirectă, în cadrul interviurilor sau a chestionarelor (întrebându-i, de 
exemplu, pe subiecţi despre trăiri pe care le pot cunoaşte doar pe baza 
introspectiei). În acelaşi timp, introspectia este necesară pentru 
înţelegerea obiectului investigat, care este o stare psihică, descriptiile, 
explicaţiile sau  prezentările observabile, măsurabile, eventual 
reproductibile, neputând înlocui întelegerea fenomenelor. 

În ceea ce priveşte observația externă, ea poate fi de mai multe 
tipuri, diferențierea făcându-se după mai multe criterii: obiectul 
observației, poziția observatorului în raport cu fenomenul observat şi 
tehnica de înregistrare a datelor. 

Dacă în ceea ce priveşte obiectul observației este dificil de stabilit 
o tipologie, având în vedere că aproape orice comportament uman poate 
fi obiect al observației, în ceea ce priveşte poziția observatorului putem 
spune că acesta se poate situa pe o scală de la observatorul exterior 
(neimplicat în fenomenul observat) la observatorul participant, 
participantul observator şi până la participantul activ (observatorul total 
implicat). În general, cu cât creşte gradul de participare creşte şi 
profunzimea observaţiei, dar scade obiectivitatea. Observatia exterioară, 
destul de mult utilizată în psihologie, mai ales în psihologia socială, 
presupune un laborator special, cu geamuri oglindă care fac posibilă 
vederea spre interiorul laboratorului, dar nu şi din interior spre exterior. 
Prezenţa observatorului, situat în afara laboratorului, nu este sesizată de 
către cel sau cei supuşi observaţiei. Acest tip de observaţie are o serie de 
avantaje. În primul rând, observatorul nu influenţează, prin prezenţa lui, 
fenomenul observat. În al doilea rând, observatorul, sau observatorii, pot 
sesiza mai bine diferitele aspecte ale fenomenului observat care ar putea 
fi ignorate în condiţiile în care cercetătorul ar fi implicat în fenomenul 
observat sau observaţia s-ar realiza în condiţii reale. Observatia în astfel 
de laboratoare are dezavantajul că situaţia creată are un caracter 
artificial şi că cercetătorul nu poate înţelege comportamentele pe care le 
observă „din interior”. 

Observatia co-participantă, metodă folosită pe scară largă, mai 
ales în antropologia culturală/socială, presupune implicarea, în anumite 
grade, a observatorului în fenomenul observat. El poate fi un simplu 
„spectator” a ceea ce observă sau îşi poate asuma, într-o măsură mai 
mare sau mai mică, anumite roluri în situaţia reală pe care o observă. 
Avantajul este acela cá, din această poziție, el poate înțelege mai bine 

comportamentele pe care le observă, motivațiile acestora. Din păcate 
participarea lui influenţează desfăşurarea fenomenului observat şi, pe de 
altă parte, această participare, mai mult sau mai puţin activă, face 
posibilă trecerea cu vederea a unor aspecte ale fenomenului observat. 

În ceea ce priveşte modalităţile de înregistrare a datelor, putem 
vorbi de două modalități principale: înregistrarea in situ, adică în 
decursul desfăşurării observaţiei, şi înregistrarea post-festum, adică după 
desfăşurarea observaţiei. Fiecare dintre ele are o serie de avantaje şi de 
limite. Apariția mijloacelor moderne de înregistrare audio-video 
(reportofoane, camere de luat vederi etc.) a făcut posibilă şi o a treia 
modalitate care constă în înregistrarea audio-video in situ a fenomenului 
observat şi prelucrarea ulterioară a acestor informaţii. Trebuie să mai 
menţionăm că desfăşurarea observaţiei în psihologie, atunci când se 
desfăşoară în laborator, poate să recurgă şi la o serie de aparate care 
permit înregistrarea unor parametri precum pulsul, tensiunea arterială, 
curenţii sau câmpurile electromagnetice, rezultat al activităţii musculare 
sau cerebrale, aparate care permit recoltarea unor informaţii 
suplimentare despre subiecţi. 

Instrumentul principal, consideră Lazăr Vlásceanu (1986, p. 214), 
care permite colectarea informaţiilor este, în cazul observaţiei, 
protocolul de observare, care este „un ansamblu de categorii şi scale de 
evaluare ”. Categoria este numele dat unui tip special de comportamente 
similare. Acest sistem de categorii permite clasificarea şi ordonarea 
comportamentelor observate, facilitând o analiză atât calitativă cât şi 
cantitativă ulterioară. Există şi un instrument mai simplu care este 
folosit în observaţie, figa de observaţie. Ea ne permite recoltarea 
materialului brut care poate fi prelucrat ulterior de către cercetător. O 
asemenea fişă de observaţie trebuie să cuprindă, în mod obligatoriu, pe 
lângă datele despre comportamentele care fac obiectul observaţiei, date 
despre timpul în care s-a desfăşurat aceasta, locul, ambianța fizică, 
aparatura folosită, subiecţii care au fost observați, locul observatorului şi 
activităţile sale în decursul observaţiei etc. 


Metoda interviului 


Metoda interviului (sau a convorbirii) nu este considerată de multi 

o metodă de sine stătătoare, unii subsumând-o ca tehnică a anchetei. Cu 
toate acestea, amploarea pe care o are, marea diversitate a formelor 
(standardizat, non-directiv, focalizat), scopurilor (interviu de evaluare, 
de informare), a domeniilor de aplicare (clinic, de cercetare, 

convorbirea, de recrutare, jurnalistic, interogatoriu, confesiunea etc.) îl 
impune în rândul metodelor de sine stătătoare din cadrul psihologiei. 
Interviul este extrem de utilizat în practica psihologică, atât în vederea 
stabilirii cauzelor problemelor, a diagnosticului, observării progreselor, 
cât şi a evaluării competenţelor, capacităţilor, abilităţilor sau informării 
asupra atitudinilor, valorilor sau trăirilor indivizilor. Există numeroasele 
criterii de clasificare a interviurilor: după conţinut, domeniu şi numărul 
de aplicări, numărul sau tipul participanţilor, modul de comunicare, 
nivelul structurării etc. De reţinut este clasificarea după cele mai 
semnificative trăsături ale sale: structurarea, profunzimea şi 
standardizarea. Potrivit acesteia tipurile de interviu pot fi clasificate pe 
trei niveluri (Ouellet Mayer et al., 2000): 


Tipurile principale Nivel Caracteristici 
Interviul cu întrebări închise Stadardizare Profunzime Libertate 
3 = — 7 1. Interviul structurat 
Interviul cu întrebări deschise 
Toteni ocala 2. Interviul semi-structurat 
Interviul ghidat i 


Interviul liber (în profunzime) 


i ia ERR 3. Interviul nestructurat 


Stadardizare Profunzime Libertate 


Tipurile de interviu după Mayer et al. (2000) 


În fruntea listei, potrivit gradului de directivitate se situează 
interviurile cu întrebări închise (chestionarele) în care subiectul poate 
răspunde cu da sau nu ori prin variante predefinite. Interviul cu întrebări 
deschise este la fel de puternic structurat ca şi precedentul, dar oferă 
subiectului libertatea de a-şi formula propriul răspuns. În cadrul 
interviului focalizat pe temă, scopul acestuia îl reprezintă tema în 
discuţie, personalitatea intervievatului trecând în plan secund. Interviul 
ghidat este şi cel mai des utilizat, se bazează pe un număr de teme sau 
întrebări prestabilite, dar permite atât operatorului, cât şi subiectului un 
grad mai mare de libertate în răspunsuri. Interviul liber (sau în 
profunzime) se centrează de acum pe persoană, chiar dacă vizează şi 
teme exterioare acesteia, scopul său fiind obţinerea atât a informaţiilor, 
cât şi a semnificatiilor acestora pentru subiect, şi are mai multe variante: 
interviu biografic, narativ, etnografic etc. Interviul clinic se 
caracterizează prin cel mai mare grad de libertate şi profunzime, este 
centrat strict pe problemele subiectului. În cadrul acestui tip de interviu 

intervin fenomene de interacțiune între participanţi (identificare, 
proiecţie, empatie etc.), de aceea de cele mai multe ori are rol terapeutic 
(psihanaliză, psihoterapie), dar este folosit şi ca metodă de diagnostic. 

Interviul este metoda de bază în practicarea psihologiei datorită 
faptului că permite abordarea în profunzime a subiectului, are o mare 
flexibilitate, permite un control sporit al situaţiei, observarea 
comportamentului nonverbal. Totuşi, în ciuda ratei ridicate a 
răspunsurilor comparativ cu alte metode, interviul este o metodă mai 
puţin fiabilá pentru cercetare datorită dificultății de cuantificare şi 
comparare a acestora, subiectivității analizei de conţinut si a 
operatorului, dificultăților de formulare a răspunsurilor şi costurilor 
ridicate de realizare. 


Metoda anchetei 


Specificul metodei anchetei este acela că informaţiile sunt 
obţinute pe baza chestionării orale sau scrise a subiecţilor. Este vorba 
deci de o metodă reactivă, întrebările pe care le pune cercetătorul sau 
care sunt înscrise în chestionar au rol de stimuli, iar răspunsurile date de 
subiecţi sunt reacţia la aceşti stimuli. 

Fără a discuta aici despre diferitele sensuri pe care le are termenul 
de anchetă în ştiinţele sociale şi fără a aborda pe larg problema 
clasificării anchetelor, putem considera că în psihologie sunt utilizate 
mai ales două tipuri de anchetă: ancheta pe bază de chestionar şi 
interviul. Unii le consideră ca fiind două tehnici distincte ţinând de 
metoda anchetei. 

Ancheta pe bază de chestionar presupune aplicarea aceloraşi 
întrebări, înscrise într-un chestionar, unui grup de subiecţi, de cele mai 
multe ori un eşantion reprezentativ pentru o anumită populaţie. 
„Chestionarul de cercetare reprezintă o tehnică şi, corespunzător, un 
instrument de investigare constând dintr-un ansamblu de întrebări 
scrise şi, eventual, imagini grafice, ordonate logic şi psihologic, care, 
prin administrare de către operatorii de anchetă sau prin 
autoadministrare, determină | din partea persoanelor anchetate 
răspunsuri ce urmează a fi înregistrate în scris.” (Chelcea, 2001, p. 
177) 

Elaborarea chestionarului se face plecând de la problema 
cercetării şi de la sistemul ipotetic al acesteia. Este necesară o analiză a 
conceptelor pe care le cuprind ipotezele şi, mai ales, o operationalizare a 
acestor concepte, adică definirea lor în termeni operationali, deci găsirea 

unor dimensiuni ale conceptelor şi a unor indicatori pentru aceste 
dimensiuni. În chestionar, sub forma diferiților itemi, vor apărea, de 
fapt, întrebări referitoare la aceşti indicatori. După ce a fost stabilit 
universul cercetării (populaţia asupra căreia ea se desfăşoară) şi, uneori, 
a fost stabilit eşantionul (adică segmentul reprezentativ din această 
populaţie care va fi supus efectiv anchetei) după ce a fost testat 
chestionarul printr-o preanchetă (pretestare), se poate trece la aplicarea 
lui pe subiecţii selectaţi. 

Întrebările conţinute de un chestionar pot fi clasificate după mai 
multe criterii. Unul dintre ele este conţinutul lor. Vorbim, în acest sens, 
de întrebări de opinie (opinia fiind expresia verbală a atitudinii), 
întrebări referitoare la motivații (care încearcă să pună în evidenţă 
motivațiile anumitor comportamente ale subiectului), întrebări de 
cunoştinţe (care măsoară nivelul de cunoaştere al subiectului asupra 
unui anumit domeniu), întrebări factuale (datele factuale fiind acele 
date care pot fi verificate şi prin alte mijloace decât chestionarea, unele 
dintre ele având rolul de identificare a subiectului, ca cele referitoare la 
vârstă, sex, stare civilă, mediu de rezidenţă, venit, ocupaţie, nivel de 
instruire etc.) 

Un al doilea criteriu de diferenţiere este cel al formei întrebărilor. 
Din acest punct de vedere, putem vorbi despre întrebări deschise (la 
care subiectul are libertatea formulării răspunsului, aşa cum crede el de 
cuviinţă) şi întrebări închise (care oferă subiectului anumite variante de 
răspuns, dintre care el trebuie să aleagă una sau mai multe). 

A] treilea criteriu important se referă la rolul pe care îl au 
întrebările în cadrul chestionarului. Acestea se pot clasifica astfel: 
întrebări introductive (care au rolul de a-l introduce pe subiect în 
problematica chestionarului şi totodată de a stabili o relație de încredere 
şi colaborare între anchetator şi anchetat şi de a-l convinge pe subiect că 
a răspunde la întrebările următoare nu va fi un lucru dificil şi care să 
ceară eforturi mari), întrebări filtru (care permit accesul unei anumite 
categorii de subiecţi la un anumit set de întrebări sau, dimpotrivă, îi 
orientează către un alt set), întrebări de control (care verifică 
sinceritatea cu care subiecţii au răspuns la o întrebare anterioară), 
întrebări de trecere (care fac trecerea de la o temă la alta existentă în 
chestionar). 

Modul în care este elaborat chestionarul trebuie să câştige 
încrederea subiectului pentru a-l face să răspundă cu sinceritate la 

întrebările puse. Pe de altă parte, în special în cazul întrebărilor închise, 
trebuie să se evite sugestionarea subiecţilor: întrebările să fie construite 
în aşa fel încât să evite, sau să facă vizibil, aşa numitul „efect de faţadă”, 
adică tendinţa subiecţilor de a se prezenta, prin răspunsurile date, aşa 
cum ar dori ei să fie sau cum cred că ar fi de aşteptat să fie şi nu aşa cum 
sunt în realitate. 

Spre deosebire de chestionar, interviul (ca tehnică de anchetă) nu 
presupune o listă fixă de întrebări, ci o listă de teme, cuprinse într-un 
ghid de interviu, în funcţie de care operatorul de anchetă formulează 
întrebările, ţinând cont de particularitátile personalităţii subiectului, de 
situaţia în care acesta se află, putând pune întrebări suplimentare pentru 
a obține clarificări asupra răspunsului subiectului sau informaţii 
suplimentare. Dacă chestionarul poate fi aplicat unui număr mai mare de 
subiecţi şi forma sa standardizată uşurează prelucrarea datelor, interviul 
este mai dificil de aplicat, iar prelucrarea informaţiilor este şi ea mai 
dificilă (presupunând o analiză de conţinut a răspunsurilor). Aceste 
inconveniente sunt în schimb răsplătite de profunzimea şi bogăția 
informaţiilor obţinute prin tehnica interviului. 

Libertatea pe care o are subiectul în formularea răspunsurilor este 
mult mai mare decât în cazul chestionarului. Utilizarea interviului cere, 
din partea anchetatorului, cunoştinţe şi experienţă mai bogată decât în 
cazul chestionarului. Esenţială rămâne capacitatea operatorului de 
interviu de a stabili o relaţie psihologică adecvată cu subiectul, de a 
reuşi să câştige încrederea acestuia, de a-l face să răspundă sincer la 
întrebările, uneori dificile, care vizează aspecte profunde ale 
personalităţii. 


Experimentul în psihologie 


Experimentul, metoda prin care cercetătorul manipulează anumite 
variabile pentru a afla care este relația dintre ele, reprezintă una dintre 
cele mai importante metode de cercetare în psihologie. Introducerea 
experimentului de laborator ca metodă specifică pentru psihologie, de 
către Wilhelm Wundt, în 1879, este considerată momentul desprinderii 
definitive a psihologiei de filosofie şi transformarea acesteia într-o 
ştiinţă autonomă. Valoarea deosebită a acestei metode constă, în primul 
rând, în aceea că permite verificarea ipotezelor cauzale. Aplicarea 
acestei metode în psihologie întâmpină însă o serie de dificultăți. 
Acestea tin de complexitatea obiectului de studiu al psihologiei care 
face extrem de dificil controlul total al variabilelor. Pe de altă parte, 

cercetarea experimentală în psihologie pune o serie de probleme de 
etică, subiecţii experimentárii fiind, în majoritatea cazurilor, subiecti 
umani. 

O foarte cunoscută definiţie a experimentului este cea propusă de 
către Leon Festinger, conform căruia experimentul „constă ín 
observarea si măsurarea efectelor manipulării unor variabile 
independente asupra variabilelor dependente într-o situaţie în care 
acțiunea altor factori (prezenţi efectiv, dar consideraţi străini studiului) 
este redusă la minimum.” (Festinger şi Katz, 1963) 

Pentru înţelegerea specificului experimentului, este necesar să 
precizăm sensul unor termeni utilizaţi în descrierea acestei metode. 

În primul rând termenul de control care se referă la asigurarea 
condițiilor de repetabilitate a rezultatelor, ori de câte ori se reia 
cercetarea. Controlul vizează mai multe elemente implicate in 
experiment: 

- factorii introdusi în experiment pentru declanşarea unor 
comportamente specifice; 

- factorii a căror influenţă urmează a fi eliminată prin suprimarea sau 
prin păstrarea lor constantă; 

- modalitatea de constituire a grupurilor experimentale şi a grupurilor 
de control; 

- efectuarea măsurătorilor, observarea, aparatele utilizate. 

Controlul este principala caracteristică a experimentului, de el 
depinde validitatea şi fidelitatea cercetării, de aceea metoda se mai 
numește şi observaţie controlată. 

Un al doilea termen important este cel de variabilă. Într-un 
experiment vorbim despre următoarele tipuri de variabile: 

1. variabile explanatorii (sau experimentale sau interne), care pot fi: 
variabile independente, adică acei factori introduşi în 
experiment de către cercetător sau alte instanţe (natură, societate) şi 
ai căror parametri (valoare, intensitate, frecvenţă etc.) se modifică în 
timp; 
variabile dependente, acei factori care iau valori diferite în urma 
influenţei asupra lor a variabilelor independente; 
2. variabile exterioare controlate, adică factori exteriori relaţiei 
presupuse între variabilele independente şi cele dependente care sunt 
menţinuţi constanti; 

3. variabile exterioare necontrolate, adică acei factori exteriori 
relaţiei presupuse dintre variabilele independente şi cele dependente, dar 
care, datorită complexităţii lor sau mijloacelor tehnice de care dispune 
cercetătorul sau din considerente deontologice, sunt lăsate necontrolate; 

4. variabile exterioare necontrolate care dau erori randomizate, 
adică factori exteriori a căror influență în experiment se anulează 
reciproc, randomizarea fiind un procedeu statistic prin care cercetătorul 
se asigură cá toţi subiecţii, factorii, evenimentele au aceleaşi şanse de 
apariţie în condiții experimentale. 

Experimentul ideal presupune ca toate variabilele exterioare să fie 
controlate (iar cele independente să fie direct manipulabile), dar un 
experiment riguros este şi acela în care variabilele exterioare 
necontrolate produc erori randomizate. Toate celelalte aranjamente 
experimentale sunt de fapt cvasi-experimente. 

Un al treilea termen important este cel de grup. Vorbim, de fapt, 
despre două tipuri de grup: 

- grup experimental, care reprezintă ansamblul persoanelor 
asupra cărora acționează variabila independentă introdusă de cercetător; 

- grup de control (sau grup martor), care serveşte pentru 
compararea efectelor introducerii variabilei independente, asupra lui 
neactionánd această variabilă. 

Un alt termen este cel de moment experimental care defineşte 
momentul introducerii şi acţiunii variabilei independente. Cercetătorul 
măsoară variabila dependentă înainte de acest moment experimental şi 
după el. 

În sfârşit, trebuie să amintim şi de situaţia experimentală care 
desemnează ansamblul persoanelor (subiecţi, cercetători, personal 
ajutător), al obiectelor (aparatură de producere a stimulilor sau de 
înregistrare şi măsurare) precum şi toate condiţiile concrete în care se 
desfăşoară experimentul. 

Delimitarea diferitelor tipuri de experiment poate fi făcută în 
funcţie de gradul şi specificul intervenţiei cercetătorului în manipularea 
variabilelor, de nivelul controlului variabilelor, de natura variabilelor 
modificate, de locul şi funcția experimentului în cadrul cercetării. 
Septimiu Chelcea considera că, ţinând cont de aceste elemente, se poate 
vorbi despre două tipuri mari de experiment: 

1. experimentul de laborator, având ca specific izolarea cát mai 
deplină a variabilelor explanatorii; 

2. experimentul de teren, în care experimentatorul manevrează o 
variabilă independentă într-o situaţie socială reală, în vederea verificării 
unei ipoteze. 


Metoda testelor 


Această metodă care, la nivelul simțului comun, pare să 
caracterizeze cercetarea psihologică, îşi are originea în încercările 
antropologului englez Francis Galton de a măsura, la sfârşitul secolului 
al XIX-lea, anumite capacităţi intelectuale ale subiecţilor cu ajutorul 
unor probe. Termenul de test a fost introdus de către J. McKeen Cattell 
în 1890, iar elaborarea metodei propriu-zise, în varianta modernă, i se 
datorează psihologului francez Alfred Binet. Metoda testelor a cunoscut 
o continuă extindere şi diversificare, fiind folosită astăzi în toate 
ramurile psihologiei. Perfecționarea metodei a mers atât în direcţia 
elaborării unor noi probe, ajungându-se astăzi la peste 10 000 de teste, 
cât şi în direcţia perfecţionării procedeelor statistice de etalonare şi 
validare. 

Definiţia testului, adoptată de Asociaţia Internaţională de 
Psihotehnică este următoarea: „O probă definită, care implică o sarcină 
de îndeplinit, identică pentru toţi subiecţii examinafi, cu o tehnică 
precisă de apreciere a succesului sau eşecului sau de notare numerică a 
reuşitei. ” (cf. Piéron, 2001, p. 348) 

Principalele caracteristici ale unui test sunt validitatea (testul sá 
măsoare ceea ce îşi propune să măsoare) şi fidelitatea (două teste 
paralele aplicate pe acelaşi lot de subiecţi să dea aceleaşi rezultate). Un 
test trebuie supus operaţiei de etalonare, adică de găsire a unui sistem 
de criterii şi norme unitare şi neechivoce de interpretare şi evaluare a 
rezultatelor. 

Testele pot fi clasificate astfel: după obiectul testării, avem feste 
de performanţă, cu răspunsuri cuantificabile şi teste nonparametrice 
(dispozitionale) cu răspunsuri care cer o interpretare calitativă. Testele 
de performanţă pot fi teste de cunoştinţe, teste de nivel (de dezvoltare), 
teste de inteligenţă şi teste de aptitudini. Testele nonparametrice pot fi 
teste de comportament şi teste de personalitate. 

După modul de aplicare, putem vorbi despre teste individuale, 
care se administrează câte unui subiect, şi teste colective, care se aplică 
simultan mai multor subiecţi. 

După modul de codificare a sarcinilor (itemilor), se disting testele 
verbale, ale căror itemi sunt codificati în formă verbală, şi testele 
nonverbale, ale căror itemi sunt codificaţi în formă grafico-imagistică 
sau obiectuală. 

După modul de dozare a timpului de aplicare, avem testele cu 
timp impus, care au aceeaşi durată de aplicare pentru toţi subiecţii, şi 
testele cu timp liber, a căror durată de aplicare este la dispoziția 
subiectului. 

Este important faptul că un test îşi păstrează validitatea doar în 
raport cu populaţia pe care a fost initial aplicat şi etalonat. De multe ori 
testele sunt folosite în cadrul experimentului. 


Etica cercetării în psihologie 


Cercetarea în psihologie pune o serie de probleme etice, dat fiind 
că subiecţii asupra cărora se desfăşoară ea sunt ființe umane cărora, prin 
aplicarea procedurilor de cercetare, le putem cauza daune de natură 
morală, uneori chiar şi fizică. Acest lucru trebuie să îl evite cercetătorul 
prin modul în care îşi proiectează cercetarea, îşi alege metodele, 
tehnicile, procedurile şi instrumentele de cercetare, dar şi prin modul în 
care îşi alege subiecţii cercetării. 

În acest sens, două cerințe sunt fundamentale, arată Francoise 
Parot şi Marc Richelle (1995). Prima dintre ele impune ca subiecţii 
cercetării să fie aleşi pe bază de voluntariat, iar cea de a doua ca 
subiecţii să fie informati asupra scopurilor şi modalitátilor de realizare a 
cercetării, asupra riscurilor pe care aceasta le implică pentru ei. Chiar 
dacă veridicitatea cercetării impune ascunderea scopurilor reale ale 
experimentelor, debrifingul este obligatoriu după încheierea acestuia. 

Problemele legate de etica cercetării în psihologie au început să se 
pună cu mai multă acuitate în a doua jumătate a secolului XX, după ce o 
serie de cercetări, cum a fost, de exemplu, cea a lui Stanley Milgram 
asupra obedienfei, au arătat riscurile la care se expun subiecţii supuşi 
cercetării. 

Cerinţele etice care trebuiesc respectate de cei care fac cercetare 
psihologică, de toti cei care practică psihologia, au fost înscrise în 
coduri deontologice impuse întregii comunităţi a psihologilor. Şi în ţara 
noastră, Asociaţia Psihologilor din România a adoptat un asemenea Cod 
deontologic al profesiei de psiholog cu drept de liberă practică, care 

reprezintă un ansamblu de principii şi de standarde etice pe care trebuie 
să le respecte cei care practică psihologia. 


Rezumat 


Acest capitol prezintă câteva dintre elementele pe care le 
considerăm esenţiale pentru înţelegerea specificului metodologic al 
cercetării concrete în psihologie. Am arătat care este specificul 
cunoaşterii ştiinţifice în ştiinţele psiho-sociale, prin ce se deosebeşte ea 
de cunoaşterea comună si prin ce anume se individualizează 
metodologia cercetării psihologice. În continuare sunt trecute în revistă, 
pe Scurt, câteva dintre metodele cele mai utilizate în psihologie: 
observaţia, interviul, ancheta, experimentul, testele psihologice. 
Încheierea este consacrată unei problematici care a devenit vitală 
pentru desfăşurarea cercetării ín psihologie, etica cercetării 
psihologice. 


Cuvinte cheie 


analiză de conținut, anchetă, chestionar, cunoaştere comună, 
cunoaştere ştiinţifică, document social, experiment, instrument de 
cercetare, interviu, metodă, observație, protocol de observare, tehnică, 
test psihologic, variabilă experimentală. 


Întrebări recapitulative 


Care sunt deosebirile dintre cunoaşterea comună şi cunoaşterea 
ştiinţifică? 

Care sunt principiile cunoaşterii ştiinţifice? 

Care sunt principalele metode de cercetare din psihologie? 

Care sunt caracteristicile metodei observaţiei? 

Care sunt principalele tipuri de interviu? 

Ce tipuri de întrebări pot cuprinde anchetele? 

Care sunt avantajele şi dezavantajele metodei testelor? 

Care sunt caracteristicile metodei experimentale? 

Senzaţiile au fost considerate a constitui procesele elementare 
prin care omul ia cunoştinţă de transformările din mediul exterior şi 
interior, informaţii pe baza cărora el acționează. Senzaţiile sunt 
experienţe fundamentale, primare prin care organismul înregistrează 
acţiunea diverşilor stimuli care acţionează în fiecare moment asupra sa 
şi îi codifică în impulsuri nervoase transmise către creier. 


Caracteristicile senzatiilor 


Există două caracteristici comune tuturor modalitátilor senzoriale: 
codificarea senzorială şi sensibilitatea. Prima se referă la descrierea 
simţurilor la nivel biologic, cea de a doua vizează descrierea 
analizatorilor la nivel psihologic. 


Codificarea senzorială 


Analiza senzatiilor la om este extrem de dificilă datorită dinamicii 
şi complexităţii aparatului psihic, care determină integrarea şi 
interpretarea acestor senzaţii brute, astfel încât la nivelul individului 
adult nu mai putem vorbi de senzaţii pure, ci doar de percepții. 
Senzaţiile vizează în special aspectul biologic, cuprinzând organele de 
simţ şi căile neurale care pleacă către centrii nervoşi, pe când în 
percepţie sunt implicate şi nivelurile superioare de prelucrare a 
informaţiei din cadrul scoarţei cerebrale care determină asocierea 
senzatillor în unități de percepţie (complexe de senzaţii; e.g. căldura, 
lumina şi mirosul de ars asociate cu vizualizarea unei flăcări) cu sens 
(semnificaţii pe care acestea le au pentru om; e.g. pericolul unui 
incendiu ce vine imediat în minte). Cu alte cuvinte, nu există nicio 
graniţă riguroasă între înregistrarea informaţiilor de către organele de 
simţ şi prelucrarea acestora în creier. Diferenţa dintre acestea este, în 
mare măsură, arbitrară. Din punct de vedere biologic, al suportului 
organic al aparatului senzorial, senzaţii separate nu întâlnim decât la 
animalele inferioare şi la copiii nou născuţi în primele săptămâni, când 
datorită mielinizării incomplete a fibrelor asociative din cortex nu este 
posibilă comunicarea cvasi-instantanee a diverselor părţi ale acestuia. 

Un al doilea factor care face dificilă analiza senzaţiilor îl 
constituie subiectivitatea acestora. Se vorbeşte despre calităţile 
obiectelor şi fenomenelor externe: dur, rece, amar, puternic, dar în fapt 

ne referim la transformările pe care acestea le determină la nivelul 
aparatului receptor şi stările subiective produse de acestea. Ceea ce 
receptăm la conştiinţă nu este calitatea şi starea obiectelor externe, ci 
aceea a stării nervilor noştri senzitivi. Acest fapt a fost observat şi 
teoretizat, plecând de la experienţe extrem de simple, încă de la sfârşitul 
secolului al XIX-lea, de către psihologul Johannes Miller sub forma 
legii energiei specifice a organelor de simţ. Din această perspectivă, 
putem spune că nu există senzaţii produse de cauze externe, ci doar 
senzaţii determinate de starea receptorilor noştri determinată de cauze 
externe. Ceea ce resimtim noi este modificarea energiei nervilor 
senzoriali şi nu calitățile stimulilor exteriori. În funcţie de natura 
receptorului, acesta nu poate oferi decât un tip specific de senzaţii: 
ochiul — senzaţii vizuale, urechea — auditive, pielea — tactile sau termice 
etc. Indiferent de natura excitantului (rază luminoasă, lovitură, curent 
electric) nervul optic va codifica tot senzații luminoase. Din acelaşi 
motiv una şi aceeaşi cauză determină senzaţii diferite conforme 
organelor receptoare respective (0 lovitură determină senzaţii de 
contact şi dureroase la nivelul pielii, puncte luminoase în ochi şi zgomot 
în ureche) (Cosmovici, 1996). 

Cum s-ar explica însă faptul că omul nu este captiv în lumea sa 
subiectivă? Unul din argumente îl constituie suportul evoluționist. 
Specializarea senzorială a diverselor organe de simţ s-a realizat în 
decursul evoluţiei speciei umane, astfel că există un suport filogenetic 
pentru corespondenţa dintre codificarea stimulului la nivelul sistemului 
nervos şi cauza care l-a produs. 

În al doilea rând, deşi creierul cunoaşte doar limbajul semnalelor 
electrice care se asociază descărcărilor nervoase, modalitatea de 
transducfie (transformarea energiei fizice în semnale electrice care 
circulă spre creier) se realizează prin modalităţi diferite, fapt care 
permite decodificarea lor corectă ulterioară. Cele mai importante calităţi 
care trebuie transmise pentru a obţine o imagine cât mai similară a 
realităţii sunt modul (ce tip de stimul este) şi intensitatea (cât de 
puternic este acesta). Fiecare organ de simţ are receptori specifici 
(celule specializate sensibile la anumite categorii de stimuli fizici). 
Odată activate, acestea transmit către creier, în anumite arii receptoare, 
semnale electrice ale stării lor. Datorită acestui fapt, diferenţele 
calitative dintre modalităţile senzoriale sunt recunoscute dat fiind faptul 
că ele sunt codificate potrivit căilor neurale implicate. De cealaltă parte, 

cercetările moderne au arătat cá intensitatea stimulului este 
proporțională cu numărul de impulsuri pe unitatea de timp: cu cât 
stimulul este mai intens cu atât frecvenţa acestora creşte, deşi mărimea 
impulsurilor transmise de celula receptoare la creier este aceeaşi. 
Omologia dintre diferenţele între senzațiile corespunzătoare stimulilor si 
cele corespunzătoare senzaţiilor poate explica similaritatea dintre 
imaginea sensibilă reflectată la nivelul creierului şi starea de fapt a 
lucrurilor. Prin urmare, deşi senzaţia de roşu este altceva decât vibrația 
electromagnetică corespunzătoare, diferenţei dintre senzațiile de verde şi 
roşu îi va corespunde o diferență între lungimile de undă 
electromagnetică responsabile de declanşarea acestora. În funcţie de 
complexitatea receptorului (analizatorului) implicat, în cadrul unora 
dintre modalităţile senzoriale putem distinge mai multe calități (v. şi 
Golu, 2005). 


Calitățile senzafülor 


Modalitatea — senzațiile corespund unei anumite categorii: 
vizuale, auditive etc. (corespunzând, de obicei, unui anumit tip de 
stimul); 

Intensitatea — senzațiile au o anumită forță mai mică sau mai 
mare (determinând tipuri specifice de răspuns); 

Reflectarea — fiecare senzație reflectă un aspect determinat al 
realităţii, codificat în forma specifică a organului receptor; 

Referenţialitatea — senzațiile ne relationeazá şi raportează la 
realitatea externă având şi funcţie de cunoaştere; 

Instrumentalitatea-reglarea — senzațiile pot regla şi declanşa 
reacţii comportamentale adaptative; 

Durata — orice senzaţie are o anumită persistentá în timp care 
corespunde duratei de acţiune a stimulului; 

Motricitatea — studii numeroase susțin ideea că percepția 
senzorială este dependentă de mişcare: pentru a determina asprimea unei 
suprafeţe mâna trebuie să se mişte pe aceasta, vizualizarea unui obiect 
implică fixarea ochiului, acomodarea cristalinului şi numeroase mişcări 
imperceptibile ale globului ocular în zona limitelor acestuia, 
discriminarea înălţimii sunetelor implică mişcări imperceptibile ale 
corzilor vocale etc. 

Diversitatea intramodală — în cadrul fiecărei modalități a 
senzaţiilor se pot diferenţia calităţi specifice (nuanţă, saturație, 

luminozitate pentru cele vizuale, înălțime, intensitate, timbru pentru cele 
auditive etc.); 

Afectivitatea — fiecare senzaţie se asociază cu o anumită tonalitate 
afectivă, fiind resimtite ca agreabile sau dezagreabile, determinând 
reacţii diferite. Unele sunete sunt percepute ca agreabile, unele gusturi 
ca plăcute, unele culori ca relaxante sau, dimpotrivă, excitante etc. 

Culturalitatea — senzațiile umane, de la cele gustative la cele 
vizuale, sunt modelate şi pot integra, în conţinut şi semnificaţie, 
influenţe ale factorilor socio-culturali. 


Sensibilitatea 


Nu toate senzațiile sunt la fel de intense şi nu toţi stimulii din 
natură produc senzaţii. De asemenea, studiile şi experimentele au arătat 
că sensibilitatea senzorială este dependentă de mai multe categorii de 
factori. Mihai Golu clasifică aceste determinări în trei mari grupe: 
factori psihofizici, psihofiziologici şi socioculturali. 


Determinările psihofizice 


Pentru a declanşa o senzaţie, stimulii trebuie să aibă o intensitate 
minimă care este cunoscută sub numele de prag absolut. Pragul absolut 
reprezintă intensitatea minimă a unui stimul care poate genera o 
senzaţie. Măsurătorile realizate prin diverse tehnici experimentale de 
determinare a relaţiei dintre magnitudinea fizică a unui stimul şi reacția 
psihologică dezvăluie impresionanta sensibilitate pe care diversele 
noastre organe de simţ o au la schimbările din mediul înconjurător. 


Simţul Valoare minimă a stimulului 

Văz Flacăra unei lumânări de la 4-5 km în întuneric profund într- 
o noapte senină 

Auz Ticăitul ceasului de la 6 m 

Gust O linguriţă de zahăr în 7 | de apă 

Miros O picătură de parfum în volumul de aer a 6 camere 

Atingere | Aripa unei muşte care cade pe obraz de la înălțimea de 1 cm 


Valorile minime aproximative ale stimulilor pentru diversele organe de simt 
după Eugene Galanter (1962) 


În afara pragurilor absolute mai importante sunt: 
- pragul de discriminare — intervalul minim între care pot fi 
diferentiati doi stimuli de aceeaşi natură. De exemplu, pragul de 

discriminare tactilă reprezintă distanța minimă la care simţim două 
puncte de contact pe piele ca fiind diferite, pragul de discriminare 
vizuală este dat de distanţa minimă necesară pentru a distinge două 
puncte apropiate (acuitate vizuală testată de oculist) etc.; 

- pragul superior — intensitatea maximă a stimulului care mai 
poate fi codificată în modalitatea senzorială respectivă. Valorile care 
depăşesc acest prag nu mai pot fi transpuse în senzațiile corespunzătoare 
şi sunt resimţite, de obicei, ca senzaţii dureroase (pragul superior al 
absolut de 16 vibraţii/secundă). 

Mai importante sunt pragurile diferențiale care se referă la 
diferenţa minimă de intensitate necesară pentru a percepe modificarea 
intensității unui stimul. Un individ cu o sensibilitate înaltă la schimbare 
va detecta diferenţe foarte mici între stimuli, ceea ce înseamnă că va 
avea o valoare mai mică a pragului diferenţial. Valoarea pragului 
diferenţial se află într-un raport constant faţă de mărimea care trebuie 
adăugată. Cei care au pus în evidenţă pentru prima dată această relație 
au fost fiziologul Ernst Heinrich Weber şi fizicianul Gustav Fechner. 
(De aceea, această relaţie este cunoscută sub numele de curba lui 
Weber-Fechner). Ei au arătat că cu cât valoarea standard iniţială este 
mai mare cu atât sistemul senzorial este mai puţin sensibil la modificări, 
cu alte cuvinte sensibilitatea receptorilor se adaptează intensității 
stimulilor. Valoarea cu care trebuie mărită intensitatea stimulului 
standard pentru o diferență perceptibilă este proporțională cu 
intensitatea stimulului standard: A s/S =K. Iată valorile intuitive pentru 
câteva categorii de senzaţii: 


Calitate Pragul diferențial 
Intensitate luminoasă 8% 
Intensitate sonoră 596 
Frecventa sonorá 1% 
Concentrarea aromei 15% 
Concentrarea soluţiei 20% 
Greutăţi ridicate 2% 

Şocuri electrice 1% 


Pragul diferenţial pentru diverse calităţi ale stimulului după Smith et al. (2005) 


Astfel, dacă într-o cameră sunt aprinse 25 de lumânări pentru a 
putea fi detectată o diferență de luminozitate mai trebuie adăugate 2 
lumânări (8%), dacă sunt însă aprinse 100 de lumânări ar mai trebui 

adăugate încă 8 pentru a putea fi sesizată o diferenţă de luminozitate. 
Această relaţie este însă corectă doar pentru intensitáti medii ale 
stimulilor, deoarece la intensităţi foarte mari sau foarte mici ea se 
transformă într-o zigmoidá. 


S-log E 


Log E 

Formula care descrie cel mai bine raportul dintre sensibilitate şi 
intensitatea excitantului (demonstrată în multe alte experimente) este de 
forma S=K.-log E+C (unde S este senzaţia resimțită, E — excitantul, iar 
K şi C sunt constante). În cazul pragurilor superioare, care depăşesc 
capacitatea de percepere, ele semnalează, de obicei, intensitáti 
periculoase ale stimulilor, fapt tradus prin senzaţia de durere (lumina 
prea puternică, presiunea tactilă prea puternică, zgomotul prea tare sunt 
resimtite dureros). 


Determinările psihofiziologice 


Adaptabilitatea. Pragurile psiho-fizice absolute şi diferenţiale 
sunt crescute de acţiunea prelungită a stimulului sau scăzute de absenţa 
când ne îmbrăcăm, în 3 secunde ajunge până la 1/5 din valoarea inițială, 
sensibilitatea vizuală creşte de până la 200 000 de ori la trecerea de la 
lumină la întuneric, adaptabilitatea termică şi cea olfactivă sunt la fel de 
puternice, însă cea auditivă şi la durere foarte slabe, aproape nule). 

Contrastul. Sensibilitatea creşte în cazul interacțiunii simultane 
sau succesive a stimulilor de intensităţi diferite. Contrastul simultan se 
referă la accentuarea reciprocă a claritátii şi pregnantei stimulilor sau a 
celui dominant sub influenţa celor secundari (se manifestă în special în 
cazul senzatilor vizuale, contrastul mărimilor şi al culorilor, slab în 
cazul celor auditive si dificil de sesizat pentru celelalte). Contrastul 


modalitate, dar de intensitate diferită, după ce primul a acţionat timp 

îndelungat (extrem de pregnant se observă contrastul gustativ, olfactiv, 
termic şi cel vizual). 

Interacțiunea. Se referă la creşterea sau scăderea sensibilităţii 
unui analizator prin interacțiunea diverselor sale câmpuri receptoare sau 
cu a celorlalți receptori. Stimularea luminoasă slabă a anumitor 
segmente retiniene determină sensibilizarea segmentelor apropiate. 
Sunetul unui diapazon se aude mai tare când simultan se aprinde o 
lumină şi mai slab când ea se stinge. Sensibilitatea vederii crepusculare 
creşte când faţa este ştearsă cu apă rece, se mestecă tablete dulci-acre 
sau se respiră forţat. 

Sinestezia. Acţiunea unui stimul asupra unui receptor poate 
produce simultan senzaţii caracteristice altora. De aceea vorbim despre 
sunete ascuţite sau reci, culori moi, gusturi tari, foarte cunoscut fiind 
cazul auditiei colorate specifică multor compozitori celebri. 

Oboseala. Datorită faptului că funcţionarea receptorilor se 
bazează pe cantitatea de energie stocată în structura lor, care este 
limitată, ei obosesc în timp, fapt manifestat prin scăderea severă a 
sensibilităţii lor. Oboseala poate fi de trei tipuri: de suprasolicitare — 
care se formează la nivelul aparatelor senzoriale datorită funcţionării 
îndelungate în condiţiile unor stimuli de intensitate peste medie, 
subsolicitare — scăderea excitabilităţii scoarței cerebrale în lipsa 
stimulării externe, şi de aşteptare — datorat încordării neuropsihice. 


Determinările socioculturale ale sensibilităţii 


Conştientizarea. Odată cu maturarea conştientului experienţele 
senzoriale sunt determinate de gradul de focalizare a conştiinţei: astfel 
sensibilitatea va fi mai crescută în cazul unui stimul aşteptat decât al 
unuia neaşteptat. 

Selectivitatea. Pe parcursul maturizării prin învăţarea senzorială 
sau perceptivă organizată şi dirijată şi ulterior prin specificul profesiei, 
individul îşi poate dezvolta o sensibilitate crescută pentru anumite 
modalităţi senzoriale. 

Estetizarea. Funcționarea mecanismelor senzoriale este reglată şi 
modelată de către codurile culturale în care individul se formează prin 
evaluarea calităţii diverselor tipuri de senzaţii în baza unor categorii 
speciale: frumos-urât, agreabil-dezagreabil. 

Semantizarea. Vizează calitatea de reprezentare, de referen- 
tialitate a senzatiilor care, în cazul omului, ajung să desemneze relaţii 
între diverse însuşiri ale obiectelor stimul, determinând raporturi de sens 

nu numai în cazul stimulului, ci şi semnificaţii legate de alţii, stimuli 
absenţi. 

Verbalizarea. Sensibilitatea poate fi influenţată, optimizată prin 
instructaj şi comenzi verbale. Experimentele au arătat că verbalizarea 
modifică semnificativ efectele  determinărilor  psihofizice sau 
psihofiziologice. 


Clasificarea senzatiilor 


Senzatiile pot fi clasificate după două criterii complementare: 

- potrivit naturii conținutului informaţional avem trei tipuri de 
senzaţii: a) exteroceptive — care ne furnizează informaţii cu privire la 
stimulii externi; b) interoceptive — care ne dau informaţii despre stările 
propriului organism şi c) proprioceptive — care ne dau informaţii despre 
poziţia şi mişcarea corpului; 

- potrivit analizatorului în care acestea se realizează vom avea: 
senzaţii tactile, vizuale, auditive, olfactive şi gustative. 


Senzafiile interoceptive sau organice 


Pot fi clasificate în: a) cele legate de nevoia de funcţionare a 
corpului responsabile de menţinerea homeostaziei — foamea, setea, 
sufocarea, senzaţia de descărcare, oboseală şi de somn. 

Senzatia de sete este legată de scăderea cantităţi de apă din sânge 
şi de la nivelul celulelor. 

Senzaţia de foame este determinată de scăderea concentraţiei 
substanţelor nutritive necesare funcționării organismului. 

Senzaţiile de descărcare sunt legate de procesul metabolic şi sunt 
generate de acumularea la nivelul aparatului excretor a reziduurilor 
metabolice. 

Senzatia de oboseală marchează atingerea punctului critic al 
proceselor energetice în întregul organism sau părți ale sale în urma 
desfăşurării unei activități îndelungate. 

Senzatia de somn reprezintă manifestarea psihologică a necesităţii 
alternării stării de veghe cu cea de somn, se integrează mecanismului de 
reglare a ciclului circardian şi marchează sfârşitul perioadei de veghe 
stabilită anterior prin condiţionare. (Cel mai cunoscut este fenomenul 
jet-lag-ului resimţit de cei care călătoresc cu avionul şi îşi schimbă 
semnificativ fusul orar). 

Foamea şi setea 

Senzaţiile interoceptive sunt, de cele mai multe ori, expresia existenţei 
unor dezechilibre fizio-chimice în organism. Mecanismele de reglare ale 
metabolismului sunt extrem de complexe. De exemplu, senzația de sete, ca 
manifestare psihologică a nevoii de apă, poate fi rezultatul a două tipuri de 
dezechilibre: poate indica sărăcirea rezervelor de apă intracelulare sau a 
celor extracelulare. Setea extracelulară apare atunci când nu am băut apă 
mai multă vreme sau am făcut exerciţii fizice intense. În acest caz, apa a fost 
eliminată prin respiraţie (vapori), piele (transpiratie), vezică (urină) şi în 
toate cazurile extrasă din sânge. Această reducere determină o scădere 
imperceptibilă a presiunii sanguine, dar care este înregistrată de receptorii 
presiunii din rinichi (dar şi inimă şi vasele mari care transmit informaţia la 
creier). Acesta eliberează hormonul antidiuretic (ADH) care comandă 
reținerea apei de către rinichi în timpul diurezei şi trimiterea ei înapoi în 
sânge (în cazurile de deshidratare se poate observa închiderea culorii urinei 
— mai săracă în apă). Simultan, este eliberat un alt hormon, renina, care, în 
interacțiuni cu angiotensina din sânge, activează neuronii din creier care 
determină dorința de a bea apă. Acesta este şi motivul pentru care, atunci 
când pierdem mai mult sânge, datorită scăderii presiunii sângelui, întreg 
mecanismul este pus în mişcare, determinând senzaţia de sete. Setea 
intracelulară se datorează fenomenului de osmoză — tendinţa apei de a se 
deplasa din zonele în care se află în abundență către cele mai sărace. 
Cantitatea de apă din ţesuturi este determinată de concentraţia ionilor 
,Sárati" (sodiu, potasiu, clor). Când corpul pierde apă, încep să crească 
concentrațiile acestora, iar sângele devine mai sărat, fapt care determină 
migraţia apei din interiorul celulelor (inclusiv neuroni) în sânge. Neuronii 
hipotalamici se activează producând setea intracelulară sau „osmotică”. 
Vedem, astfel, de ce avem senzaţia de sete atunci când consumăm alimente 
foarte sărate — creşte concentraţia de sare din sânge, fapt care declanşează 
procesul sus-amintit. 

În ceea ce priveşte foamea, aceasta este definită ca fiind senzaţia prin 
care organismul semnalizează diminuarea sau dispariţia substanţelor 
necesare activităţii celulare (a ţesuturilor şi organelor) şi nu este produsă 
doar de golirea stomacului, cum eronat se credea înainte (senzaţia de foame 
apare la multă vreme după golirea stomacului şi chiar dacă acesta este plin, 
ea poate fi provocată prin injectarea de peptone, de exemplu). Ca şi senzaţia 
de sete, senzaţia de foame este produsă de schimbarea compoziţiei chimice a 
sângelui, a scăderii glucidelor sau când procesele de ardere ating punctul 
critic. Senzaţiile gastrice sunt doar supra-semnale care acompaniază 
semnalele despre starea generală a organismului, la fel ca şi în cazul setei în 
care deshidratarea mucoasei laringiale şi bucale si contracţiile la nivelul 
laringelui sunt doar semnalele acompaniatoare la nivel macrosistemic. 

b) Senzaţiile de durere reprezintă un tip aparte de senzaţii, fiind o 
formă de sensibilitate nespecifică (nu există un receptor individualizat, 
receptorii durerii fiind distribuiţi la nivelul tuturor ţesuturilor şi 
organelor, fiind reprezentaţi de formaţiuni nervoase libere amielinice) şi 
nu relationeazá cu natura stimulilor, ci doar cu intensitatea si durata 
acestora. Ea este definită ca o reflectare în forma unei trăiri subiective 
negative a efectelor acțiunii oricărui stimul a cărui intensitate depăşeşte 
pragul superior de toleranță (Golu, 2005). Spre deosebire de celelalte 
senzaţii al căror conţinut informaţional ne trimite la natura substanţială a 
stimulilor, durerea vizează doar propriul corp. Sensibilitatea la durere 
diferă foarte mult de la individ la individ şi nu se conformează, în 
exemplu, sensibilitatea la durere nu scade în timp, scăderea senzaţiei 
subiective de durere datorându-se modificărilor atenţiei şi nu scăderii 
de receptori, existând diverse mecanisme fiziologice (precum cel descris 
de „teoria porţilor” a lui Ronald Melzack şi Patrick D. Wall (1988)) care 
pot fi, în principiu, controlate mental (prin reglarea secreției de 
endorfine care acţionează similar morfinei). Pe scurt, pentru apariţia 
durerii nu este necesară doar activarea receptorilor, ci şi a „porților 
neurale” din măduva spinării care transmit informaţia la creier. Ea se 
caracterizează prin intensitate (dependentă de mărimea acțiunii sau 
nivelul de lezare a țesutului), durată (relativ proporţională cu durata 
acţiunii stimulului), calitate (în funcţie de tipul ariei afectate: 
superficiale — cutanate, profunde — musculare, viscerale — organice şi 
centrale — la nivelul sistemului nervos central) şi nu în ultimul rând, 
localizabilitate (ne dá informaţii despre locul şi poziţia zonei de 
leziune). 


Senzafiile proprioceptive 


Sunt de trei tipuri: cele legate de poziția şi mişcarea membrelor — 
somatostazice şi chinestezice şi care se datorează existenței unor 
terminaţii nervoase la nivelul muşchilor, tendoanelor şi ligamentelor, 
cele de echilibru — care ne dau informaţii despre poziţia capului şi 
corpului în spaţiu, şi cele statice legate de poziția capului şi a corpului în 
spaţiu. Ultimele două tipuri de senzaţii, cele de echilibru şi cele statice, 
se datorează activării unor receptori de la nivelul urechii interne. 

Senzafiile exteroceptive 


Senzatüle tactile 


Sunt resimtite datorită unor receptori aflaţi la nivelul pielii. Ele 
pot fi de două tipuri. Senzafii de presiune apar atunci când survine o 
deformare a pielii, unele zone precum obrajii, buzele sau nasul fiind 
mult mai sensibile decât altele, în funcție de numărul de receptori 
existenţi. Se consideră că acestea s-ar datora existenţei a două categorii 
de corpusculi (de suprafaţă — Meissner şi de profunzime — Vater-Pacini), 
dar în multe tipuri de senzaţii tactile intervin cu siguranţă şi alţi 
senzoreceptori cum ar fi: simţul vibratil al perilor existenţi la nivelul 
pielii pentru senzaţia de asprime sau cei dureroşi pentru mâncărime. 
Senzaţiile de temperatură sunt datorate, ca şi senzațiile de durere, 
terminatiilor libere ale nervilor din piele. Nu există o clară specializare a 
acestor receptori, cei pentru rece putând reacţiona şi la temperaturi 
foarte înalte (la peste 45°C). Sensibilitatea senzaţiilor tactile este extrem 
de plastică, fiind printre cele cu adaptabilitatea cea mai mare. 


Senzatiile gustative 


Gustului i se atribuie, deseori, experienţe care aparţin altor 
analizatori. De multe ori, ceea ce socotim a se datora gustului 
alimentelor se datorează de fapt mirosului (fără miros nu poţi deosebi 
vinul roşu de oţet sau ceapa de măr), unor senzaţii tactile ale limbii (gust 
făinos, uleios), termice (menta) sau dureroase (sifon, muştar). Zestrea 
genetică (sensibilitatea diferită dovedită la amarul din cafeină şi 
zaharină (Bartoshuk, 2000)) şi experienţa (aprecierea ca plăcut a 
gustului citric şi al chininei de către indienii din Karnataka, față de cei 
crescuţi în Occident (Moskowitz, Kumaraiah, K. N. Sharma, Jacobs şi 
S. D. Sharma, 1975)) determină gusturi extrem de diferite. Se consideră 
că orice gust poate fi descris ca fiind format din unul sau patru gusturi 
fundamentale: dulce (de ex., zaharoza), acru (acid citric), sărat (clorură 
de sodiu) şi amar (chinină), deşi unii autori mai adaugă gustul alcalin 
(leşios) şi pe cel metalic. Este deja recunoscut ştiinţific (Kawamura şi 
Kare, 1987) şi extrem de utilizat în industria alimentară gustul delicios 
(Umami - determinat de un amestec de glutamat şi nucleotide), ca fiind 
al cincilea gust fundamental. Senzatia de gust se datorează activării 
mugurilor gustativi aflaţi în special pe suprafaţa limbii (dar şi pe faringe 
şi laringe) la contactul cu o substanţă dizolvată în salivă sau apă. 

Limba este inegal sensibilă la aceste gusturi: 
dulcele este simţit preponderent pe vârf, săratul în 
vârf pe partea anterioară, amarul la bază şi acrul pe 
margini, în centrul limbii aflându-se o zonă 
insensibilă la gust. 

Figura următoare oferă o reprezentare a 


Sensibilitatea 


vârf margini bază 
Graficul sensibilităţii gusturilor în diferite zone ale limbii 


Senzatiile olfactive 


Importanţa fiecărui simt în supraviețuirea speciei este reflectată în 
mărimea suprafeţei ariei corticale consacrată acestuia. Deşi mirosul este 
încă extrem de important pentru om (cu ajutorul lui detectăm alimentele 
alterate, emisiile de gaze şi contribuie decisiv la creşterea apetitului) 
cortexul olfactiv acoperă numai 5% din suprafaţa creierului (la câini 
acesta este de aproximativ 33%, iar la peşti aproape întreg creierul 
frontal). La fel ca şi senzațiile gustative, cele olfactive se pot amesteca 
uneori cu cele de durere (mirosurile usturătoare) si cele gustative 
(mirosurile dulci sau cele amărui). Există mai multe clasificări ale 
mirosurilor. Cea a lui Carl Linné din 1756, conţinea şapte clase: 

l. aromatice, 2. fragante (crinul), 3. ambrosiace (moscul), 4. 
aliacee (usturoiul), 5. hircine (valeriana), 6. repulsive (ca cele de 
plosnitá), 7. grefoase (ca acelea de cadavru in descompunere), 


46 


Procesele senzoriale 


Ea a fost completată de Hendrik Zwaardemaker, în 1895, 
ajungând la nouă clase: 

1. Mirosuri eferate (eterurile din esențe de fructe, cloroformul, 
vinul, ceara), 2. Mirosuri aromatice (camforul, eucaliptolul, mentolul, 
mărarul, acidul cianhidric), 3. Mirosuri balsamice (lácrámioarele, 
violetele, vanilia), 4. Mirosuri ambrosiace (moscul, ambra), 5. Mirosuri 
aliacee (usturoiul, acidul sulfhidric, clorul, bromul, iodul), 6. Mirosuri 
empireumatice (de ars) (benzolul, fenolul, gudronul, pâinea prăjită, 
cafeaua), 7. Mirosuri fetide (transpiratia, acidul caprilic, mirosul de tap), 
8. Mirosuri respingătoare (piridina, opiul, plosnite), 9. Mirosuri 
grefoase (scatolul, indolul, asafoetida, cadavrul în descompunere), 

Mai noi sunt la prisma mirosurilor propusă de Hans Henning: 

1. parfumate sau fragante (florile), 2. eterate (fructele), 3. 
aromatice  (mărarul, piperul), 4.  balsamice  (răşinoasele), 5. 
empireumatice sau arse (gudronul) şi 6. putrede (hidrogenul sulfurat), 

şi pătratul lui Robert Sessions Woodworth. 

Prisma mirosurilor a lui Henning 
Pátratul mirosurilor dupá Woodworth 


Mecanismul neuro-fiziologic al mirosului este incá supus unor 
aprinse dezbateri, existánd doar ipoteze referitoare la modul in care ia 
nastere senzatia olfactivá. Hans Henning, de exemplu, considera cá 
mirosul unei substanțe depinde de trei factori: nucleul moleculei, 
grupările atomice atașate la acest nucleu, şi modul sau locul de aşezare, 
el propunând o teorie a mecanismului olfactiv bazată pe relația dintre 
structura moleculară și tipul mirosului (feoria chimică). Alti cercetători 
susțin cá responsabile pentru apariția senzaţiei olfactive sunt valența 
electronilor sau atomilor în molecule, arătând că vibrații electronice 

specifice, caracteristice substanţei, excită receptorii în mod diferențiat, 
potrivit cu numărul acestora (teoria vibratorie). Multitudinea şi 
dificultatea conceperii acestor teorii se datorează faptului că o persoană 
sănătoasă poate distinge între 10 000 şi 40 000 de mirosuri diferite 
(femeile având o sensibilitate mai bună decât bărbaţii (Cain, 1988)), ba 
Chiar se poate ajunge până la 100 000 de mirosuri diferite în cazul 
degustătorilor profesionişti sau ai creatorilor de parfumuri. Pe de altă 
parte, în cazul mirosului există numeroase tipuri de receptori olfactivi 
diferiţi (Linda Buck şi Richard Axel (1991) presupun nu mai puţin de 
1000). 


Senzaţiile auditive 


Alături de vedere, auzul reprezintă pentru om unul dintre cele mai 
importante canale de obtinere a informaţiilor. Senzaţiile auditive se 
produc datorită mişcării unei membrane de la nivelul urechii interne 
cauzată de variaţia presiunii exercitate de sunete. Sunetul este prin 
natura sa vibraţie care se transmite prin aer sub formă de undă. Unda 
sonoră este cel mai simplu descrisă printr-o diagramă a aerului în 
funcție de timp. 

Unda sonoră 


El se caracterizează prin trei calități: înălțimea, care traduce 
frecvenţa vibratiei moleculelor de aer, amplitudinea, care reprezintă 
mărimea maximă a oscilaţiilor (cât de tare se aude sunetul) şi timbrul — 
totalitatea sunetelor secundare care însoțesc tonul dominant (felul în 
care percepem complexitatea sunetului). Oamenii pot detecta sunete 
cuprinse într-un spectrul de frecvenţe sonore între 20 şi 20 000 de hertzi. 

Una dintre problemele cele mai controversate ale psiho-fiziologiei 
auzului o constituie discriminarea înălțimii sunetelor. Există două teorii: 
teoria temporală („teoria telefonului”) propusă de Ernest Rutherford în 
1886 (şi îmbunătățită de Ernest Glen Wever şi Charles W Bray în 1949, 
„teoria salvei”, şi cu Merle Lawrence, în 1954, „teoria salvei locale”) 
care susţine că sub acţiunea undelor sonore întreaga membrană auditivă 
bazilară vibrează, iar frecvenţa acestei vibrații determină frecvenţa 
impulsurilor nervoase din nervul auditiv. Cu alte cuvinte, înălțimea 
percepută a sunetului depinde de variaţia în timp a acestuia. Această 
teorie însă lasă descoperite frecvențele de peste 1 000 hertzi (frecvenţa 
maximă cu care impulsurile nervoase pot fi transmise de către fibrele 
nervoase, fapt dovedit experimental. Chiar şi în varianta îmbunătăţită, a 
lui Wever, de codificare pe grupe de neuroni şi îmbinare a acestor 
frecvenţe, fapt care ar permite codificarea unor impulsuri de frecvenţă 
mai ridicate, fiindcă capacitatea fibrelor nervoase de a copia lungimea 
de undă se opreşte în jurul valorii de 4 000 herzi.); cea de a doua teorie, 
propusă de Joseph Guichard Duverney în 1683 şi demonstrată ulterior 
de Herman von Helmholtz (1863) şi îmbunătăţită prin descoperirile lui 
Georg von Bekesy („teoria undei în mişcare” (1928)), numită teoria 
localizării, vine să completeze această deficiență sugerând că frecvenţa 
sunetului este codificată în mod mecanic prin rezonanță — măsura în 
care un anumit sunet de o anumită frecvenţă reverberează pe o distanţă 
calculată matematic. În varianta modernă, există mai multe locuri 
specifice pe membrana bazilară care determină anumite senzaţii în 
funcţie de înălțimea sunetului. Mai exact, sub acţiunea stimulului sonor 
întreaga membrană vibrează, dar diferă locul frecvenţei maxime, ceea ce 
înseamnă că vom avea mai mulţi receptori, excitati diferit pentru 
înălțimea sunetului, cei care vor vibra cel mai intens vor determina 
fibrele nervoase activate şi tonul ce se va fi auzit (Smith et al., 2005). 
Cele două teorii, cea temporală şi cea a localizării se dovedesc 
complementare atâta timp cât prima nu poate explica perceperea 
sunetelor înalte, iar cealaltă a celor foarte joase (sub 50 hertzi întreaga 
membrană bazilară vibrează la fel). S-a dovedit, de asemenea, că 
localizarea direcției sunetului (dreapta - stânga) se datorează diferenţei 
de intensitate a sunetului perceput în cele două urechi (diferența 
interaurală a sunetului) (în mod inconştient, deoarece aceasta este 
foarte mică), iar pentru frecvenţe mai mari de 500 de Hz, şi a diferenţei 
temporale a sunetului (diferența temporală interaurală), pe când poziția 
sursei sale (faţă - spate şi sus - jos) este detectată datorită indicatorilor 

monoaurali (funcţia de transfer anatomic) datorati reliefului pavilionului 
urechii (astuparea acestuia, şi lăsarea unui loc doar pentru canalul 
auditiv, face imposibilă detectarea locației) şi modului în care sunetul 
venind din exterior este reflectat din cap, umeri şi piept. 


Senzaţiile vizuale 


Ca şi sunetul, lumina este o formă de energie electromagnetică, 
alături de razele X, undele ultraviolete şi infraroşii, cele radio şi TV 
emanate de la soare şi alte corpuri, mai exact acea parte din spectrul 
electromagnetic la care ochiul uman este sensibil. Receptorii sensibili la 
lumină se află în retină (un strat subţire de ţesut din partea posterioară a 
ochiului) şi constau în două tipuri de celule: celule cu bastonaşe — 
specializate pentru vederea pe timp de noapte (aproximativ 115 
milioane), sensibile la intensităţi extrem de mici şi celule cu conuri care 
se activează la intensităţi mari ale luminii responsabile de senzațiile 
colorate (mai puţine, aproximativ 6 milioane). Animalele lipsite de 
celulele cu bastonaşe, precum găinile, nu pot vedea noaptea şi de aceea 
se adăpostesc, cele lipsite de celulele cu conuri, precum câinii, deşi nu 
pot distinge culorile se descurcă foarte bine noaptea şi pe lumină 
crepusculară. Conurile şi bastonaşele conţin nişte substanțe chimice 
(fotopigmenţi) care absorb lumina şi o transformă în impuls nervos care, 
prin intermediul nervului ocular, este transmis la creier. Sensibilitatea 
ochiului este extrem de dinamică, la trecerea de la lumină la întuneric, 
pe lângă dilatarea pupilei (pentru a capta o cantitate cât mai mare de 
conuri mai rapid, în aprox. 5 minute, a celor cu bastonaşe mai lent, în 
aprox. 40 de minute). Lumina poate fi caracterizată prin trei calităţi: 
tonul (sau nuanța) care se referă la tipul culorii, luminozitatea 
(intensitatea radiaţiei) care reprezintă cantitatea de lumină care pare 
reflectată de o suprafaţă colorată şi saturafia (puritatea) în raport cu 
cantitatea de alb din ea. Există 6 culori fundamentale (mai demult 
indigoul — între albastru şi violet — era considerată o culoare distinctă). 

Vederea culorilor se datorează capacităţii ochiului de a 
transforma lungimile de undă ale radiaţiilor electromagnetice din 
spectrul vizibil (cele cu lungimea cuprinsă între 380 şi 750 nm) în 
culori. 

violet albastru verde galben portocaliu roşu 
380-450 nm 450—495 nm 495-570 nm 570-590 nm 590-620 nm 620-750 nm 


Undele scurte par albastre, cele medii verzi, iar cele lungi, roşii. 
Dat fiind că ochiul este un receptor extrem de sensibil, pragul diferenţial 
al sensibilităţii vizuale este de aproximativ doi nanometri şi, în medie, 
între aceste limite putem diferenția nu mai puţin de 150 de nuanţe (şi 
fiindcă fiecare dintre acestea poate varia în funcţie de luminozitate şi 
saturație, numărul estimat este mai mare de 7 milioane de nuanţe). NIST 
(National Institute of Standards and Technology) are nume pentru mai 
puţin de 7 500 de culori. Studiind termenii care desemnează culorile în 
98 de limbi, Brent Berlin şi Paul Kay (1969) au arătat că există 11 
termeni universali pentru culori: 


roşu portocaliu galben verde albastru violet roz maro gri negru alb 


Cum se explică însă percepția culorii? O proprietate extrem de 
importantă a fizicii culorilor o constituie faptul că toate nuanțele 
posibile de culori pot fi obținute prin amestecul a numai trei culori de 
bază, numite primare (verde, roşu şi albastru). Pe baza acestei 
proprietăți fizice a culorilor a fost dezvoltată teoria Young-Helmholtz a 
vederii tricromatice conform căreia există trei tipuri de conuri sensibile, 
în special la lungimile de undă corespunzătoare celor trei culori primare. 
(Dacă existența celulelor cu bastonaşe şi a celor cu conuri pentru 
lungimile scurte de undă este foarte veche, celulele pentru lungimile de 
undă medii şi lungi au evoluat filogenetic, relativ recent, acum 35 de 
milioane de ani, probabil datorită schimbării, mai exact, îmbunătățirii, 
dietei cu fructe coapte (roşii) în detrimentul celei cu frunze (verzi).) 
Datorită stimulării în grade diferite a celor trei tipuri de celule (şi nu a 
fiecăreia separat!) rezultă calitatea culorii. Prin urmare, această teorie 
explică posibilitatea reproducerii tuturor culorilor prin combinarea celor 
trei culori primare prin procesul de discriminare a culorilor prin 
răspunsurile diferite induse în cei trei receptori de către diversele 
lungimi de undă şi diferenţele între tipurile de deficienţe în perceperea 
culorilor. Există însă alte constatări experimentale din psiho-fizică care 
dovedesc incompletitudinea acestei teorii. În 1878, Ewald Hering a 
observat că ochiul este incapabil să observe combinaţii de roşu - verzui 

sau galben - albăstrui, adică acele culori complementare (sau opuse) a 
căror combinaţie dă alb. În acelaşi timp, a fost constatat şi fenomenul de 
contrast, culorile complementare se potenteazá reciproc, fiecare culoare 
iradiind în jurul ei culoare complementară. Dacă privim intens mai întâi 
culoarea roşie şi ne fixăm apoi privirea pe o suprafaţă albă, vom vedea o 
pată de culoarea verde, deoarece componentele sensibile la roşu din 
celulele respective obosesc şi se activează cele pentru verde. A apărut, 
astfel, teoria culorilor oponente (bicromatică sau tetracromaticá) 
conform căreia cele trei substanţe fotosensibile din celulele cu conuri 
pot reacţiona în două moduri fiecare (prin asimilatie sau dezasimilatie 
(mărirea, de exemplu, a ratei de transmisie a impulsurilor nervoase la 
roşu şi scăderea ei la verde)) la radiaţia primită, rezultând astfel senzaţii 
pentru patru culori din al căror amestec rezultă toate celelalte nuanţe. La 
acestea se adaugă celulele sensibile la alb şi negru. 


Asimilafie Dezasimilafie 
Verde Rosu 
Albastru Galben 


Teoria se numeşte bicromatică, dacă ţinem cont de existenţa a 
două categorii de conuri care dau senzațiile celor patru culori, sau 
tetracromaticá, dacă ţinem cont că se bazează pe existenţa a patru culori 
fundamentale. Din nou, ca şi în cazul auzului, s-ar părea că vederea 
colorată se explică printr-o sinteză a celor două procese. La ora actuală, 
se consideră că cele două procese funcţionează concomitent, 
experimentele neurale confirmând mecanismul proceselor oponente. 
Teoria bistadiald sustine că cele trei tipuri de receptori realizează 
recepţia primară transmițând aceste informaţii unor unități de codare a 
culorilor oponente (neuroni bicolori) aflaţi la un nivel superior al 
sistemului vizual (în talamus) (Hurvich şi Jameson, 1974). Se presupune 
că aceste celule se activează spontan mărindu-şi frecvenţa de transmisie 
a influxului nervos relativ la lungimea de undă care îi activează. 
Mecanismul exact al procesului este, încă, supus unor aprinse dezbateri 
(v. Devalois şi Jacobs, 1984; Shapley şi Hawken, 2002 sau Conway, 
2001). Cu toate acestea, cercetári ale proceselor de prelucrare primará la 
nivelul retinei şi talamusului indică faptul cá culorile nu sunt procesate 
în mod izolat, ci simultan cu informaţia despre luminozitate şi formele 
vizuale în aceleaşi circuite neurale pentru a face posibilă o reprezentare 
unitară şi robustă a lumii vizuale (Gegenfurtner, 2003). 

Rezumat 


În acest capitol am analizat senzațiile ca trăiri asociate stimulilor 
fizici, tipurile de receptori, mecanismele de codare şi transformare a 
semnalelor fizice în impulsuri nervoase (fenomenul de transduc[ie), 
proprietăţile şi caracteristicile principalelor modalităţi senzoriale: 
văzul, auzul, mirosul, simţul tactil, senzațiile; pragurile diferenţiale 
(legea Weber-Fechner), absolute şi de discriminare. Am insistat mai 
mult pe caracterizarea proceselor senzoriale, dat fiind rolul lor de 
interfață biofizică cu lumea fizică. Celelalte procese studiate ín 
continuare Sunt, în special, procese complexe de prelucrare a 
informaţiilor astfel primite, procese de reglare sau moduri de adaptare 
şi reacţie la provocările din lumea înconjurătoare (biofizică). 


Cuvinte cheie 


codificare senzorială, constanfa culorii, determinări psihofizice, 
determinări psihofiziologice, determinări socioculturale, înălțimea 
percepută a sunetului, frecvenţă, luminozitate, prag absolut, prag 
diferenţial, prag de discriminare, receptori, saturație, sensibilitate, 
senzaţii (exteroceptive, interoceptive, proprioceptive), teoria bistadială, 
teoria culorilor oponente (bicromatică sau tetracromatică), teoria 
localizării, teoria temporală, teoria Young-Helmholtz a vederii 
tricromatice, timbru, transduc[ie. 


Întrebări recapitulative 


Ce se intelege prin codificare senzorialá? 

Care sunt factorii ce determiná nivelul sensibilitátii? 

Cum sunt clasificate senzațiile? 

Care sunt caracteristicile senzatiilor vizuale si auditive? 

Care sunt mecanismele care fac posibilá perceptia sunetelor? 
Care sunt mecanismele care fac posibilá perceptia culorii? 

Care sunt caracteristicile senzaţiilor olfactive, gustative şi tactile? 

După cum precizam în capitolul anterior, la adult nu există 
senzaţii izolate, fiecare senzaţie fiind interrelationatá şi evocând altele, 
inclusiv impresii anterioare, astfel încât impresiile pe care omul le are 
despre obiectele şi fenomenele din lumea înconjurătoare cu care 
interacționează se constituie în imagini senzoriale mai complexe care se 
numesc percepții. Dacă prin intermediul receptorilor senzoriali omul 
capătă informaţii izolate despre calitățile şi însuşirile fenomenelor 
externe, percepţia constituie deja prima treaptă a cunoaşterii, ea 
implicând o procesare şi organizare a materialului informaţional primit 
prin simţuri, oferind o cunoaştere a acestora în integralitatea lor şi în 
momentul acțiunii lor asupra organelor senzoriale. Percepția reprezintă 
procesul de achiziționare, selectare, interpretare şi organizare a 
informaţiei senzoriale. 


Fazele percepţiei 


Deşi la prima vedere percepţia pare a fi un fenomen pasiv şi 
spontan de receptare a informaţiei senzoriale, în realitate ea este un 
proces care se desfăşoară în timp: între ! şi 2 secunde. Percepția are un 
caracter fazic care cuprinde mai multe momente: orientarea, 
explorarea, detecția, discriminarea, identificarea şi interpretarea. 
Primele trei etape sunt faze pregătitoare ale actului percepţiei propriu- 
zise. 

1. Orientarea. Se referă la direcționarea atenţiei şi „acordarea” 
într-o excursie prin munţi ne hotărâm să admirăm priveliştea pentru a 
observa lucruri interesante). 

2. Explorarea. Pe fondul stării de vigilentá orientată creată 
anterior are loc survolarea şi explorarea mediului înconjurător. Aceasta 
poate fi spontană (neintentionatá) sau dirijată/selectivă (ne uităm de jur 
împrejur survolând întreg spaţiul accesibil vederii noastre). 

3. Detecţia. Etapa anterioară este efectuată în vederea găsirii 
stimulului care a motivat (conştient sau inconştient) declanşarea 
procesului de percepţie. Surprinderea existenţei acestuia şi „delimitarea” 
sa faţă de alţi stimuli formează etapa detectiei (observăm un obiect în 
mişcare în pădure). Din acest moment se trece la percepţia propriu-zisă. 

4. Discriminarea. Se referă la toate operaţiile cvasi-conştiente de 
delimitare a sursei stimulului de celelalte senzaţii. Acum observăm 
detaliile specifice care ne vor ajuta în obţinerea unor informaţii cu sens 
despre obiectul percepției. (Ne centrăm pe caracteristicile obiectului, 
încercând să îl delimităm de peisaj şi observăm că se mişcă în direcția 
noastră, este de culoare maro închis şi cam de dimensiunea noastră). 

5. Identificarea. Pe baza izolării caracteristicilor sursei stimulului, 
are loc o prelucrare secundară a datelor, în raport cu conţinutul 
impresiilor anterioare, prin care identificăm (categorial) natura sursei. 
Experienţa senzorială este astfel transpusă într-o experienţă cu sens. (Ne 
dăm seama că este un urs). 

6. Interpretarea. Această ultimă etapă constă în evaluarea 
importanţei sau utilității obiectului percepţiei, operaţie care se face prin 
raportarea la experienţa anterioară, scopurile şi motivațiile noastre. 
Interpretarea conduce fie la constatarea relevantei obiectului (care poate 
avea o semnificație pozitivă sau negativă — adică prezenţa lui mă 
afectează direct sau indirect şi trebuie să iau o atitudine, să actionez) sau 
a irelevanfei sale, caz în care obiectul iese din centrul atenţiei, percepția 
focalizându-se pe următorii stimuli. (În cazul nostru pregătirea pentru 
supravieţuire, nu este recomandată fuga!) 

Deşi aparent un proces simplu, percepţia se dovedeşte a fi un 
fenomen extrem de complex de prelucrare, codificare-decodificare şi 
organizare informaţională a experienţei senzoriale în care intervin mai 
multe variabile: 

- externe: specificitatea stimulului, intensitatea, durata, frecvenţa 
apariţiei, contextul, gradul de determinare, semnificaţia; 

- interne: vârsta, sexul, tipul de personalitate, starea motivational- 
atitudinală, starea afectivă, experienţa perceptivă anterioară, starea de 
expectatie, atitudinea intelectuală („starea de set”), starea funcţională a 
analizatorilor; precum şi 

- procese psihice superioare: atenția, memoria, gândirea etc. 


Tipuri de percepții 


Există mai multe mecanisme care permit percepţia şi 
recunoaşterea mai multor caracteristici esenţiale pentru determinarea, 
plasarea şi operarea cu obiectele din mediul înconjurător. 

Obiect şi fond al percepției. În primul rând, percepţia obiectelor 
implică distingerea, „extragerea? obiectelor din fundal. Lumea 
senzorială, aşa cum ne este prezentată prin organele de simţ, este o mare 
de impresii senzoriale din care, prin percepţie, sunt extrase/izolate doar 
acele senzaţii ce aparţin sursei percepţiei. Când privim un obiect (de 
exemplu o catedrală) putem observa că acesta (obiectul percepției) 
apare clar, pe când restul imaginii din câmpul meu vizual (piaţa în care 
se află) (fundalul) îmi apare neclar. În exemplul ales, aceasta se 
întâmplă deoarece cristalinul se acomodează distanţei la care se află 
obiectul. În alte situaţii poate interveni doar atenţia, de exemplu, privesc 
ecranul televizorului, dar má concentrez asupra conversaţiei pe care o 
port la telefon, ascult recitalul de vioară pe fundalul acompaniamentului 
orchestral etc. Oricând, obiectul şi fondul se pot schimba între ele (când 
mă concertez asupra pieţei, iar catedrala devine fond al percepţiei mele 
şi invers) cum este cazul iluziei lui Rubin. În figura de mai jos este 
reprezentată o vază sau două feţe? 


E 


Imagini reversibile bazate pe celebra imagine dublă ,„ Vaza lui Rubin” 


Separarea obiectului de fond este posibilă datorită unor cauze 
fizice, obiective: diferenţele dintre acesta şi celelalte din jurul său, 
mişcarea sa în raport cu ambianța, şi subiective: relaţia pe care acesta o 
are cu experienţa mea trecută şi prezentă, cu acţiunile mele, cu unele 
aspecte ale imaginaţiei percepute, interesele, dorinţele şi scopurile mele 
etc. 

Percepția spațiului. Din punct de vedere fizic, imaginea 
obiectelor se formează pe retină şi, prin urmare, este bi-dimensională. 
Cum se explică faptul că noi percepem obiectele în spaţiu, 
tridimensional? Cum ne dăm seama de distanţa la care se află ele? Acest 
lucru se realizează prin intermediul unor procese şi raționamente 
inconştiente care determină reglări la nivelul gândirii senzorio-motorii. 
Cu alte cuvinte, percepția se învaţă. Astfel, distanța la care se află 
obiectele se determină prin două categorii de indici: 

— indici specifici vederii monoculare: mărimea relativă pe retină 
(mărimea imaginii pe retină în cazul obiectelor cunoscute), perspectiva 
lineară (liniile paralele ne apar ca apropiindu-se în depărtare), 
perspectiva aeriană (absenţa detaliilor în cazul obiectelor îndepărtate), 
înălțimea relativă (dintre obiectele similare cele mai apropiate de 
orizont sunt percepute mai îndepărtate), umbrele (configuraţia umbrelor 
oferă indici despre profunzimea unui obiect), interpozifia (suprapunerea 
obiectelor face ca cele din faţă să fie recunoscute ca fiind mai aproape), 
mişcarea relativă (paralaxa mişcării — când ne aflăm în mişcare 
obiectele mai depărtate par a se mişca mai încet), mişcările de 
acomodare  oculară (bombarea cristalinului în cazul obiectelor 
apropiate); 

— indici care se datorează vederii bioculare: convergenfa oculará 
(care creşte când un corp se apropie), paralaxa sau disparitatea 
bioculară (diferenţa dintre imaginile furnizate de cei doi ochi, care este 
cu atât mai mare cu cât obiectul este mai apropiat, operaţiile de 
suprapunere a lor la nivelul cortexului vizual devine indice al distanței). 

Percepția mişcării. La prima vedere, percepţia mişcării unui 
obiect se datorează mişcării lui de-a lungul retinei. Experimentele legate 
de mişcarea stroboscopică infirmă însă această explicaţie simplistă. 
Mişcarea stroboscopică este folosită în cinematografie şi se bazează pe 
aprinderea şi stingerea unei lumini în întuneric şi reaprinderea alteia, 
câteva milisecunde mai târziu, lângă locul unde se aprinsese prima 
ş.a.m.d.. Observatorul va percepe o mişcare continuă a luminii. Se pare 
că în percepţia mişcării intervin, pe lângă indicii vizuali (mişcarea 
imaginii corpului pe retină) sau senzațiile chinestezice provocate de 
mişcarea ochilor când urmărim obiectul, fenomenul de persistenfá 
senzorială (impresia lăsată de un stimul mai rămâne scurt timp după 
încetarea acestuia) în cazul imaginilor video şi adaptarea selectivă 
(pierderea sensibilităţii la mişcare ce apare în timpul urmăririi unui 
obiect în mişcare). De asemenea, studiile au mai demonstrat existenţa 
unor celule specializate în detectarea mişcărilor pe anumite direcții şi 
viteze (cum sunt celulele specializate în detectarea obiectelor ce se 
apropie de cap (Regan, Beverley şi Cynder, 1979)), precum şi a unei 
prelucrări complexe a stimulilor la nivelul cortexului (integrarea 
impresiilor senzoriale ale obiectelor percepute se realizează în arii 
corticale diferite şi, prin urmare, impresiile legate de culoare, formă, 
adâncime sau mişcare sunt, în mare parte, prelucrate pe căi paralele 

independente (Livingstone şi Hubel, 1987)). Deşi, după cum am văzut, 
prelucrarea formei vizuale, luminozităţii şi culorii implică şi rețele 
neurale comune (Gegenfurtner, 2003). 


Constanţa percepţiei 


Complexitatea mecanismului percepţiei se relevă, în special, în 
fenomenul de constanță a percepţiei. Aceasta reprezintă capacitatea 
creierului de a menţine caracteristicile fizice ale obiectului (dimensiune, 
formă, culoare), chiar dacă impresiile sale senzoriale se modifică 
semnificativ: masa este percepută ca dreptunghiulară deşi imaginea 
reflectată pe retină o prezintă ca trapezoidală — o monedă o „vedem” ca 
rotundă chiar dacă imaginea ei este ovală, culoarea hainei mele este 
albastră chiar şi seara când culoarea reflectată de ea este gri. Acest lucru 
este posibil deoarece prin percepție sunt extrase doar însuşirile esenţiale, 
imaginea percepută este mult „simplificată”, fiind reţinute doar 
trăsăturile caracteristice: indicii de recunoaştere. În percepţie se 
realizează un fel de „hartă” sau „schemă” a imaginii obiectului, pe baza 
unor caracteristici considerate constante. Acest proces de selecţie este 
esenţial atâta timp cât cantitatea de informaţie provenită de la receptori 
este uriaşă (capacitatea de transmisie a nervului optic este de 400 
milioane de biti/s, echivalentul unei cărți de 2 000 de pagini (!), iar 
creierul nu poate procesa conştient (!) decât 100 de biţi pe secundă). 


Constanţa culorii 


(şi a luminozitátii) se datorează reflectanfei obiectului (faptul cá 
respectiva suprafaţă reflectă unele unde luminoase mai mult decât 
altele), indiferent de lungimea de undă a sursei de lumină pe care 
aceasta o reflectă. 


Constanța mărimii 


Dimensiunea percepută a unui obiect rămâne relativ constantă, 
indiferent de distanţa care ne separă. Aceasta se întâmplă deoarece noi 
.Stim" dimensiunile obiectului şi, aşa cum au arătat experimentele lui 
Emil Emmert din 1881, creierul se orientează după indicatorii 
adâncimii. Cu cât distanţa faţă de un obiect creşte, dimensiunea imaginii 
sale pe retină scade, dar indicatorii distanţei semnalează creşterea 
acesteia şi, drept urmare, dimensiunea percepută va rămâne relativ 
constantă. 

Constanţa formei 


Este în mare parte datorată specificului perceptiv al formelor, 
mult studiat de şcoala gestaltistă (a formei). Perceperea formei unui 
obiect nu se face mecanic prin asocierea impresiilor senzoriale pe care 
le produce, ci creierul nostru percepe de la bun început grupurile de 
obiecte în forme sau structuri organizate (trei puncte pe hârtie sunt 
percepute ca vârfurile unui triunghi). Printre principiile de ordonare 
descoperite de gestaltişti se numără: principiul proximitáfii (tendinţa de 
a grupa în aceeaşi structură elementele mai apropiate între ele), 
principiul similarităţii (tendinţa de a grupa elementele identice sau 
asemănătoare). Astfel că, în situaţia a) vom avea tendinţa de a vedea trei 
grupuri de „x” şi ,,0" amestecate, iar în situaţia b) şiruri de ,,0" şi „x” 
succesive. 


a) 00000000XX XXXXXXOOOOO OOOXXXXXXXX 
b) OO00000000XXXXXXXXXOOOOOO0O000XXXXXXXXX 


Principiul închiderii (al bunei continuităţi), o configuraţie 
deschisă tinde să fie continuată în percepţie şi să se închidă. 


X MM 
69 t. ICO 


Principiul bunei forme (pregnantei) potrivit căreia realitatea este 
organizată sau redusă la cele mai simple forme posibile (în figura d) nu 
vom vedea o formă complicată, ci doar cinci cercuri). 


. QRE 

Iluziile şi erorile perceptive 


Constanţa perceptivd. Capacitate uriaşă de  sintetizare şi 
prelucrare a informaţiilor în timpul actului de percepţie, este 
răspunzătoare însă şi de numeroasele iluzii şi erori perceptive. 
Reorganizările pe care creierul le produce automat pentru menţinerea 
constanţei percepţiei duce uneori la crearea unor iluzii. Cele mai 
evidente şi uşor de ilustrat sunt cele optice, dar ele apar în toate 
modalităţile de percepţie sau chiar în conjunctia acestora (de exemplu, 
dacă privim o înregistrare video în care o persoană spune ba, ba şi 
simultan ascultăm o înregistrare care spune ga, ga, deşi e o mare 
diferență de mişcare a buzelor în cele două cazuri, asocierea acestor 
surse contradictorii de informaţii ne face să „auzim” da, da). 

În acelaşi mod, două linii de aceeaşi lungime perpendiculare sau 
„integrate” diferit vor fi percepute ca inegale: 


LA XE 


Dreptele paralele, în funcţie de context, vor părea deformate: 


QU 


etc. 

Patologia percepţiei 


În afara acestor iluzii, deformări „normale” ale realităţii fizice 
percepute, complexitatea fenomenului percepției şi importanța 
proceselor corticale de prelucrare a informației mai este relevată şi de 
numeroasele cazuri de patologie a percepției documentate clinic. 
Acestea vizează în special incapacitatea pacienților de a recunoaşte 
obiecte familiare din lumea înconjurătoare. Aceste afecțiuni sunt numite 
agnozii şi ele evidențiază, pe lângă implicarea memoriei în cadrul 
percepției, şi efectul unor leziuni în anumite părți ale cortexului ori 
anomalii în structura receptorilor şi a căilor de transmisie a impulsurilor 
nervoase de la aceştia către creier. În funcţie de analizatorul principal 
implicat ele se împart în: agnozii tactile (incapacitatea de recunoaştere a 
obiectelor prin palpare), agnozii auditive (incapacitatea de recunoaştere 
a structurilor muzicale sau a sunetelor în general), agnozii vizuale 
(incapacitatea de recunoaştere a obiectelor, imaginilor, locurilor, de 
orientare în spaţiu), somatoagnoziile (nerecunoaşterea unor părţi ale 
corpului), etc. 


Agnoziile 

Agnoziile tactile (astereoagnoziile) — incapacitatea de recunoaştere 
a obiectelor prin palpare (ahilognozia — incapacitatea de recunoaştere a 
materialului, amorfognozia — incapacitatea de recunoaştere a formei si 
dimensiunilor acestuia, asimbolia tactilă — recunoaşte materialul, 
dimensiunile şi forma dar nu recunoaşte obiectul); 

Agnoziile auditive (muzicale — incapacitatea de a recunoaşte 
sunetele şi structurile muzicale, verbale — nu sunt recunoscute cuvintele, şi 
globale — nu sunt recunoscute niciun fel de sunete verbale sau non- 
verbale); 

Agnoziile vizuale (nerecunoaşterea obiectelor, a imaginilor, a 
simbolurilor grafice, cele asociative), cecitatea psihică (imposibilitatea de 
recunoaştere exclusiv prin vedere, trebuind să apeleze şi la alti analizatori), 
cecitatea corticală (în care se pierde complet orice senzaţie şi percepţie 
vizuală), simultanagnozia — incapacitatea de a percepe simultan mai mult 
de un aspect al stimulilor vizuali şi de a integra detaliul vizual într-un 
întreg coerent, prosopagnozia — sau agnozia fizionomiilor, pierderea 
abilității de recunoaştere a fetelor (şi aici există celebrul caz documentat al 
„Omului care şi-a confundat nevasta cu o pălărie” (Oliver Sacks, 1985), 
agnoziile spațiale (pierderea capacității de orientare în spaţiu), 
topoagnoziile — incapacitatea de recunoaştere a locurilor, traseelor sau 
aranjamentelor spaţiale, paragnozii — false recunoaşteri ale obiectelor); 

Anoagnoziile sau incapacitatea de recunoaştere şi reprezentare, în 
fiecare moment, a existenţei corporale în întregime şi pe segmente a unor 
părți ale corpului, alterarea schemei corporale (asomatognozia — 
nerecunoasterea părților corpului, autotopoagnozie — imposibilitatea de a 
descrie părţile corpului şi agnozia digitală — nu îşi distinge degetele între 
ele). 


Rezumat 


În acest capitol a fost prezentat procesul de achiziționare, 
selectare, interpretare şi organizare a informaţiei senzoriale din cadrul 
percepţiei, momentele sale: orientarea, explorarea, detecția, 
discriminarea, identificarea şi interpretarea; caracteristicile principale 
pentru determinarea, plasarea şi operarea cu obiectele din mediul 
înconjurător. Sunt descrise, de asemenea, mecanismele care stau la 
baza percepției formei şi a mişcării, fenomenul constanfei percepției 
precum şi iluziile şi erorile perceptive rezultate de aici. În încheiere au 
fost trecute în revistă principalele afecţiuni patologice ale percepției 
(agnoziile). 


Cuvinte cheie 


adaptare selectivă, agnozie, constanfá (a culorii, a formei, a 
mărimii), cortex vizual, detecție, discriminare, explorare, figură, 
identificare şi interpretare, iluzii perceptive, indicatori ai adâncimii, 
indicatori ai mărimii, grupare după proximitate, grupare după 
similaritate, lungimi de undă, orientare. 


Întrebări recapitulative 


Care sunt fazele percepției? 

Care sunt principalele tipuri de percepții? 

Care este mecanismul percepției spaţiale tridimensionale? 
Cum este percepută mişcarea? 

Cum se explică constanta percepţiei? 

Ce sunt iluziile şi erorile perceptive? 


63 


Capitolul V Imaginaţia 


Deşi în spaţiul românesc lucrările de psihologie generală 
obişnuiesc să separe reprezentările de imaginaţie (chiar şi de cea 
reproductivă), potrivit elementului de noutate implicat în transformările 
şi reactualizările anterioare, această separare este, în cea mai mare parte, 
arbitrară şi artificială, atâta timp cât şi reprezentările propriu-zise 
presupun, deja, transformări şi modificări ale perceptiilor originare. De 
altfel, există perspective (precum cea behavioristă sau cea cognitivistă), 
care neagă chiar existenţa imaginaţiei ca proces psihic distinct. Oricum, 
imaginaţia trebuie deosebită de fenomenele secundare ale percepţiei, 
cum ar fi senzațiile remanente, senzațiile (imaginile) consecutive sau 
imaginile imediate (Cosmovici, 1996). 

Prin senzații remanente înţelegem persistenta, şi după încetarea 
acţiunii stimulului, de scurtă durată a unei senzaţii. Ea se datorează 
inerţiei (la nivelul sistemului nervos central) excitatiei în drumul său de- 
a lungul lanțurilor nervoase de la organul de simt şi până în zona 
corticală corespunzătoare. Perioada remanenfei senzatiei depinde de 
tipul analizatorului. De exemplu, în cazul senzatiei vizuale persistenta 
senzorială variază între 1/200 si 1/10 dintr-o secundă şi invers 
proportional cu intensitatea stimulării. În cazul senzatiilor chinestezice 
sau statice, durata se poate prelungi până la câteva secunde (de exemplu, 
atunci când încetăm să ne mai rotim în jurul nostru, dar imaginea 
camerei continuă să se rotească). 

Prin imagini consecutive înţelegem senzațiile complementare care 
apar în urma excitării mai îndelungate a unui tip de receptor, cum este 
cazul celulelor sensibile la culori. Fixarea privirii pe un obiect de o 
anumită culoare mai multă vreme duce la oboseala celulelor receptoare 
respective, fapt pentru care, dacă privim un ecran alb, vom vedea 
culoarea complementară. 

Imaginile imediate sunt copii fidele, de scurtă durată şi slabă 
intensitate, a obiectelor vizionate. 

Spre deosebire de aceste tipuri de reprezentări (imagini) datorate 
modului de funcționare a percepţiei, în cadrul proceselor imaginative se 
depăşeşte faza re-producerii senzoriale, ele presupunând un grad mai 
înalt de prelucrare-generare şi producere mai mult sau mai puţin activă a 
imaginilor. Prin imaginaţie vom înţelege, aşadar, procesele psihice prin 
care se evocă sau se construiesc reprezentările unor obiecte si 

fenomene sau se induc noi stări psihice (afective sau motorii), în afara 
vreunei stimulári a organelor de simţ sau inducere prin consum de 
substanţe. 

Formele imaginaţiei pot fi clasificate ca în figura de mai jos: 


reproductivă . Visele — 
involuntară «X Halucinaţiile 
Imaginaţia Reveria 
artistică 
creatoare . ştiinţifică 
voluntară ——* creaţia tehnică 
organizatoare 
etc. 


Formele imaginaţiei 


Formele imaginaţiei 


Imaginaţia reproductivă. Deşi prezintă multe elemente comune 
cu percepțiile prin faptul că ambele sunt fenomene intuitive, au efecte 
fiziologice, sunt legate de mişcare şi au un înţeles, reprezentările (sau 
imaginile) se deosebesc de cele dintâi, prin faptul că: se produc în 
absența obiectului, presupun o prelucrare, abstractizare şi 
schematizare, sunt subiective (şi, de obicei, lipsite de conştiinţa 
existenței obiectului ei), fiindcă depind de voința noastră, sunt mai 
şterse, fragmentare şi fluctuante. Reprezentările au rol în reglarea 
acțiunilor complexe — prin anticiparea rezultatelor, efectelor posibile ale 
acestora; sunt premisă şi sursă primară a gândirii, fiind un intermediar 
între cunoaşterea senzorială şi conceptele abstracte ale gândirii; 
psihologia genetică a arătat, în plus, faptul că semnificaţiile conceptelor 
sunt bazate şi derivă din reprezentări. (În alţi termeni, gândirea raţională 
se formează plecând de la operarea cu obiecte concrete, trecând la 
acţiuni imaginate şi ajungând în final în operaţii mentale reversibile); 
sunt un adjuvant al gândirii verbal-logice prin funcţia lor de 
concretizare (atunci când nu suntem siguri dacă s-a înţeles o idee 
abstractă recurgem la exemplificări); şi, nu în ultimul rând, intervin în 
declanşarea şi desfăşurarea proceselor afectiv-motivationale având rol 
cathartic (de reducere a tensiunii, descărcare) sau mobilizator. 

Imaginaţia creatoare. Se caracterizează prin: fluiditate — 
capacitatea de operare rapidă cu imagini şi idei, plasticitate — 
dinamismul cu care se poate schimba perspectiva ori modifica metodele 
de abordare, capacitatea de a depăşi inertia şi obisnuintele de gândire 

pentru realizarea de acţiuni şi comportamente inovatoare. În cadrul 
imaginaţiei, ca proces de generare şi combinare activă a 
imaginilor/reprezentărilor şi ideilor, se disting două procese 
fundamentale: analiza — care constă în descompunerea unor reprezentări 
sau asociaţii originare — şi sinteza care se poate realiza prin mai multe 
procedee: aglutinare — combinarea de fragmente aparținând unor 
reprezentări diferite,  re-dimensionare,  rearanjare, adaptare, 
schematizare, substituire, tipizare şi analogie, hiperbolizare sau 
diminuare, multiplicare sau omisiune, diviziune, modificare, accentuare 
etc. 

Procesele imaginative au loc pe fondul activismului psihic care 
variază între minimum controlabil oniric al stării de somn superficial şi 
maximum focalizat al gândirii creatoare din starea de veghe, în funcţie 
de care putem delimita diversele forme ale acesteia precum visele, 
halucinatiile, reveria şi imaginaţia creatoare. Pot fi deosebite două forme 
principale ale imaginaţiei creatoare: imaginația voluntară şi imaginaţia 
involuntară. În cadrul imaginaţiei involuntare distingem: 

Visele. Activitatea psihică este pusă în evidenţă prin undele 
cerebrale. Au fost identificate cinci tipuri de unde cerebrale principale 
(Gamma: 40-70 Hz, Beta: 12-30 Hz, Alfa: 8-12 Hz, Theta: 4-8 Hz, 
Delta: 0,5-4 Hz) şi combinaţii ale acestora. 


Gamma ( y) hiperactivitate 
cerebralá, buná pentru invátare 


Beta (f) angajat în activităţi şi 
conversații 


Alfa (a) foarte relaxat sau 
cufundat în meditaţie 


Theta (0) somnolent sau căzut 
în somn şi visare 


Delta (6) somn profund fără 
i c vise 


Cele cinci tipuri principale de unde cerebrale 

Undele Beta sunt specifice stării de veghe, undele mai lente de tip 
Alfa sau Theta indică o relaxare a organismului, iar undele Delta sunt 
specifice somnului stabil şi celui profund fără vise precum şi stărilor 
meditative. Printre cele din urmă se numără şi fusurile de somn: unde 
specifice care apar atunci când persoana visează. Prin urmare, din punct 
de vedere neurologic, starea de somn nu este atât de unitară pe cât se 


consideră. 
Stare de veghe 


Somnolentá 


jen eno si n ia PPS i Mi. 


Stadiul 1 3-7 Hz — unde theta 


Actes pe^ AP Pre ere APP Anl 


Stadiul 2 12-14 Hz — unde theta 
fusuri de somn complex K - 


r^ 


Stadiile 3 şi 4 — Somn Delta 1⁄2 - 2 Hz — unde delta > 75 uV 


MA ARA 


Somnul REM - 3-7 Hz - rapid cu unde „dinţi de ferestráu" 


dinti de fierástráu dinti de fierástráu 
—— = 


Activitatea electrofiziologică în timpul diferitelor stadii ale somnului 


Există patru stadii ale somnului (N. Kleitman şi W. Dement, 
1957): somnolenţa caracterizată prin unde Beta cu amplitudine crescută 
şi în care undele Alfa sunt treptat înlocuite de cele Theta; somnul uşor 
caracterizat de unde Theta şi fusuri de somn în ambele emisfere cu 

amplitudine crescută în ariile cerebrale centrale; somnul stabil în cadrul 
căruia creşte ponderea undelor ritmice Delta, apar unde Theta neregulate 
şi există puţine fusuri de somn; şi somnul profund cu unde Delta ritmice 
dominante, unde Theta care apar regulat şi complet lipsită de fusuri de 
somn. La acestea se adaugă somnul cu vise numit şi somn REM (de la 
rapid eye movement — cu mişcări oculare rapide). 

Prin visare înţelegem o stare modificată de conştiinţă în cadrul 
căreia sunt imaginate scenarii dramatice pornind de la amintirile, 
preocupările şi fanteziile individului. Visele apar periodic, la un interval 
de 90 de minute, în starea numită „somn paradoxal” (sau REM) (care 
ocupă între 20 şi 25% din perioada totală de somn, iar copiii visează mai 
bine de 50% din durata somnului, nou-născuţi chiar peste 80%) şi 
durează între 5 şi 45 de minute, ele crescând spre finalul nopţii, ultimele 
ore fiind cele mai bogate în vise (de obicei între 5 şi 8 dimineaţa). Se 
crede că somnul REM este declanşat de acumularea la nivelul scoarţei 
cerebrale a unor substanţe (numite metaboliți) care sunt consumate în 
cadrul proceselor din starea REM. În starea REM se observă mişcări 
oculare rapide şi activitatea intensă a musculaturii urechii medii, 
paralizie motrice externă, răspunsurile evocate ale creierului la 
stimularea periferică (similare celor din starea de veghe), activitate 
corticală desincronizată similară (dar nu identică) cu cea din starea de 
veghe, modificări ale ritmului cardiac, creşterea metabolismului şi a 
debitului circulator sanguin cerebral, contracţii musculare ale unor 
grupe musculare izolate pe fondul unei activități tonice musculare 
diminuate — sunt identice cu cele din starea de veghe — unde cerebrale 
de tip Theta foarte regulate în hipocamp. Privarea de somnul cu vise 
determină perturbări în funcţionarea metabolică şi psihică, sesizându-se 
creşterea perioadelor de somn REM proportional cu durata privării. 

Imagistica prezentă în vise se bazează pe câteva operaţii 
fundamentale (Golu, 2002): sinteza — realizată nu doar prin analogii ale 
imaginilor obiective, ci şi prin combinarea efectelor, toate centrate în 
jurul unei teme dominante de obicei; deplasarea (sau transferul) — 
disocierea produsă între imagine şi încărcătura sa afectivă ce poate fi 
ataşată altei imagini; dramatizarea (sau figuralizarea) — traducerea şi 
ordonarea gândurilor şi ideilor ca într-o piesă de teatru, centrată pe o 
temă (de obicei un sentiment sau trăire afectivă), elaborarea — se 
petrece după trezire în momentul în care subiectul încearcă să-şi 
reamintească visul (povestească, interpreteze conştient), acesta căpătând 

o nouă coerenţă si ordine indusă de necesitatea inteligibilității sale 
semantice. 

Funcţiile somnului. Există mai multe tipuri de somn: somnul lent, 
fără vise, numit somn non-REM sau SWS (slow-wave sleep [somnul cu 
unde lente]) — este cel în care are loc „odihnirea” şi regenerarea forţelor 
fizice şi mentale ale organismului. Chiar dacă creierul continuă să 
lucreze, în faza de somn profund nu mai există activități mentale sau 
fiziologice suplimentare. Somnul profund are în principal o funcţie 
anabolică (de asimilatie, în special pentru sinteza macromoleculará de 
proteine şi ARN), reface energia şi anihilează oboseala fizică, are rol în 
procesele de memorie şi asigură odihna sistemului nervos central. 

Somnul REM intervine în refacerea sistemul nervos central după 
solicitări psihice, stresuri şi eforturi intelectuale. Remodelarea memoriei 
(în special a celei de lungă durată) refacerea, reorganizarea şi formarea 
de noi conexiuni neuronale, interacțiuni, restructurării ale amintirilor, 
asigură substratul energetic si mnezic necesar atenţiei, învăţării, 
modelării necesare menţinerii integrităţii personalităţii. Se consideră, de 
asemenea, că el contribuie decisiv la dezvoltarea sistemului nervos 
central al nou-náscutilor şi copiilor mici. 

Procesele hipnoide sau halucinafiile. Sunt imagini extrem de vii 
care apar în cazul unor afecţiuni psihice, inducției hipnotice sau al 
consumului de droguri (în special a halucinogenelor precum LSD-ul, 
PCP-ul („praful îngerilor” sau „praful lui Sherman"), canabisul şi 
haşişul) care favorizează întreruperea legăturii cu lumea exterioară. 
Ingerarea acestor substanțe poate determina halucinaţii, experienţe 
mistice, terifiante, flash-back-uri — LSD-ul, sentimente de disociere faţă 
de mediu, insensibilitate la durere, confuzie, dezinhibare — PCP-ul, 
stimulare şi euforie urmate de somnolentá, distorsionarea percepţiei 
spaţiului şi timpului, afectări ale memoriei, schimbări în percepţia 
socială — canabisul. O caracteristică comună a consumului oricărui drog 
o constituie toleranța — creşterea cantităţii necesare obținerii aceluiaşi 
efect în cazul folosirii continue. Acelaşi lucru se întâmplă şi în cazul 
conţinuturilor imaginilor generate de consum: în fazele incipiente 
imageria este, în general, pozitivă, asociată cu stări de euforie, relaxare 
sau satisfacţie, pe când în fazele avansate aceasta devine preponderent 
negativă, fiind asociată cu agitaţie, anxietate, dezorientare etc. 

Reveria (sau visarea cu ochii deschişi) se referă la starea numită 
semivigilă (caracterizată de înlocuirea undelor Delta cu cele mai rapide 

şi de amplitudine mai mică Alfa) care, ca şi visul, apare din nevoia de 
exprimare şi realizare, măcar pe plan imagistic, a obiectivelor şi 
aspirațiilor subiectului. Ea are in special rol compensator, de eufemizare 
(transpunere în alte planuri), detensionare şi optimizare. Prin visarea cu 
ochii deschişi are loc o tonificare a conştiinţei şi o întărire a motivaţiei. 
Prelungirea sa determină însă efecte dăunătoare deoarece o frecvenţă 
crescută duce la ruperea individului de lumea reală. Poate exista şi 
reverie negativă în condiţii de stres psihic prelungit, imagistica acesteia 
având un conţinut înfricoşător şi întreţinând o stare anxioasá. 


Imaginaţia (creatoare) voluntară 


Structura şi desfăşurarea procesului imaginativ comportă două 
tipuri de elemente: generale — care se găsesc în orice sferă a creaţiei şi 
cele specifice creaţiei artistice, poetice, filosofice sau ştiinţifice. 
Gândirea conştientă, cea dominantă, este gândirea verbal-analitică, 
„gândirea ştiinţifică”, dominant intelectuală, lipsită de afecte. Valoarea 
acesteia este preponderent de verificare şi nu de descoperire. Pentru 
inovare este nevoie de angajarea în „gândirea-trăită” (felt-thinking) care 
implică emoţii şi intuiţie. Imaginaţia este un mediator între conştient şi 
inconştient. Ideile inovatoare nu sunt produsul gândirii analitice, ci apar 
ca ,stráfulgerári" intuitive, gânduri trăite, cum mărturisea Einstein. 
Aceste intuitii apar la pragul dintre conştient şi inconştient. După Harold 
Rugg, imaginaţia este mintea transliminală, aflată la pragul dintre 
conştient şi inconştient. Faza liminală necesară accesării acesteia este o 
stare de „pasivitate internă”, „o anticameră transliminală” în cadrul 
continuului conştient - inconştient în care individul îşi trăieşte întreaga 
viaţă (Rugg, 1963, pp. 292-293). Ea este opusă gândirii pozitive a 
acţiunii controlate, fiindcă nu este voluntară. Celebrul matematician H. 
Poincaré susținea că soluţiile şi ideile îi veneau în special în momentele 
de relaxare când nu se gândea voluntar la ele. Filosoful Immanuel Kant 
conferea imaginaţiei o funcţie bazilară în arhitectura cunoaşterii, ea 
având rolul de a realiza sinteza dintre intuitiile sensibile ale sensibilităţii 
şi unitatea abstractă conferită de conceptele intelectului. Această zonă 
fertilă dintre mintea conştientă, rezolvatoare de probleme, şi 
profunzimile inconştientului este similară cu starea taoistă de „ne- 
gândire”, cea care „lasă toate lucrurile să fie ceea ce sunt firesc pentru 
ca natura lor să fie satisfăcută” pentru a ajunge în locul pe care „îl ştiam 
înainte de a şti” (Zhuangzi). De aceea, este mai potrivit să fie numită 
imaginaţia „preponderent voluntară” (Cosmovici, 1996) şi nu voluntară. 

Ea presupune trei faze: faza logică (perioada de pregătire, când se adună 
informaţii, se observă, se structurează proiectul), faza intuitivă 
(momentul de inspiraţie al artistului sau cunoaşterea sintetică a 
savantului, acea stare de iluminare când întreaga operă/problemă devine 
clară, soluţia se face evidentă, autorul are o viziune clară, de ansamblu 
asupra organizării şi desfăşurării proiectului) şi faza critică (de 
verificare, când are loc revizuirea operei, clarificarea soluţiei). 


Factorii creativităţii 


Eronat se crede de multe ori că creativitatea ar fi doar atributul 
unor indivizi: scriitori, poeţi, artişti, savanţi de excepţie. În realitate, 
orice persoană este creativă într-un anumit grad şi, chiar dacă nu poate 
înfăptui transformări impresionante, orice individ poate realiza 
îmbunătăţiri ale propriilor activități, ale propriei concepţii despre lume. 
Nivelul şi calitatea creativităţii este determinată de trei tipuri de factori: 

Factorii cognitivi — cei asupra cărora atrăgea atenţia J. P. Guilford 
— sensibilitatea la probleme, fluenta gândirii, capacitatea de a produce 
noutatea (originalitatea), flexibilitatea, capacitatea de analizá si sintezá, 
complexitatea, reorganizarea şi abilitatea de elaborare (sau cei descrişi 
de H. G. Gough — aptitudinile intelectuale, interogative, flexibilitatea 
şi realizabilitatea obiectivelor sale); 

Factorii de personalitate, precum motivaţia crescută, interesul, 
nivelul ridicat de aspirație şi aptitudinile speciale (atitudinea 
interogativă, încrederea în forţele proprii, entuziasmul, temperamentul) 
pot creşte nivelul de creativitate suplinind uneori cu succes chiar şi un 
grad de inteligență mai modest; la care se adaugă vârsta şi sexul, 

Factorii culturali determinaţi de atitudinea grupului de apartenenţă, 
calitatea mediului social de existenţă al individului, nivelul şi aspiraţiile 
culturale ale celor din jur pot contribui decisiv la ridicarea nivelului de 
creativitate al individului. 

În funcţie de calitatea lor aceeaşi factori pot constitui adevărate 
blocaje în calea dezvoltării şi manifestării creativităţii. Astfel, blocajele 
cognitive sau metodologice sunt legate de inerția şi habitus-urile 
anterioare de gândire care creează adevărate bariere conceptuale. 
Întâlnim, deseori, blocaje determinate de rigiditatea algoritmilor 
anteriori, (stereotipizarea) inerția în aplicarea aceloraşi paşi de 
soluționare a problemelor similare, fixitatea funcțională (folosirea 

stereotipă a obiectelor şi instrumentelor numai în scopul pentru care au 
fost create), critica prematură a ideilor noi sau a sugestiilor neobişnuite, 
specializarea îngustă (gama restrânsă de preocupări şi interese ce 
favorizează tendința de a îngusta prea mult aria problemei), 
incapacitatea de a vedea problema din mai multe puncte de vedere, 
lipsa informaţiilor, lipsa limbajului adecvat, dificultatea de a izola 
problema de context etc. Tipul de personalitate poate genera la rândul 
său piedici serioase în calea afirmării creativităţii datorită, în special, 
blocajelor emotive: frica de responsabilitate (teama de a nu greşi), 
timiditatea excesivă (teama de a nu se face de râs), lipsa de perseverenţă 
(graba de a accepta prima idee), neîncrederea în sine (ce duce la 
descurajări premature) sau competitivitatea exagerată (dorinţa de a-i 
întrece pe ceilalți duce la evitarea ideilor extraordinare), blocajele 
culturale cel mai des întâlnite sunt conformismul — care îi forţează pe 
oameni la concepţii şi comportamente omogene, raționalismul excesiv 
al culturii moderne ce determină o încredere exagerată în rațiune şi 
dispreţuirea fanteziei, tabuurile sau fradifionalismul care se opune 
schimbării, incapacitatea de a incuba (de a se relaxa), dorinţa de ordine 
şi refuzul ambiguităţii etc. La acestea se mai adaugă şi blocaje 
ambientale care decurg din relaţii organizatorice şi profesionale 
neadecvate (Adams, 1992): lipsa cooperării, încrederii între colegi, 
managementul autocratic, factori de mediu distractori, lipsa suportului 
financiar şi organizatoric etc. 

Printre metodele utilizate pentru stimularea imaginației 
(creativităţii) amintim: Brainstorming-ul, Philips 6-6, sinectica (W. 
Gordon), metoda 6-3-5, analiza morfologică (analiza Zwichy), 
dezbaterea în panel, inventica etc. 


Rezumat 


Acest capitol analizează imaginaţia care cuprinde totalitatea 
proceselor psihice prin care se evocă sau se construiesc reprezentările 
unor obiecte şi fenomene sau se induc noi Stări psihice (afective sau 
motorii) în afara vreunei stimulári a organelor de simț sau inducere 
prin consum de substanţe. Sunt prezentate principalele tipuri de imagini 
(imagini consecutive, senzaţii remanente, imaginile imediate), formele 
imaginaţiei: imaginația reproductivă, creatoare, involuntară şi 
voluntară, visele, halucinațiile. Sunt descrise, de asemenea, 
mecanismul, stadiile şi funcțiile somnului. Este prezentată creativitatea 

cu factorii (cognitivi, de personalitate şi culturali) care o determină şi 
blocajele care apar în cadrul procesului creativ. 


Cuvinte cheie 


aglutinare, analiză, blocaje cognitive sau metodologice, blocaje 
emotive, deplasare (transfer), dramatizare (figuralizare), elaborare, 
factori cognitivi, f. personali, f. culturali, imagini consecutive, i. 
imediate, imaginaţie (voluntară, involuntară, creativă, reproductivă), 
procese hipnoide (halucinaţii), re-dimensionare, reprezentări, reverie, 
senzaţii remanente, sinteza, somn nonREM, somn REM, vise. 


Întrebări recapitulative 


Care sunt principalele forme ale imaginaţiei? 

Care sunt formele imaginaţiei involuntare? 

Cum se explică şi care sunt caracteristicile viselor? 
Care sunt caracteristicile imaginaţiei creatoare? 
Care sunt factorii care influenţează creativitatea? 

Memoria umană reprezintă un sistem extrem de complex. Deşi 
organizarea sistemului mnezic, modul de engramare (păstrare) şi 
reactualizare nu sunt încă clare, cert este faptul că memoria nu este o 
bancă de date, ci o reconstrucție a informaţiilor, experienţelor şi 
emoţiilor trecute. O putem defini ca funcția psihică de bază care face 
posibilă fixarea, conservarea, recunoaşterea şi reproducerea 
informaţiilor şi trăirilor noastre (Cosmovici, 1996). 


Mecanismele memoriei 


Sunt recunoscute trei etape ale procesului de memorare care sunt 
mediate de structuri cerebrale diferite: encodarea (engramarea, fixarea) 
— transformarea informaţiilor externe în forme care pot fi stocate, 
stocarea (conservarea, păstrarea în memorie) şi reactualizarea — 
(reproducerea, recuperarea) informaţiilor din memorie. Încă de la 
sfârşitul secolului al XIX-lea Hermann Ebbinghaus a arătat cá 
informaţiile pot fi reactualizate în patru moduri: prin reproducere 
(reactualizarea fără suport extern, amintirea propriu-zisă), recunoaştere, 
reconstrucție (când nu reuşim să ne amintim sau să recunoaştem 
informaţii memorate anterior, dar le putem reconstrui ordinea iniţială) şi 
reinváfare. Materialul mnezic este stocat pentru memorizarea pe termen 
lung în diverse zone ale emisferelor cerebrale, în funcţie de natura sa. 
Astfel, amintirile în format lingvistic/semantic sunt păstrate în emisfera 
stângă, iar cele stocate în format vizual şi spaţial în cea dreaptă. 
Emisfera stângă este activată cu preponderență în cadrul procesului de 
encodare, iar cea dreaptă în timpul reactualizării materialului mnezic 
(lobul temporal). Odată cu vârsta se observă o scădere până la dispariție 
a activităţii cerebrale ariilor specifice encodării (Grady er al.,1995), dar, 
în general, procesul de memorizare poate eşua la oricare dintre aceste 
trei nivele. 

Cercetări recente (Schacter, Wagner şi Buckner, 2000) indică 
faptul că pot fi distinse cinci sisteme majore ale memoriei (care par a 
opera ierarhizat): memoria procedurală (sau memorie implicită care 
intervine în învăţarea deprinderilor motorii şi cognitive), sistemul 
reprezentării perceptive (responsabilă de procesarea informaţiei 
perceptive legate de forma şi structura cuvintelor şi obiectelor), 
memoria semantică (cuprinde o gamă largă de informaţii organizate 

referitoare la fapte, concepte, lexic, ce formează cunoştinţele generale 
ale persoanei despre lume), memoria de lucru (responsabilă cu stocarea, 
menţinerea temporară şi medierea între reprezentările interne necesare 
desfăşurării activităților) şi memoria episodică (legată de achiziţionarea 
şi evocarea informaţiilor despre experienţe specifice care au loc într-un 
timp şi loc anume) (Tulving, 1972). 


Formele memoriei 


De-a lungul timpului diverşi cercetători au diferențiat între 
diverse tipuri de memorie: memorie episodică, semantică; memorie a 
deprinderilor/cognitivă, memorie de lucru, de lungă durată, memorie 
implicită/explicită, ^ memoria  declarativă/nondeclarativă, | memorie 
procedurală, | memorie autobiografică, memorie  rapidă/lentă, 
imaginativă, semantică (verbal-logică), afectivă, motorie etc. Memoria 
se dovedeşte a avea o organizare extrem de eterogenă, având mai multe 
forme de manifestare şi mai multe modalități de acţiune. Psihologii 
utilizează patru criterii principale pentru a delimita aceste caracteristici 
diferite ale memoriei. Primul dintre ele este cel legat de tipul dominant 
de aferentatie şi aici avem: memorie vizuală, auditivă, motorie, mixtă. 
Potrivit celui de al doilea criteriu, cel al duratei de păstrare a 
materialului, vorbim despre memoria imediată (senzorială), memoria 
de scurtă durată (MSD) şi memoria de lungă durată (MLD). Prezenţa 
sau absenţa intenţiei de memorare ne delimitează memoria voluntară 
de memoria involuntară, iar potrivit existenţei sau absenței prelucrării 
semantice în înțelegerea materialului memorat, distingem între memoria 
logică şi memoria mecanică. 


Felurile memoriei după aferentaţia dominantă 


Tipul de encodare a informaţiei potrivit receptorilor preponderent 
implicaţi evidențiază mai multe tipuri de memorie: vizuală, auditivă, 
Chinestezică, mixtă. Aceste tipuri de memorie determină diferențieri 
tipologice ale indivizilor pe baza diferenţelor în organizarea si 
funcționarea schemelor de memorare. Se presupune că aceste diferenţe 
sunt determinate în cea mai mare parte genetic şi sunt decisive pentru 
eficiența şi performanțele celorlalte tipuri de memorie 
(voluntară/involuntară, mecanică/logică). 

Felurile memoriei după timpul de stocare 


Conform modelului clasic al memoriei propus de Richard C. 
Atkinson şi Richard M. Shiffrin în 1968, sunt considerate trei tipuri de 
memorie: memoria imediată (senzorială) (MS), memoria de scurtă 
durată (MSD) şi memoria de lungă durată (MLD). 

Memoria de foarte scurtă durată sau memoria senzorială (MS) se 
explică prin stocajul senzorial: timpul necesar excitatiei provocate de 
stimulii exteriori pentru a ajunge la creier (între 1/25 şi 1/50 secunde, 
aprox. 100 milisecunde pentru stimulii vizuali, 200 milisecunde şi 2 
secunde pentru cei auditivi). Există tot atâtea tipuri de MS câte tipuri de 
analizatori există. Nu este intenţionată, se activează automat, 
informaţiile sunt primare şi neprelucrate categorial. Registrul 
informational al MS contine toate informaţiile recepționate de simţuri 
pentru scurt timp (este temporală), informaţia este transferată partial în 
MSD. Are rol în asigurarea continuității, adaptării şi coerentei imaginii 
furnizate de analizatori: în absenţa „inerţiei” senzoriale lucrurile s-ar 
mişca în jurul nostru atunci când mergem, nu am recunoaşte obiectele 
care apar pentru foarte scurt timp în câmpul vizual sau nu am mai avea 
„iluzia cinematografică”. 

Memoria de scurtă durată (MSD) (identificată de mulţi cu 
memoria de lucru) poate fi partial echivalată cu conştienţa, este direct 
accesibilă, este limitată ca volum (după cum a arătat George A. Miller, 
încă din 1956, pot fi reţinute 7+2 elemente (chunk-uri — unităţi cu sens — 
de informaţie vizuală sau auditivă)) este temporară (informaţia din 
MSD se uită în mai puţin de 20 secunde, fiind înlocuită de noile 
informaţii), acest fapt poate fi evitat prin repetiție (reactualizarea 
informaţiei în mod repetat), informaţia din MSD este, de obicei, 
prelucrată (elaborată) înainte de a trece în MLD. Ea implică 
intenționalitate şi atenţie (iar aceasta fiind selectivă, nu retine decât 
stimulii care au semnificaţie, conştient sau nu, pentru individ). Studiile 
asupra MSD au arătat că există două căi (sisteme de lucru) de encodare 
a informaţiei, vizual şi spaţial, care se activează în funcţie de tipul de 
informatie şi acţionează în emisfere cerebrale diferite (Smith er al., 
2005). 

Memoria de lungă durată (MLD) constituie un depozit 
informaţional nelimitat din care informaţia elaborată deja în MSD şi 
reținută mai mult de 20 de secunde si pe întreaga durată a vieţii, poate fi 
actualizată în orice moment în MSD pentru a fi utilizată. Informaţiile 
sunt preponderent semantice şi procedurale. În cadrul ei, distingem 

memoria explicită (declarativă) care cuprinde cunoştinţele care pot fi 
intenţionat actualizate, preponderent prelucrate semantic şi care este 
extrem de flexibilă, dar cu o fiabilitate mai scăzută; şi memoria implicită 
(procedurală), cuprinzând cunoştinţe imposibil sau greu verbalizabile 
despre proceduri de execuţie, asocieri de stimuli (reflexe şi stereotipuri 
dinamice) sau deprinderi motorii ori cognitive. Spre deosebire de 
memoria explicită ea este mai rigidă, dar are o mare fiabilitate şi este 
diferit localizată cerebral. 


Felurile memoriei după intenţia de memorare 


După criteriul intentionalitátüi de memorare distingem între 
memoria voluntară şi memoria involuntară. Dintre acestea memoria 
involuntară este cea mai utilizată. În cadrul acesteia nu există o intenţie 
clară de memorare şi, deşi se desfăşoară permanent, devenim conştienţi 
de ea abia ulterior, când realizăm că am reţinut detalii, amănunte şi 
informaţii pe care nu ne propusesem să le memorăm. Fiind un proces 
permanent, aceasta se realizează şi în paralel cu memoria voluntară, 
retinánd din elementele omise de aceasta. Acest lucru indică faptul că 
există două niveluri de activare a memoriei: activarea specifică, 
focalizată pe sarcina de memorat şi cea nespecifică, difuză. Acuratetea, 
volumul şi durata păstrării informaţiilor în cadrul memoriei involuntare 
depind de: nivelul de implicare al subiectului în activitatea respectivă, 
durata acesteia şi gradul ei de semnificaţie (Smirnov şi Zinchenko, 
1969), la care se adaugă sensibilitatea preferenţială (Golu, 2000) — în 
raport cu tipologia materialului utilizat — imagistic-figurativ, verbal- 
simbolic, codificat vizual, auditiv sau tactil. 

Memoria voluntară se caracterizează prin existenţa intenţiei, a 
scopului memorării şi depinde de: 

- natura materialului de memorat: modalitatea — obiectual- 
figurativ, simbolic, semantic sau comportamental (motor). 
Performanțele de memorare diferă dacă avem de-a face cu cuvinte 
concrete, cuvinte abstracte sau imagini (imaginile se rețin mult mai uşor 
decât cuvintele). Contrar credinței comune, detaliile şi culoarea nu 
îmbunătățesc memorarea, în schimb, denumirea implicită sau explicită a 
imaginilor este fundamentală. Pe de altă parte, experimentele au arătat 
că desenul însoțit de denumirea acestuia cu voce tare nu duce la 
îmbunătățirea memorării față de prezentarea numai a desenului, dar 
ambele sunt superioare memorării cuvintelor. Acest fapt indică existența 

a două mecanisme distincte de memorare pentru materialul abstract şi 
cel concret (imagini, obiecte). În această situaţie, Allan Paivio (1979) 
formulează teoria dublei codári (dual-coding hypothesis) care explică 
uşurinţa reamintirii imaginilor prin aceea că imaginea este stocată în 
ambele forme verbal/non-verbal (redundanfa codării) şi astfel, cu cât 
itemul de reamintit este mai concret, cu atât el este mai uşor evocat. La 
aceasta se adaugă şi alte caracteristici ale materialului de memorat 
(precum lungimea — dacă volumul materialului de memorat creşte în 
progresie aritmetică, timpul de învăţare în proporție geometrică; gradul 
de organizare etc.) 


Informaţii de 


memorat 


Prelucrare | Codificare 


Repetare motorie 
Lexicală (codificare 
articulatorie) 


Imagistică 


Memoria STIA semantică 


Mecanismul dublei codificări (adaptare după Lieury, 1996) 


- motivaţia subiectului — ce sens are memorarea respectivului 
material, pentru cel care îl învață; 

- cunoaşterea rezultatelor memorării — pentru eficientizarea 
memorărilor ulterioare; 

- intenţia de memorare şi perioada propusă pentru a ţine minte. 
(Dacă unei grupe de subiecţi i se spune că vor trebui să reproducă 
materialul memorat a doua zi, iar alteia că abia peste zece zile, şi ambele 
grupe trebuie să reproducă materialul după două săptămâni, cei din 
prima grupă nu îşi vor aminti mai nimic, pe când ceilalți îl vor putea 
reproduce în proporţie de peste 50%); 

- înțelegerea materialului memorat — prelucrarea sa în cadrul 
memoriei semantice, un material cu înţeles se memorează mult mai 
repede şi se ţine minte mult mai mult timp. (Când li se cere subiecților 

să memoreze imagini extrem de variate aceştia vor reproduce mai puţine 
figuri decât celor care li se cere doar să le clasifice cât mai logic, fără să 
li se ceară să le memoreze), un şir de cuvinte fără sens se uită în 
proporţie de 40% în mai puţin de o oră, pe când un text coerent se uită 
în aceeaşi proporţie abia într-o lună). 

- numărul de repetiții (sunt necesare mai puţine repetiţii cu 
intervale relativ mai mari decât fără pauză sau la intervale mici); 

- fenomenul de interacţiune între cunoştinţe care, atunci când este 
pozitivă —  uşurează memorarea (cunoaşterea unei limbi străine 
favorizează învăţarea alteia, abilităţile dintr-o disciplină sportivă ajută la 
dobândirea altora), se numeşte transfer, iar atunci când este negativă — 
stânjeneşte dobândirea de noi deprinderi şi cunoştinţe, se numeşte 
interferenţă. Aceasta poate fi proactivă (vechile deprinderi îngreunează 
dobândirea altora noi) sau retroactivd (noile cunoştinţe inhibă 
reactualizarea unora mai vechi); 

- reactualizarea materialului este favorizată sau inhibată de 
starea afectivă. 


Felurile memoriei după deprinderea de memorare 


În funcţie de existenţa unei deprinderi de memorare în înţelegerea 
materialului distingem între memoria mecanică, forma pură a memoriei, 
fără aportul altor mecanisme ale gândirii şi care reprezintă fixarea, 
păstrarea şi reproducerea rigidă, în ordinea originală a elementelor 
memorate; şi memoria logică care implică operaţii adiţionale de 
organizare a materialului (analiză, sinteză, comparare, asociere 
semantică între elementele de memorat). Cum fixarea trainică nu se face 
prin juxtapunere (alăturarea informaţiilor), ci prin integrare (realizarea 
de conexiuni semantice între cunoştinţele de memorat şi materialul 
preexistent) memoria logică se dovedeşte, datorită acestor operaţii, a fi 
mult mai eficientă decât cea mecanică. Studiile indică faptul că cea mai 
eficientă este memorarea voluntară şi logică urmată apoi, în ordinea 
eficienţei, de cea involuntară şi logică, cea voluntară şi mecanică Şi, la 
urmă, de cea involuntară şi mecanică. 


Caracteristicile memoriei 


Memoria joacă un rol fundamental în cadrul sistemului 
personalităţii, fiind un proces fundamental prin care omul nu doar 

cunoaşte lumea şi menţine relaţii adaptative cu aceasta, dar prin 
operaţiile sale fundamentale de întipărire, păstrare şi reactualizare a 
experienţei anterioare (memoria autobiografică) defineşte ceea ce 
individul este. Din această perspectivă, devin evidente cinci 
caracteristici fundamentale ale memoriei (Cury, 2005), şi anume: 

- Înregistrarea în memorie este involuntară şi continuă. Fiecare 
gând, idee, reacție nervoasă, stare de anxietate, nesiguranţă este 
înregistrat în memorie compunând firul identității noastre. De aceea, 
este extrem de important să avem grijă ce gândim, ce simţim, fiindcă 
personalitatea se schimbă potrivit memoriei noastre despre ea (potrivit 
memoriei autobiografice) si calităţii informaţiilor şi experienţelor 
înregistrate. 

- Calitatea memorării este determinată de emoție. Memorám 
conştient doar experienţele semnificativ încărcate afectiv, dar nu excesiv 
(cele legate de emoţii negative sunt chiar blocate accesului conştient 
deoarece pot implica refulări [memoria post-traumatică]). Pierderile, 
laudele, ambițiile, frustrările, temerile sunt adezivul care conduce la 
fixarea experienţelor ce le însoțesc. 

- Memoria nu poate fi ştearsă. Singurul lucru care se poate face 
este reorganizarea amintirilor negative, reeditarea şi rescrierea memoriei 
prin noi experienţe care să înlocuiască rămăşiţele mnezice indezirabile. 

- Accesul la materialul memorat este influențat de emoții. 
Memoria poate fi favorizată sau îngreunată de starea psihică pozitivă 
(acalmie) sau negativă (nelinişte, teamă, stres) a persoanei. 

- Nu există amintiri pure. Există doar reconstructii mai mult sau 
mai puţin fidele ale experienţelor trecute. 


Rezumat 


În acest capitol sunt prezentate etapele memoriei (encodarea, 
stocarea si reactualizarea), formele memoriei după  aferentafia 
dominantă (memorie vizuală, auditivă, motorie, mixtă), după factorul 
timp (memoria imediată, memoria de scurtă durată şi memoria de lungă 
durată), după prezenţa sau absenţa intenţiei de memorare (memoria 
voluntară şi memoria involuntară; şi după existenţa sau absenţa 
prelucrării semantice (memoria logică şi cea mecanică). De asemenea, 
sunt trecute în revistă caracteristicile memoriei, mecanismele de 
memorare şi factorii care influenţează procesul de memorare. 

Cuvinte cheie 


amintiri de tip flash, amnezie, cod (fonologic, semantic, vizual), 
engramă, imagini mentale, interferenţe, memorie (de lucru, senzorială, 
de scurtă durată (MSD), de lungă durată (MLD), explicită, implicită, 
voluntară, involuntară, logică, mecanică, semantică, episodică, 
autobiografică), proces constructiv, repetiție, volumul memoriei. 


Întrebări recapitulative 


Care sunt mecanismele memoriei? 

Care sunt principalele criterii de clasificare a tipurilor de 
memorie? 

Care sunt felurile de memorie după aferentatia dominantă? 

Care sunt caracteristicile tipurilor de memorie după timpul de 
stocare? 

Care sunt caracteristicile memoriei voluntare? 

Care sunt felurile de memorie după deprinderea de memorare? 

Care sunt caracteristicile generale ale memoriei? 

Limba şi limbajul 


Limbajul este o realitate universală a ființelor dotate cu conştiinţă. 
Fiindcă nu ne putem imagina societăţi lipsite de limbă, ni se pare că 
aceasta este o realitate, o achiziţie de la sine înţeleasă. Deşi oamenii se 
diferenţiază foarte mult în ceea ce priveşte capacitatea de a citi, de a 
rezolva probleme de matematică sau compune lucrări literare, nimeni nu 
prezintă dificultăţi majore în însuşirea şi operarea cu sisteme lingvistice 
extrem de complexe precum limbile, spre deosebire de sistemele 
inteligente artificiale, cărora le vine greu să interpreteze vorbirea şi să 
înţeleagă mesajele comunicate. 

Limbajul este o noțiune generală care se referă la „orice sistem 
sau ansamblu de semne, care permite exprimarea sau comunicarea; în 
sens strict, reprezintă o instituție universală şi specifică umanităţii, care 
comportă caracteristici proprii”, pe când limba, în sens comun, 
reprezintă „un produs social particular al facultăţii limbajului, ansamblu 
de convenţii necesare comunicării, schimbului de informaţii, adoptate în 
mod mai mult sau mai puţin convenţional, de către vorbitorii unei 
societăţi, pentru exercitarea acestei funcţii prin vorbire” (Tran şi 
Stănciugelu, 2003). Există şi opinii opuse, care susţin că, cel puţin sub 
aspect instrumental-functional, limbajul ar fi o submulțime în cadrul 
mulțimii de bază care este limba (Golu, 2000). Limbile, ca şi limbajele, 
pot fi naturale (apărute în cadrul procesului de dezvoltare a 
comunităților umane) sau artificiale (elaborate pentru a sluji unor 
scopuri specifice precum cele ştiinţifice. 

În ceea ce priveşte psihologia, aceasta este interesată de limbă ca 
limbaj articulat natural. Acesta din urmă presupune trei niveluri: al 
sunetelor folosite în vorbire, al cuvintelor şi al unităţilor propozifionale. 
La primul nivel întâlnim fonemele (categorii distincte de sunete) 
specifice fiecărei limbi, care se pot combina potrivit anumitor reguli 
fonetice formând cuvintele. Acestea din urmă mai sunt numite şi 
morfeme (unităţi lingvistice cu semnificaţie) şi exprimă fie un conţinut 
specific (delimitat morfologic), fie ajută la formarea unor propoziții 
corecte din punct de vedere gramatical, precum articolele şi prepozitiile 
(morfeme gramaticale). Cazurile de leziuni cerebrale precum şi 

numeroase studii arată că maniera de procesare şi însuşire a celor două 
tipuri de morfeme este diferită. 

Propoziţiile sunt unități cu sens formate potrivit unor reguli 
sintactice care vizează locul şi funcţia pe care le au cuvintele în 
propoziție. Printre cele mai importante se numără relationarea dintre 
subiect, explicit sau implicit, (agentul, cel despre care se vorbeşte) şi 
predicat (acţiunea suferită sau efectuată de agent), acordarea subiectului 
cu predicatul; relationarea, în cadrul propozitülor dezvoltate, a 
atributelor cu subiectul şi complementelor cu predicatul; regulile de 
transformare a propozitülor pozitive in propoziţii negative sau 
interogative şi a diatezei active în diatezá pasivă. 


Functiile limbajului 


Potrivit utilizărilor care i se pot da limbajul prezintă mai multe 
funcţii. Potrivit modelului teoretic al actelor de comunicare verbale al 
lui Roman Jakobson există şase factori principali de care se leagă câte 
una din funcţiile sale. 


1. Context 
(referențială) 


2. Emitátor 6. Mesaj 3. Receptor 
(emoţională) (poetică (conativă) 


4. Contact 
(fatică) 


5. Cod 


(metalingvistică) 


Modelul teoretic al actelor de comunicare verbale după R. Jakobson 


Pe scurt, cele şase funcții pot fi descrise astfel: (1) funcția 
referenţială („denotativă” sau „cognitivă”, reprezentativă, informativă) 
este orientată către context (funcţia dominantă a limbajului) «Apa fierbe 
la 100 de grade»); (2) funcția emoţională („expresivă”) este orientată 
către emiţător exprimând atitudinea acestuia faţă de ceea ce spune 
(precum in interjecţii «Ptiu!» sau «Oau!»); (3) funcția conativă 


(apelativă, imperativă sau directivă) este orientată către receptor 

(vocativele, imperativele si apostrofele); (4) funcția fatică (relationalá 
sau de contact) serveşte la stabilirea, prelungirea sau întreruperea 
comunicării [a atrage atenţia sau pentru a confirma dacă mai există 
contactul] (precum în „Alo, má auzi?"); (5) funcția metalingvistică (de 
glosare, sau metasemiotică deoarece se poate extinde şi la alte acte 
semiotice precum imaginile) este folosită pentru a stabili acordul 
reciproc asupra codului (o definiție, de exemplu); (6) funcția poetică 
(estetică sau retorică) reprezintă „fixarea (Einstellung) pe mesajul ca 
atare, centrarea pe mesaj pentru el însuşi.” (e.g. ,,Strumf") (Jakobson, 
1960) 

Pentru înţelegerea funcţiilor limbajului în cadrul personalităţii 
umane mai semnificativă este clasificarea făcută de psihologul francez 
Andr6 Ombredane, care enumeră pe lângă funcția primă de comunicare, 
funcţiile afectivă, ludică (cu forma sa cathartică), practică, de 
reprezentare şi dialectică. 

Funcţia de comunicare a limbajului a fost de multe ori 
considerată unica sa dimensiune. Fiind modalitatea principală de 
comunicare a gândurilor, el este universal (orice societate are un limbaj 
pe care membrii săi îl învaţă de la naştere). Folosirea limbajului 
presupune două aspecte: producerea/transpunerea gândurilor în 
propoziţii care sunt verbalizate si auzirea/intelegerea sunetelor ce 
marchează unităţile lexicale (formarea cuvintelor) din îmbinarea cărora 
se formează unități propozitionale din care se extrage sensul. După cum 
arăta lingvistul Noam Chomsky, limbajul face legătura între gânduri şi 
vorbire prin intermediul cuvintelor si propoziţiilor. Comunicarea 
vizează patru elemente principale: emițătorul, codul, mesajul şi 
receptorul, la care se adaugă contextul şi canalul (iar unii autori mai 
menţionează şi contactul). Orice proces de comunicare implică existenţa 
a cel puţin doi parteneri (un emiţător şi un receptor) aflaţi într-o relație 
mediată şi existența unui canal de transmitere a mesajului, care au 
capacitatea (competenţa) de a emite (codifica) şi recepta (decodifica) 
semnale într-un anumit cod, în cadrul unui mediu de comunicare care 
este influenţat de barierele de comunicare (care pot fi: de limbaj, de 
mediu, de concepţie sau de poziţia celor doi) care generează un efect şi 
presupune anumite reguli etice. Este fundamentală existenţa unui obiect 
la care se referă mesajul (referința), a unui context in care mesajul 
devine inteligibil, a unui feed-back (răspuns) din partea receptorului. 

Referinta 

. Canal 
Emitátor Cod Receptor 

Context 

Mesaj 


Feed-back 


Zgomot 
Structura procesului de comunicare 


Comunicarea poate fi non-verbală (când mesajul este sub formă 
figurativă sau motorie) sau verbală, când mesajele sunt transmise sub 
formă articulată. Limbajul non-verbal este cel ce utilizează alte forme de 
exprimare ale mesajului decât cuvintele precum gesturile sau mimica; în 
cadrul limbajului nonverbal se distinge forma sa vocală, limbajul 
paraverbal (tonalitate, inflexiune, ritm, pauze, ticuri, modalitate de 
accentuare a cuvintelor) extrem de importante pentru comunicarea 
atitudinilor, sentimentelor, intenţiilor ce însoțesc mesajul verbal explicit. 
De reţinut este faptul cá, în cadrul comunicării cotidiene fatá-in-fatá, 
ponderea cea mai mare, peste 55%, o deţine limbajul nonverbal (mai 
subtil, complex şi mai puţin conştientizat decât cel verbal), urmat de cel 
paraverbal (38%) şi verbal (7%). 

Funcţia afectivă, cea mai veche (exprimată, în special, prin 
limbajul non-verbal) se referă la integrarea limbajului în cadrul sferei 
emoţionale, la exprimarea voluntară sau involuntară a atitudinilor şi 
stărilor emoţionale ale subiectului. 

Funcţia ludică vizează utilizarea limbajului ca formă de relaxare 
si satisfacţie. Ínsáti achiziţia limbajului de către copii se face în special 
ca joc, apoi avem cuvintele încrucişate, jocurile de cuvinte, sporovăiala, 
glumele etc. Aspectul cathartic se referă la faptul că, prin intermediul 
limbajului, tensiunile interioare impuse de reglementarea conduitei în 
societăţile civilizate pot fi reduse (semnificaţia confesiunii religioase, a 
curei psihanalitice, a înjurăturii, bârfei etc.). 

Funcţia practică (reglatorie) indică faptul că limbajul este cea 
mai performantă unealtă descoperită de om. Prin intermediul limbajului 
actionám asupra celorlalți (limbajul are un caracter persuasiv), ne 
coordonăm eforturile cu ale celorlalţi şi ne reglăm propriile acţiuni. 

Funcţia de reprezentare (simbolică) se referă la capacitatea 
limbajului de a indica şi a face prezente obiecte şi situaţii care nu sunt 
aici. 

Funcţia dialectică (sau discursivă) este cea care se formează mai 
târziu în cadrul dezvoltării individuale şi vizează pe de o parte, utilizarea 
formală a limbajului prin combinarea şi descompunerea ansamblurilor 
simbolice abstracte pentru însuşirea şi înțelegerea cunoaşterii 
conceptuale abstracte (matematice, ştiinţifice etc.), iar pe de alta 
capacitatea de a discuta în contradictoriu în scopul elucidării 
semnificatiilor ideilor exprimate de interlocutori, a acceptiunilor pe care 
aceştia le au asupra cuvintelor, obiectelor şi fenomenelor. Limbajul 
interior, gândirea abstractă, implică pre-existenta unor controverse 
exterioare, reale care să dezvolte capacitatea de schimbare a 
perspectivei. 

Deşi anumite caracteristici ale limbajului au fost observate şi la 
primatele care au învăţat Ameslan (limbajul american al semnelor) 
precum emiterea de enunfuri noi, transmiterea culturală — trecerea 
limbajului de la o generaţie la alta, substituirea — capacitatea de a se 
referi la obiecte şi situaţii ce nu sunt prezente, subterfugiul — capacitatea 
de a spune minciuni sau de a vorbi despre lucruri imposibile şi 
reflexivitatea — capacitatea de a vorbi despre limbaj, studiile nu permit 
încă afirmarea unei identități între limbajul uman şi cel animal, cel din 
urmă putând fi mai apropiat de producerea de răspunsuri prin 
conditionarea operantă, decât un veritabil limbaj (Hayes şi Orrell, 1997). 
Animalele pot învăţa să reacționeze la simbolurile create de om, dar nu- 
şi pot crea propriile simboluri, animalele au capacitatea de a produce şi 
utiliza unelte, dar nu şi a le da o folosire atât de largă şi diferită calitativ 
precum oamenii, ale căror unelte „omeneşti” poartă ele însele adesea 
profunde înţelesuri simbolice. 


Relaţia gândire — limbaj 


În această problemă s-au confruntat mai multe poziţii. Prima 
dintre ele, cea avansată de behavioristi, sustine că gândirea nu este 
altceva decât limbaj (John Broadus Watson) şi se bazează pe observaţia 
că, atunci când gândim, mişcăm imperceptibil corzile vocale ca şi cum 
am vorbi (ipoteză falsificatá experimental) şi prezentă în formă 
modificată la Ludwig Wittgenstein — gândirea este pur lingvistică. 

Ipoteza relativității lingvistice, emisă de antropologii Edward 
Sapir şi Benjamin Whorf, postulează existenţa unei corespondențe între 

categoriile gramaticale ale limbii şi ceea ce persoana poate înţelege şi 
modul în care se comportă. Limba influenţează modul în care gândim şi 
ne comportăm, dar fără ca cele două entităţi să coincidă. 

Deşi studiile au infirmat forma fare a acestei ipoteze (în care 
putem gândi şi distinge doar acele fenomene pentru care avem concepte 
disponibile), forma ei slabă, i.e. capacitatea de observare, interpretare şi 
înţelegere a lumii este influenţată de bogăţia lingvistică a limbii vorbite, 
pare a avea suport empiric. 

O a treia poziţie a fost cea promovată de psihologul Jean Piaget, 
potrivit căreia limbajul este în fapt gândire, limbajul (gândirea 
exterioară) fiind dezvoltat de copil din necesitatea utilizării şi 
comunicării a ceea ce gândeşte. Cu alte cuvinte, el îşi dezvoltă limbajul 
fiindcă este un instrument extrem de util gândirii (văzută ca şi capacitate 
de rezolvare de probleme). În contra poziţiei lui Piaget s-a situat 
psihologul rus Lev Semenovich Vâgotski care susţine ipoteza originii 
sociale a limbajului, faptul că acesta se dezvoltă ca urmare a 
interacțiunilor sociale ale copilului. Deşi acceptă posibilitatea limbajului 
ca instrument al gândirii, având rol în reglarea comportamentului şi 
organizarea cognitivă, el sustine preeminenta celei de a doua modalităţi 
de utilizare a sa subsumată funcţiei sale sociale de comunicare. 

Studiile au dovedit că deşi utilizarea noţiunilor gândirii nu 
impune reprezentarea lor necesară, iar gândirea abstractă se poate 
desfăşura şi în absenţa imaginii, totuşi prezenţa limbajului pare 
indispensabilă dezvoltării operaţiilor gândirii semantice. În acelaşi timp, 
cuvântul joacă un rol extrem de important în geneza gândirii dezvoltate, 
ajutând la fixarea semnificaţiilor, precum şi la rafionalizarea şi 
socializarea acesteia. 


Rezumat 


În acest capitol este prezentat limbajul ca proces psihologic prin 
raportare la limbă, sunt descrise caracteristicile limbajului, funcţiile 
sale principale (de comunicare, afectivă, practică, de reprezentare si 
dialectică), precum si rolul său în cadrul procesului de comunicare. În 
final este prezentată dezbaterea asupra relaţiei extrem de complicate 
dintre gândire şi limbaj. 

Cuvinte cheie 

bariere de comunicare, categorizare, comunicare (verbală, non- 
verbală, para-verbală), concept, emiţător, euristică, fonem, receptor, 
morfem (gramatical), prototip, funcţie afectivă, f. cathartică, f. conativă, 
f. de comunicare, f. dialectică, f. emoţională, f. fatică, f. ludică, f. 
metalingvisticá, f. poetică, f. practică, f. referenfialà, f. de reprezentare, 
limbaj artificial, limbaj natural, sens, sintaxă, subiect propozifional, 
unităţi propozifionale. 


Întrebări recapitulative 


Care sunt deosebirile dintre limbă şi limbaj? 

Care este structura limbajului articulat natural? 

Care este modelul comunicării verbale? 

Care sunt caracteristicile funcţiilor limbajului după Jakobson? 

Care sunt caracteristicile funcţiilor limbajului după A. 
Ombredane? 

Care sunt principalele poziţii în privinţa relației dintre gândire şi 
limbaj? 

Psihologia modernă a depăşit poziția limitată a înţelegerii 
empiriste a gândirii ca „proces de reflectare generalizată mediată a 
realităţii” sau „reprezentare internă a evenimentelor” (Charles Osgood). 
Aceasta deoarece şi reprezentările /imaginile pot fi reflectári 
generalizate, iar în plus, gândirea nu este nicicum un proces pasiv, ci 
implică activarea întregului psihism, inclusiv a voinţei. Putem defini 
gândirea ca o succesiune de operaţii care duc la determinarea unor 
aspecte şi relaţii esenţiale ale realităţii şi rezolvarea de probleme prin 
intermediul conceptelor, judecăților si al rafionamentelor. Contrar 
opiniei de sorginte empiristă comune, gândirea se produce în virtutea 
regulilor logice de utilizare a conceptelor şi nu potrivit legilor asociaţiei. 
Operatiile generale ale gândirii sunt: comparafia — alăturarea mentală a 
obiectelor şi fenomenelor în scopul determinării asemănărilor şi 
deosebirilor dintre ele, analiza — separarea mentală a elementelor unui 
obiect sau ansamblu de obiecte şi fenomene sau trăsături ale lor, sinteza 
— reunirea unor obiecte, fenomene sau însușiri ale lor, abstractizarea — 
izolarea mentală a unor aspecte, trăsături sau relaţii considerate esenţiale 
pentru anumite obiecte şi fenomene şi generalizarea — procesul de 
extindere a unor trăsături sau relaţii valabile pentru anumite obiecte şi 
fenomene particulare la clase mai largi. 

Originile gândirii 

Părintele psihanalizei, Sigmund Freud considera că procesul de 
dezvoltare a gândirii se originează în necesitatea găsirii de mijloace 
pentru satisfacerea nevoilor de bază. Robert Sternberg definea 
inteligenţa ca „activitatea mentală orientată către adaptarea intenţionată, 
prin selecția şi re-modelarea mediilor din realitatea înconjurătoare 
relevante pentru viaţa individului” (Sternberg, 1985, p. 45). Pentru John 
Dewey, gândirea se naşte în momentul sesizării unei discrepanțe între 
aşteptările şi speranţele noastre despre ceea ce trebuie să se întâmple şi 
ceea ce se întâmplă de fapt. Adaptarea fiinţelor vii la mediu este, în 
general, guvernată de instincte, reflexe şi deprinderi cvasi-automate. 
Teoria perturbării actului reflex sustine că atunci când reflexele 
adaptative anterioare nu mai sunt suficiente pentru succesul acţiunilor, 
atunci intervine gândirea. Celebrul psiholog elveţian Jean Piaget 
susținea o teză apropiată potrivit căreia gândirea este rezultatul 

procesului de adaptare la mediul înconjurător. Complexele senzoriale şi 
perceptive precum şi comportamentele de atingere a scopurilor sunt 
internalizate sub formă de scheme mentale, care se dezvoltă şi 
complexifică continuu prin asimilare (integrarea noilor conţinuturi 
senzoriale în cadrul schemelor preexistente) sau acomodare (adaptarea, 
transformarea vechilor scheme pentru a putea integra informaţia nouă). 
Ceea ce se numeşte gândire, de cele mai multe ori, corespunde la ceea 
ce psihologii numesc gândire direcționată (dirijată): gândirea orientată 
către atingerea unor scopuri (i.e. rezolvarea de probleme). 


Dezvoltarea gândirii la copil 


După Jean Piaget, copiii nu vin preechipati pentru a gândi, ci îşi 
formează, prin interacțiunea cu mediul, anumite scheme de integrare a 
informaţiilor. Oamenii, spunea epistemologul Ferdinand Gonseth, 
înainte de a fi constructori de sisteme, sunt constructori de cetăţi. 
Plecând de la efectuarea acţiunilor reale, concrete, de manipulare a 
obiectelor, copilul ajunge să-şi formeze, prin interiorizare, operaţiile 
specifice gândirii. Prin acţiune, prin manipularea obiectelor copiii îşi 
formează treptat scheme din ce în ce mai complexe de asimilare a 
informaţiilor, moduri de raţionare, concepte şi categorii de clasificare şi 
ordonare, mai întâi a materialului senzorial şi ulterior a celui abstract. În 
contact cu un obiect, fenomen sau proces nou copilul încearcă mai întâi 
să îl asimileze în termenii unei scheme preexistente. Dacă încercarea 
eşuează, atunci el va începe să acomodeze schema astfel încât să poată 
integra coerent noul material. Piaget considera că pot fi delimitate, în 
cadrul dezvoltării inteligenţei la copil, patru stadii distincte care, deşi nu 
sunt parcurse în acelaşi timp, fiecare le parcurge cu necesitate. Aceste 
stadii sunt: senzorio-motor, preoperafional, al operaţiilor concrete şi cel 
al operațiilor formale. 

Stadiul senzoriomotor (de la naştere la 2 ani). În această perioadă 
sistemul cognitiv al copilului este limitat la reflexele motorii, plecând de 
la care, prin interacţiunile fizice şi experienţele de manipulare a 
obiectelor, el ajunge să-şi formeze treptat o imagine despre sine ca 
deosebit de lumea exterioară. Copilul descoperă relaţiile dintre sine şi 
mediul înconjurător. Cea mai importantă achiziţie o constituie principiul 
permanenfei: faptul că obiectele continuă să existe chiar dacă nu le mai 
percepem (copilul de 8 luni va înceta să mai caute jucăria care a fost 
ascunsă, pe când la 10 luni o va căuta chiar dacă a fost ascunsă după o 

pânză, deşi căutarea este extrem de stereotipă, el o va căuta în locul în 
care a găsit-o de cele mai multe ori şi nu în ultimul loc în care a fost 
văzută/ascunsă). Ei imită mişcări şi sunete şi încep să-şi dezvolte 
abilităţile de a comunica. 

Stadiul preoperafional (de la 2 la 6-7 ani). Începând cu vârsta de 
doi ani copiii încep să folosească imageria mentală şi limbajul, să 
înţeleagă că un cuvânt sau obiect poate reprezenta un alt obiect sau grup 
de obiecte, adică încep să folosească simbolurile sau să clasifice 
obiectele după o singură trăsătură. Stadiul este preoperational, deoarece 
copilul nu are capacitatea de a înţelege regulile sau operaţiile (rutină de 
separare, transformare şi combinare mentală logică a informaţiilor). El 
nu şi-a însuşit conceptele de conservare (cantitatea de substanţă rămâne 
aceeaşi chiar dacă aceasta îşi schimbă forma), reversibilitate etc., este 
extrem de egocentrist, neputând să imagineze poziţii alternative, fapt 
care determină o rigiditate extrem de puternică a gândirii 
preoperationale. 

Stadiul operaţiilor concrete (de la 7 la 11-12 ani). Folosirea 
termenilor abstracti se face numai în legătură cu obiectele concrete. 
Copilul poate gândi logic despre obiecte şi fenomene, începe să-şi dea 
seama de punctul de vedere al altei persoane. Poate clasifica obiectele 
după mai multe trăsături sau să le ordoneze după o dimensiune, înțelege 
reversibilitatea şi 7 tipuri de conservări: conservarea numărului (6 ani), 
a lichidului, a lungimii, a masei (7 ani), greutăţii (9 ani), ariei şi 
volumului. 


Stadiul Vârsta (ani) Caracteristici 
Non-verbal,  pre-simbolic, bazat pe 


Senzorio-motor <2 PS (RI ba a 
acţiuni reflexe, joc, imitație 
Dezvoltarea limbajului, ^ egocentrism, 
f Ad clasificare după o singură dimensiuni 
Preoperafional 2pánila6-7  . ETE ngur dii SESIUNE, 
ireversibilitatea operațiilor, raționamente 
perceptive 
Gândire logică legată de obiecte 
Operafiilor concrete 6-7 pânăla11-12 concrete, reversibilitate, ordonare, 


clasificare, conservare 

Rationeazá ipotetic, raţionament teoretic, 
Operaţiilor formale După 11-12  combinatoriu, proportional, probabilistic 

şi corelational 


Stadiile dezvoltării cognitive după Jean Piaget 

Stadiul operaţiilor formale (de la 11, 12 ani). În acest stadiu 
copilul este în stare să gândească în termeni pur simbolici, să rationeze 
abstract şi să înţeleagă forma şi structura problemelor matematice etc. 
Formulează ipoteze şi le poate testa sistematic, poate raționa ipotetic sau 
împotriva faptelor, devine preocupat de viitor şi interesat în probleme 
ideologice. 

Psihologul elveţian considera că cele patru stadii: sunt universale, 
adică nu depind de cultură; reprezintă înrreguri organizate logic; deşi 
ele pot varia ca durată individuală succesiunea lor rămâne aceeaşi şi are 
o natură ierarhică, i.e. fiecare stadiu superior contine elemente din 
stadiul anterior, dar este mai diferențiat şi integrat; nu reprezintă simple 
diferenţe cantitative între ele, ci diferențe în modul de gândire, sunt 
calitative, sunt generalizabile, adică operaţiile logice şi de reprezentare 
se pot extinde la toate tipurile de conţinuturi de cunoaştere. 


Limitări ale teoriei epistemologiei genetice 


Teoria epistemologiei genetice propusă de Piaget, care a suscitat 
şi încă mai suscită vii discuţii, trebuie privită totuşi cu unele rezerve. În 
primul rând, în multe sarcini în care această teorie presupune inexistenţa 
unor anumite abilităţi cognitive, poate fi vorba de simpla lipsă a unor 
cunoştinţe concrete în acel domeniu sau al nematurizării altor capacităţi 
precum memoria sau atenţia, ambele având nevoie de exercițiu şi timp 
pentru a se forma, la fel cum stadiul operaţiilor concrete poate fi 
puternic influenţat de mediul social şi şcoală. De asemenea, dezvoltarea 
aptitudinilor cognitive poate fi continuă sau diversele stadii pot fi 
identificate doar în arii mai restrânse ale competenţelor cognitive 
precum aptitudinile lingvistice, înţelegerea matematică, raționamentul 
social, arii de competenţă care implică ritmuri şi niveluri de dezvoltare 
individuale diferite. De asemenea, teoria piagetiană nu ia suficient în 
considerare influenţele socio-culturale. Cultura este cea care determină 
existenţa, frecvenţa, modul de raportare la realitate şi la ceilalţi şi tot ea 
atribuie roluri specifice copilului în cadrul diverselor tipuri de activităţi 
specifice (Cole şi Cole, 2001). Aceasta pentru a nu mai vorbi de 
influenţele culturale asupra limbajului care este o componentă 
fundamentală a dezvoltării cognitive. Astfel, egocentrismul identificat 
de Piaget poate fi doar o componentă a dezvoltării cognitive, funcția 
expresivă a limbajului, o etapă în care copiii au nevoie să vorbească cu 
ei înşişi pentru a se putea orienta şi conduce, ei nefiind în stare să o facă 

încă prin intermediul discursului operaţional (internalizat), cum o arată 
perspectiva cercetătorului rus Lev Vâgotski. 


Tipuri de inteligenţă 


Louis L. Thurstone (1938) consideră inteligenţa ca fiind un 
produs a şapte factori sau abilităţi mentale primare: fluenfa verbală, 
înţelegerea verbală, raţionamentul (reasoning), rapiditatea perceptivă, 
calculul numeric, memoria asociativă şi vederea spaţială. Robert 
Sternberg va propune trei factori primari generali care ar compune 
inteligenţa, Teoria triadică a Inteligenfei, ,inteligentele" sugerate de 
către Gardner considerándu-le mai degrabă talente individuale: 
inteligența analitică — abilităţile rezolvării de probleme, inteligența 
creativă — abilitatea de a se descurca în situaţii noi folosind experienţa 
anterioară şi competențele posedate şi inteligența practică — abilitatea 
de adaptare la schimbările din mediu (Sternberg, 1985). 

În anii '90, Howard Gardner (2006) va sustine că de fapt nu existá 
un singur tip de inteligentá, ci nu mai putin de 8 tipuri distincte de 
inteligente specifice, fiecare individ avánd niveluri variate ale diferitelor 
inteligente si, prin urmare, fiecare persoană va avea un „profil cognitiv” 
unic imposibil de măsurat prin testele de IQ standard, Teoria 
inteligenţelor multiple. Cele opt tipuri de inteligenţă originale sunt: 

Inteligența corporală sau kinestezică — care permite controlul si 
interpretarea mişcărilor corpului, manevrarea obiectelor şi realizarea 
coordonării, a armoniei, dintre trup şi suflet. Este specific atletilor, 
actorilor, doctorilor şi soldaților. (Nu doar măiestria gimnastului, ci şi 
mişcările de fineţe ale chirurgului care realizează o operaţie pe creier 
sau ale pilotului care manevrează cu fineţe aparatura de bord necesită un 
nivel ridicat al inteligenţei corporale.) 

Inteligența naturalistă — este uşor de sesizat la cei care învaţă şi 
se descurcă cel mai bine în contactul direct cu natura. Persoanelor la 
care acest tip de inteligenţă este ridicat le plac activitățile de genul 
proiectelor din ştiinţele naturii, e.g. observarea păsărilor, îngrijirea 
animalelor sau a plantelor, colectionarea de roci sau construirea de 
insectare. De regulă acest tip de inteligenţă caracterizează cercetătorii 
naturii, dar şi fermierii. 

Inteligența logică sau matematică este cea care se referă la 
capacitatea de a folosi raționamente inductive şi deductive şi capacitatea 
de a utiliza gândirea logică în varii domenii de la ştiinţele naturii la 

studiile sociale şi literatură, de a rezolva probleme abstracte, de a 
construi şi surprinde relații complexe între concepte, idei şi lucruri sau 
fenomene. Dat fiind nivelul ridicat de complexitate şi rationamentele 
abstracte implicate (e.g. de a clasifica, a anticipa, a ierarhiza şi ordona 
după priorităţi, de a formula ipoteze ştiinţifice şi a surprinde relaţiile 
cauzale), aria de aplicabilitate a inteligenţei logice este extrem de largă, 
cuprinzând multe domenii ale cunoaşterii. Ea este caracteristică 
cercetătorilor şi inginerilor. 

Inteligența verbală sau lingvistică vizează abilitatea de a utiliza 
eficient cuvintele, atât în discursul vorbit, precum în cazul oratorilor, 
povestitorilor, politicienilor sau moderatorilor TV), cât şi în discursul 
scris, precum jurnaliştii, dramaturgii, poeţii sau scriitorii. Avocaţii, 
jurnaliştii şi politicienii sunt dintre cei care necesită un nivel din cel mai 
ridicat al inteligenţei lingvistice. 

Inteligența vizuală sau spațială, a „imaginilor şi tablourilor”, 
vizează capacitatea de a recepta şi percepe vizual fidel lumea 
înconjurătoare şi de a reproduce propriile experienţe vizuale. În cazul 
inteligenţei spatiale percepțiile vizuale sunt combinate cu celelalte 
cunoştinţe avute, cu experiența şi cu trăirile emoţionale, ducând la 
crearea sau îmbunătăţirea obiectelor exterioare cu o nouă viziune 
rezultată din transferul şi exprimarea acestor imagini mentale. Este 
caracteristică artiştilor (pictori, sculptori, graficieni), dar şi inginerilor, 
proiectanţilor, arhitecților, grádinarilor sau cartografilor. 

Inteligența muzicală sau ritmică relevă nivelul de sensibilitate la 
stimulii sonori şi capacitatea indivizilor de a reacţiona emoţional la 
aceştia. Ea se dezvoltă prin audiții şi experienţă, muzicală în special, 
ducând la constituirea a ceea ce, în limbajul comun, se numeşte gust 
rafinat. Acest tip de inteligență este caracteristică cântăreților, 
compozitorilor, criticilor muzicali şi DJ-ilor, dar şi oratorilor care se 
disting prin capacitatea de a percepe, a discrimina, transforma şi/sau 
exprima forme muzicale/sonore. 

Inteligența interpersonală este caracteristică persoanelor care au 
capacitatea de a sesiza şi de a evalua rapid stările, intenţiile, motivațiile 
şi sentimentele celorlalţi, fiind extrem de sensibile la aspectele 
comunicării  paraverbale, prin descifrarea expresiei faciale, a 
inflexiunilor vocii şi a gesturilor. Aceasta le dezvoltă o abilitate 
superioară de a distinge între diferitele tipuri de relaţii interpersonale şi 
de a reacţiona eficient şi potrivit în funcţie de situaţiile identificate. 

Acest tip de inteligenţă este extrem de utilă vânzătorilor, managerilor şi 
profesorilor şi cuprinde abilități de comunicare verbală, nonverbală şi 
paraverbală, capacitatea de management al conflictelor, deprinderi de 
colaborare şi de lucru consensual în grup precum şi capacitatea de a-i 
motiva pe ceilalţi, aceste persoane fiind, de obicei, încrezătoare în ele 
însele şi în ceilalţi, respectă şi sunt respectate şi au abilităţi de lider. 
Inteligența intrapersonală presupune capacitatea de a ajunge la o 
reprezentare reală de sine în lume, de a fi conştient de calităţile şi 
slăbiciunile sale. Persoanele cu un nivel ridicat al inteligenţei 
intrapersonale au conştiinţa stărilor interioare, a propriilor intenţii, 
motivații, îşi cunosc extrem de bine temperamentul şi dorinţele, dar şi 
autointelegere şi autoevaluare, petrecându-şi în general timpul 
reflectând, meditând şi evaluând lumea şi pe sine. Ea este caracteristică 
psihologilor, scriitorilor, filosofilor şi teologilor pentru care nevoia 
ridicată de introspectie transformă inteligenţa în ceva extrem de intim. 


Elementele gândirii 


Chiar dacă gândirea poate fi considerată un „limbaj al minţii”, 
studiile au demonstrat existenţa a cel puţin două modalităţi funcționale 
ale gândirii la adulţi: gândirea propozițională sau categorială 
(semantică) — referitoare la propoziţiile (gândurile, ideile) pe care le 
„auzim” în mintea noastră şi gândirea imagistică a 
reprezentărilor/imaginilor pe care le „vedem” în mintea noastră. După 
cum am mai precizat, deşi utilizarea noțiunilor gândirii nu presupune cu 
necesitate reprezentarea acestora, iar gândirea abstractă se desfăşoară şi 
în absenţa imaginii, prezența limbajului este indispensabilă. Dacă în 
cadrul limbajului elementele sale de structurare corespund nivelelor 
fonetic, morfologic şi sintactic, în cadrul gândirii întâlnim o ierarhie a 
nivelurilor de prelucrare a informaţiei după concepte, judecăţi şi 
raționamente. 


Conceptele sau (noţiunile) reprezintă clase de obiecte şi fenomene 
sau seturi de proprietăți asociate acestora. Operația principală prin care 
se formează conceptele este cea de categorizare. Obiectele si 
fenomenele din lumea înconjurătoare sunt extrem de complexe 
cuprinzând numeroase trăsături particulare. Categorizarea are rolul de a 

grupa diversele obiecte şi fenomene potrivit unei trăsături, scop sau 
relaţii esenţiale. Categorizarea unui obiect înseamnă atribuirea unui 
concept care să-l reprezinte, concept care retine doar trăsăturile 
definitorii pentru apartenenţa la acea clasă de obiecte, e.g. „metal = 
element chimic cu luciu specific, caracterizat prin conductibilitate 
termică şi electrică, opacitate, ductibilitate şi maleabilitate.” (NODEX) 


Tipurile de noţiuni 


După sfera de cuprindere noţiunile pot fi: vide (sfera lor nu 
conţine niciun element: „cerc pătrat”) sau nevide (cazul contrar); 
individuale (reprezintă un singur obiect: „Bucureşti”) sau generale 
(reprezintă o clasă de obiecte: „capitală”), colective (se referă la o 
colecţie de obiecte individual colective: „armata română”, sau general 
colective: „armată”) sau divizive (formate prin selectarea obiectelor care 
o formează unul câte unul, pe baza proprietăţilor lor individuale: 
„studenţii din anul I de la specializarea Psihologie”); noţiuni precise 
(putem stabili cu uşurinţă dacă un anume obiect aparţine clasei sale sau 
nu: „mamă”) sau vagi (neprecise). În cazul acestora din urmă nu există 
suficiente proprietăți definitorii: „fruct”. De aceea, de multe ori, pentru 
că nu le putem categoriza pe baza regulilor ne bazăm pe similitudine şi 
confundăm astfel tulpina plantei, când este în formă de tubercul, cu 
fructul. 

După conţinutul lor, noţiunile pot fi: absolute (proprietăţile 
obiectelor sunt independente de relațiile dintre ele: „carte”, „maşină”) 
sau relative (redau relaţii între obiecte: „frate”, „conducător”); 
independente (noțiunile nu se implică reciproc: triunghi”) sau 
dependente (corelative, una o antrenează pe cealaltă: „absolut” 
„relativ”, „cauză” - „efect”);, pozitive (indică prezenţa unei proprietăți: 
„verde”) sau negative (indică absenţa ei: „orb”, „nesimetric”); concrete 
(reprezentabile printr-o imagine, dar fără a se reduce la aceasta: „măr”, 
„copil”) sau abstracte (nereprezentabile, nu putem să ne reprezentăm 
„numărul”, ,libertatea", „fericirea”. Deşi conceptele reprezintă clase 
generale de obiecte, în exersarea particulară a gândirii fiecărui individ, 
ele sunt reprezentate de prototipuri — proprietăţile care reprezintă cele 
mai bune exemple — clasa de obiecte la care se referă conceptul 
respectiv (de exemplu mărul este un prototip pentru fructe, prototipul de 
mamă este o femeie tânără, care iubeşte copiii etc.) Atributele 
prototipului, deşi reprezentative, nu sunt valabile pentru toate obiectele 
clasei pe care o reprezintă, de aceea in judecátile logice se face apel la 

nucleul prototipului, adică acele proprietăţi esenţiale pentru apartenenţa 
la clasa respectivă (pentru fruct — un produs care apare şi se dezvoltă din 
pistilul unei flori fecundate şi care conţine seminţele, pentru mamă — 
femeie care are copii etc.) 


Raporturile între noţiuni. 


Conceptele sunt structuri de relaţii între obiecte, fenomene şi 
trăsături ale acestora, prin care se stabilesc echivalente şi relaţii pe baza 
trăsăturilor lor esenţiale. Aceste raporturi între noțiuni pot fi: de 
concordanţă (de identitate, ordonare sau încrucişare) sau de opoziție 
(contrarietate, contradicţie). Avantajul utilizării conceptelor constă în 
posibilitatea de a formula judecăţi valabile pentru o clasă întreagă de 
obiecte şi fenomene şi de a face predicții despre procese şi evenimente 
care nu sunt direct perceptibile. 

Judecăţile (propoziţiile categorice) reprezintă afirmarea sau 
negarea unei relaţii logice (a unui raport) între două sau mai multe 
concepte. Ele pot fi: universale (Toţi oamenii gândesc/Niciun om nu 
gândeşte), particulare (Unii oameni sunt bogati/Unii oameni nu sunt 
bogaţi) sau singulare (Un singur om a păşit primul pe lună). Din punct 
de vedere psihologic, judecăţile implică generalizare, abstractizare, 
analiză şi sinteză. Convingerea este definitorie pentru calificarea unei 
propoziţii ca fiind o judecată, deci un act de gândire. Judecátile sunt acte 
voluntare (de informare sau influențare a unei persoane) şi sunt puternic 
determinate de stereotipurile de gândire, credinţele grupului de 
apartenenţă, gradul de educaţie şi informare a individului şi de 
afectivitate. 

Rafionamentele. În cadrul gândirii, judecátile sunt organizate in 
formă de raționamente: succesiuni de propoziţii sub formă de inferente 
în care o aserțiune corespunde unei concluzii bazate pe asertiunile 
anterioare. Rationamentele sunt de două tipuri: deductive — atunci când 
concluzia rezultă cu necesitate din premise (silogismul) sau inductive — 
caz în care concluzia rezultă cu probabilitate din premise. În cazul 
rationamentelor deductive, spre deosebire de regulile logice care vizează 
doar partea formală (logică) a relaţiei dintre judecăţi, modul în care 
evaluăm argumentele se bazează si pe conţinutul judecăților. În cadrul 
soluționării problemelor de deducție folosim de multe ori şi reguli mai 
puţin abstracte, dar mai relevante pentru problemele de zi cu zi, 
imaginând reprezentări concrete ale situaţiei (modele mentale), utilizând 
generalizări prin inducţie sau folosind metode euristice (raționamente 

prescurtate — „scurtături mentale”, bazate de obicei pe similitudine) care 
duc direct la rezultat, dar nu oferă întotdeauna şi necesitatea 
corectitudinii, ci doar un grad relativ de probabilitate. De cele mai multe 
ori estimăm probabilitatea rezultatului unei situații pe puterea 
conexiunilor cauzale dintre evenimente. 
De exemplu, dintre frazele: 
1. În 2008 vor fi inundaţii masive în România şi peste 1000 de 
persoane se vor îneca, şi 
2. În 2008 va avea loc un cutremur puternic în România care va 
duce la inundaţii masive şi peste 1000 de persoane se vor îneca, 
oamenii vor avea tendinţa de a evalua incorect propoziţia 2 ca fiind 
mai probabilă datorită faptului că ea exprimă o legătură cauzală 
puternică (cutremur - inundație) (după Smith er al.). 

Rezultatul final sau parţial al procesului de gândire îl reprezintă 
înțelegerea. Prin înţelegere noi integrăm informaţiile noi, necunoscute, 
în ansamblul noţiunilor şi judecăților, a experienţei noastre. Înțelegerea 
poate fi nemijlocită, bazată pe experimentarea repetată a anumitor 
deprinderi, situaţii şi evenimente sau mijlocită, rezultatul unui efort 
conştient şi intens de integrare a noilor experienţe. Înțelegerea este 
necesară pentru fixarea durabilă a informaţiilor şi cunoştinţelor în cadrul 
memoriei (semantice) de lungă durată. Aceasta se realizează, de obicei, 
atunci când informaţiile sunt relationate prin legături puternice 
(necesare), precum cele de cauzalitate în cadrul reţelei de cunoştinţe 
semantice, fapt de natură să uşureze integrarea informaţiilor ulterioare şi 
rezolvarea creativă de probleme. 


Rezolvarea de probleme 


Întărind cele afirmate anterior, pentru multi oameni rezolvarea de 
probleme reprezintă gândirea însăşi. La modul cel mai general, o situaţie 
devine problemă atunci când nu avem la îndemână mijloacele pentru 
atingerea unui obiectiv. În acest caz, situaţia devine contextul pe care 
trebuie să îl analizăm pentru a găsi paşii, operaţiile, acţiunile şi 
instrumentele necesare atingerii scopului. Obiectivul însuşi este de 
multe ori împărţit în sub-obiective care pot fi realizate pentru că avem 
metode şi mijloace de a le realiza. Pentru rezolvarea unei probleme 
extrem de important este tipul ei. Problemele pot fi de natură 
situafional-intuitivà (o situaţie concretă de rezolvat) sau simbolic- 
abstractă (ceea ce se înţelege, în general, prin probleme). Este extrem 


100 


Gândirea 


de important modul în care este reprezentată mintal problema (o 
problemă bine pusă este pe jumătate rezolvată). De asemenea, există 
mai multe strategii de rezolvare a unei situaţii problemă (Anderson, 
1990): 

- Una din ele constá in reducerea diferenfei dintre starea 
generată de problemă si starea obiectiv propusă, cea în care 
problema are soluţie. De exemplu, în cazul problemei de găsire a 
combinației unui cifru, încercăm să determinăm care este prima 
cifră, apoi cea de a doua ş.a.m.d. 

- Prin metoda fncercare-eroare, noi cápátám informaţii noi care 
în final, prin eliminare ne aduc în posesia informaţiilor necesare 
rezolvării problemei (starea obiectiv). O altă strategie similară este 
analiza mijloace-scop. În această strategie comparăm starea noastră 
prezentă (mijloacele avute la îndemână) cu starea obiectiv pentru a 
descoperi diferenţele cele mai importante în scopul eliminării lor. 
Eliminarea acestor diferențe devine sub-obiectivul de atins, pas 
necesar în vederea rezolvării problemei. 

- Oa treia strategie constă în refacerea drumului invers de la 
starea obiectiv la starea situaţie. Se presupune că problema este 
rezolvată (ne aflăm în starea obiectiv) şi refacem mintal paşii 
necesari ajungerii în starea problemă. 

În procesul rezolvării de probleme există trei surse din care poate 
fi preluată informația. Prima o constituie chiar informaţiile care 
formează însăşi problema (de multe ori soluţia unei probleme se află 
chiar în modul în care re-formulăm (reprezentăm). Cea de a doua sursă 
o constituie ambianța sau contextul în care este pusă problema (de aici 
extragem, de obicei, informaţiile cu privire la căile, mijloacele 
disponibile de rezolvare a problemei). lar cea de a treia o reprezintă 
informaţia deja existentă în experiența anterioară (memoria) 
subiectului. 

Evident că în rezolvarea de probleme intervin şi factori extra- 
cognitivi, ca şi în cazul imaginaţiei, care pot favoriza sau îngreuna 
găsirea soluţiei. Pe lângă factorii obiectivi (criza de timp, gradul de 
noutate sau complexitate a problemei, mediul fizic şi social de lucru), 
factorii subiectivi, precum nivelul tensiunii emoţionale, sub sau supra- 
motivaţia, oboseala, lipsa perseverentei pot interfera negativ cu procesul 
rezolvării de probleme. 

:Tipizare/Analogie 
*Modificare 

Produs al Imagini 
imaginaţiei noi 


Afectivitate 

Imaginaţia si gândirea 


Bineînţeles că funcţia gândirii nu se rezumă la rezolvarea de 
probleme. Mai precis spus, restrângerea tuturor situaţiilor stimul din 
mediul ambiant la probleme de rezolvat nu poate da seama de varietatea 
şi bogăţia modurilor de operare a procesului gândirii. Pe lângă funcţia 
rezolvării de probleme, procesul gândirii mai are, de multe ori, rolul de 
adoptare a deciziilor (deoarece de multe ori trebuie să optăm între o 
metodă sau alta de atingere a obiectivelor, caz în care intervin factori 
greu raționalizabili care influenţează decizia) sau cel de feoretizare 
(exprimată în necesitatea de a dezvălui şi infera relaţii şi semnificaţii 
generale existente la nivelul situaţiilor empirice). Teoretizarea trebuie 
considerată o funcţie esențială şi necesară a gândirii, în lipsa ei putându- 
se vorbi doar de un intelect situational şi nicidecum de gândire. Datorită 
acestei funcţii, conduita umană nu este doar inteligentă, ci şi rațională şi 
reflexivă (Golu, 2000, pp. 434-435). 


Rezumat 


În acest capitol sunt prezentate principalele teorii asupra originii 
gândirii şi este descrisă teoria epistemologiei genetice asupra 
dezvoltării gândirii la copil odată cu limitările şi criticile care i s-au 
adus; sunt descrise două dintre teoriile principale asupra inteligentelor 

multiple şi este prezentat procesul de gândire văzut ca o succesiune de 
operaţii care duc la determinarea unor aspecte şi relaţii esenţiale ale 
realităţii prin intermediul conceptelor, judecăților şi al rationamentelor, 
elementele de bază ale procesului de gândire (geneza şi rolul lor): 
tipurile de concepte, judecăţile si rafionamentele. Se prezintă, de 
asemenea, tipurile de inferenfe cu care se operează în viaţa de zi cu zi şi 
mecanismele gândirii văzute ca şi capacitate de rezolvare de probleme. 


Cuvinte cheie 


acomodare, asimilare, concept, dezvoltare cognitivă, gândire 
imagistică, gândire propozițională sau  categorială,  inferenţă, 
inteligență (analitică creativă, corporală | sau kinestezică, 
interpersonală, intrapersonală, logică sau matematică, muzicală sau 
ritmică, naturalistă, practică, verbală sau lingvistică, vizuală sau 
spaţială, ), judecată, operaţie, principiul conservării, p. permanentei, p. 
reversibilitátii, raţionament (inductiv, deductiv, euristic), schemă, 
stadiul operaţiilor concrete, s. operaţiilor formale, s. preoperafional, s. 
senzorio-motoriu, teoria inteligenfelor multiple, teoria triadicá a 
Inteligenfei. 


Íntrebári recapitulative 


Cum se defineste gándirea? 

Care sunt principalele teorii asupra originii gándirii? 

Care sunt stadiile de dezvoltare a gándirii la copii? 

Care sunt limitele teoriei epistemologiei genetice? 

Care sunt tipurile de inteligentá potrivit teoriei triadice? Dar dupá 
teoria inteligenţelor multiple? 

Care sunt caracteristicile elementelor gândirii? 

Care sunt principalele strategii în rezolvarea de probleme? 

Afectivitatea reprezintă suportul energetic necesar desfăşurării 
proceselor cognitive. Prin intermediul afectivității, în cazul situaţiilor 
inedite are loc reactivarea, restructurarea şi redistribuirea resurselor 
energetice ale organismului, creşterea tensiunii (pentru centrarea pe 
sarcină şi soluţionarea ei) sau detensionarea. Omul nu se raportează 
mecanic, detaşat sau indiferent la realitate, ci obiectele, fenomenele şi 
evenimentele rezonează prin valoarea şi semnificaţia care li se atribuie, 
prin relaţia care se stabileşte între ele şi individ datorită experienţei de 
viaţă a acestuia. Procesele psihice care reflectă aceste relaţii între 
individ şi lumea reală sub formă de trăiri sau atitudini se numesc 
procese afective. Datorită totalităţii şi integralităţii aparatului psihic 
acestea intră în componenţa tuturor proceselor psihice. Ele constituie 
componenta de bază, infra-structura energetică fundamentală a 
activităţii psihice. 


Formele stărilor afective 


Potrivit complexităţii lor, putem distinge cinci tipuri de stări 
afective: emoţiile primare (stările organice şi afectele), emoțiile propriu- 
zise, sentimentele, pasiunile şi dispozițiile (integrante globale). 

Dispoziţiile organice însoțesc stări fiziologice specifice cum ar fi: 
sănătatea, boala, oboseala, stimularea sexuală etc. Ele sunt semnale ale 
stării interne a corpului si, în acelaşi timp, generatoare de 
comportamente compensatorii. De exemplu, bolile cardio-vasculare 
induc stări de anxietate, TBC-ul induce euforie şi excitabilitate, bolile 
gastrointestinale stări ipohondrice etc. Tot în cadrul emoţiilor primare se 
includ şi aşa-numitele stări afective elementare, precum durerea şi 
plăcerea senzorială, agreabilul şi dezagreabilul care sunt reacţii afective 
globale de slabă intensitate produse de percepții. 


Afectele sunt determinate de descărcări energetice puternice şi de 
scurtă durată, de natură instinctuală, cel mai adesea inconştiente, care 
conduc persoana la manifestarea unor comportamente excesive extrem 
de dăunătoare vieţii în societate. În anumite situaţii ,exceptionale" 
putem cădea sub imperiul unor pulsiuni agresive, distructive, rod al 
înzestrării noastre genetice. 

Emoţiile propriu-zise sunt stări afective de scurtă durată, 
situationale. Emoţiile sunt episoade complexe care implică o mare 
varietate de componente şi determină disponibilitatea către acţiune. Ele 
apar în relaţie cu un eveniment, obiect, situaţie reală sau imaginară şi 
variază mult în intensitate de la emoție vagă abia perceptibilă conştient 
şi până la emoţiile şoc (frica, furia, disperarea şi bucuria explozivă). 
Sunt însoțite de modificări organice (fiziologice), cognitive, atitudinale 
etc., precum şi ale expresivitátii externe (fizionomice, mimice, posturale 
$1 gestuale, vocale etc.) 


Tipuri de emoții 


Studiile au identificat mai multe tipuri de evaluări cognitive, teme 
fundamentale şi emoţii asociate lor care pot fi regăsite în orice cultură. 


Emotie Temele relationale nucleare 
Furie O ofensă umilitoare împotriva mea şi a familiei mele 
Anxietate O ameninţare existenţială incertă 
Spaimă Un pericol fizic imediat, concret şi copleşitor 
Vinovátie Încălcarea unei cerințe morale 
Ruşine Nerespectarea unui ideal al eului 
Tristete Tráirea unei pierderi irevocabile 
Invidie Dorinţa de a avea un lucru al altei persoane 
Gelozie Resentimente față de o altă persoană pentru pierderea sau 
amenințarea pierderii afecțiunii unei persoane 
Asimilarea sau aproprierea prea mare de un obiect sau o idee 
Dezgust sie xen : A 
„indigestă” (metaforic vorbind) 
Fericire Apropierea de realizarea unui obiectiv 
Amplificarea identităţii personale prin recunoaşterea meritului 
Mândrie sau valorii unei realizări sau al unui obiect, personal sau 
aparţinând grupului cu care ne identificăm 
O stare dureroasă care contravine obiectivelor persoanei s-a 
Uşurare : TI BE 
schimbat in bine sau a dispárut 
Sperantá Teama de ce este mai rău şi dorinţa de mai bine 
Iubire Dorința sau împărtăşirea afecțiunii, de obicei, dar nu neapărat 
1mpărtăşită 


Compasiune A fi mişcat de suferinţa altuia şi a dori să ajuţi 


Emoţiile si cauzele lor cognitive. 15 emoţii şi pattern-uri de evaluare (Lazarus, 1991) 

Caracteristicile emoţiilor 


Orice stare afectivă implică o apreciere pozitivă sau negativă; 
sunt funcţie de concordanța sau neconcordanta situației cu starea 
(dispoziţia) de moment a individului; sunt subiective, depinzând de 
nevoile noastre prezente; sunt totale, fiind rezultanta tuturor tendinţelor 
noastre actuale, nu sunt determinate doar de un stimul izolat, deoarece 
apar numai pe fundalul acţiunilor amânate; implică existenţa unui grad 
al tensiunii psihice şi au rol reglator al comportamentului. 


Primele teorii ale mecanismului emoțiilor 


Primele teorii prezentau o viziune extrem de schematică, intuitivă 
asupra procesului de declanşare a emoţiilor (v. Hayes şi Orrell, 1997). 
Potrivit teoriei James-Lange, de exemplu, emoția rezultă din percepţia 
stării fiziologice a organismului determinată (instinctiv) de anumite 
evenimente. („Nu ne plângem pentru că suferim; suferim pentru cá ne 
plângem”, spunea celebrul filosof şi psiholog Williams James). Cu alte 
cuvinte, emoția este generată de interpretarea pe care creierul nostru o 
dă modificărilor fiziologice din organism. (Ne împiedicăm pe scări; 
actionám reflex să prindem balustrada, realizăm cá inima bate mai 
repede; trăim un moment de spaimă). 


Stimul care Răspuns 


produce reacţie fiziologie 


Teoria James-Lange asupra emoției 


Teoria lui Cannon susţine o viziune diferită. Emoţia (starea 
psihologică resimţită) şi starea fiziologică acompaniatoare sunt distincte 
şi complet independente. Mintea şi corpul ar funcționa independent de 
stările fiziologice şi nu pot influenţa starea psihică. 


Răspuns 
fiziologic 
Stimul care 


produce reacţie 


Teoria Cannon-Bard asupra emof[iei 

Studiile ulterioare au arătat că mecanismul emofiei poate fi 
explicat numai printr-o perspectivă interacfionistá aflată între cele două 
poziţii extreme: cea reducționistă a lui James — nu există decât 
modificări fiziologice şi percepţia acestora —, şi cea dualistă a lui 
Cannon — emoția şi starea fiziologică sunt independente. Aşa este teoria 
bifactorială a lui Schachter. emoția este rezultanta unei duble 
interpretări: a modificărilor fiziologice resimtite (starea iniţială de 
activare neexplicată) cât şi evaluarea ei cognitivă şi a evenimentelor 
legate de ea. Trăirile emoţionale generate de un anumit obiect în 
momentul afectárii organelor sale senzoriale determină apariţia 
automată a unei stări de activare afectivă. Rolul factorilor sociali şi al 
celor cognitivi este la fel de mare ca şi nivelul de alertă (interpretarea 
dată stărilor fiziologice). Excitarea sistemului simpatic este generală şi 
similară, indiferent de tipul emoţiei care are rolul de a energiza 
organismul pentru acţiune (în baza clasicei teorii fugă-luptă a genezei 
mecanismului emoţiilor). Acesteia i se adaugă o „etichetă cognitivă” 
care permite interpretarea stării generate în termenii caracteristicilor 
situaţiei generatoare în cadrul ansamblului experienţei perceptuale a 
individului. Această etichetă cognitivă de identificare a tipului emotiei 
se bazează pe feed-back-urile experienţei anterioare care oferă cadrul de 
referință în care respectivul îşi înţelegere şi identifică propriile sale 


trăiri. 
Activare afectivă 
generală automată 


Perceptie 7 


Interpretare 


Feed-back 


Tipul particular de 
emoție experimentatá 


Teoria Schachter-Singer asupra emof[iei 
Aceastá perspectivá are trei consecinte importante: 
1) în cazul unui eveniment despre care individul nu are nicio 
explicaţie cauzalá pentru o stare emoțională trăită el o va identifica în 
termenii cunoştinţelor sale anterioare; 

2) într-o situaţie în care individul are o explicație potrivită pentru 
emoția trăită este puţin probabil să o identifice ca fiind diferită; şi 

3) în „circumstanţe cognitive” un individ va răspunde doar potrivit 
experienţei emotionale în gradul excitatiei sale fiziologice. 


Mecanismele emotiei 


Atunci când vorbim de emoţii intense pot fi delimitate cel puţin 
şase componente majore (Lazarus, 1991): evaluarea cognitivă — 
aprecierea pe care o face persoana asupra semnificației personale a 
evenimentului care declanşează emoția (aprecierea ca jignitoare a unei 
situaţii de comunicare), experiența subiectivă a emoţiei — starea 
resimţită pe care o induce respectiva emoție (furie); tendințele de 
gândire şi acţiune — modurile determinate de a acţiona şi gândi într-un 
anume fel (tendinţa de a agresa fizic sau verbal), modificările corporale 
interne — reacţiile fiziologice (creşterea pulsului); expresia facială — 
mimica feţei determinată de contracţiile musculare declanşate de trăirea 
afectivă (înroşire sau la unele persoane, din contra, albirea la faţă, 
injectarea ochilor); şi reacția la emoție — modul în care oamenii fac faţă 
sau reacţionează (cum se comportă) la emoţiile trăite sau situaţiile care 
le declanşează (comportament defensiv, de retragere sau violent). 


Reacţia la 
emoție 


eacții emoționale 
2. Experiența subiectivă 
3. Tendinţe de gândire şi 
acţiune 

4. Modificări corporale 
interne 

. Expresii faciale 


Relaţia 
persoană- 
mediu 


1. Evaluarea 
cognitivă 


Procesul emofiei după Richard S. Lazarus (1991) 


De asemenea şi intensitatea unei emoţii este funcţie de mai multe 
categorii de factori (Frijda, 1996): 


Intensitatea = f (preocupări, eveniment, evaluare, repertoriu de 
acţiune, mecanismul de reglementări, dispoziţie) 

Astfel, emoţiile sunt în mare măsură rezultatul preocupărilor 
individului (scopuri, motive, valori) şi apar atunci când un obiect sau 

fenomen este evaluat ca favorizând, amenințând sau lezând una dintre 
preocupări. Este evident cá relevanta evenimentului este dată de 
evaluarea sa cognitivă care apare ca un mediator între eveniment, 
preocupări şi emoție. Evaluarea poate fi primară — oferă relevanta 
evenimentului — şi secundară (Lazarus, 1991) sau contextuală (Frijda, 
1996) — determină nu doar ce emoție se va manifesta, ci şi cu ce 
intensitate. Aceasta variază în funcţie de dificultatea situaţiei, 
controlabilitatea sa, certitudinea şi evidenţa semnificației emotionale. 

Tipul de comportament emoţional dezvoltat este puternic 
determinat de: repertoriul de acţiune disponibil (de tipurile de 
comportament emoţional permise) şi eficiența așteptată (cazul isteriei). 
Mecanismele de control social pot augmenta sau inhiba intensitatea 
emotiei, la fel cum dispoziția individului, starea sănătăţii sale sau starea 
de activare sau inactivare a unui sistem particular de emoție pot scădea 
sau creşte intensitatea emoţiei. 


4” Înclinaţiile ^ + Repertoriul 
1 P 


N 


<_ Preocupări >  ' à 
See otel . evaluative ,' 


RAPIDITATEA 
DE A ACTIONA E 
dem 
DISPONIBILITATEA 


DE MANIFESTARE 
A EMOTIEI 


PROCESE DE REGLARE 


Procesul afectiv şi condiţiile sale după Nico H. Frijda (1996) 


În ciuda complexităţii sale, acest model necesită completarea 
componentei de feed-back, a  ,spiralei procesului afectiv”: 

comportamentul dezvoltat în urma trăirii unei emoţii va afecta la rândul 
său starea emotivă, fapt ce poate contribui la intensificarea emoţiei. 

S-a constatat, de asemenea, faptul că multe emoţii (bucuria, 
tristețea, dezgustul sau furia) şi expresiile lor faciale sunt comune 
tuturor culturilor. Pe de altă parte, tipurile de emoții apărute în 
circumstanţe asemănătoare diferă de la cultură la cultură. Întârzierea la 
o întâlnire (plan comun) va genera mai degrabă suferinţă în culturile 
colectiviste, care pun accent pe relaţiile interpersonale, şi mai degrabă 
furie în cele individualiste. La fel, factorii declanşatori pentru un tip de 
emoție diferă de la cultură la cultură. „Starea de bine", de exemplu, este 
declanşată în cadrul unei culturi colectiviste de angajarea în relaţii 
interpersonale (prietenie, colegialitate) pe când în una individualistă 
aceeaşi stare acompaniază, de obicei, sentimentele de dezangajare 
personală (superioritatea, mândria). Deosebirea esenţială dintre emoţiile 
umane şi cele animale constă în faptul că primele sunt legate de sisteme 
specifice de valori determinate de factorii socio-culturali (valori estetice, 
morale, religioase). 


Sentimentele sunt forme mai complexe ale vieţii emoţionale, mai 
puţin intense decât emoţiile, dar cu o durată mai lungă, fiind formate din 
structuri ierarhizate de tendinţe şi aspirații. Dacă emoţiile sunt legate de 
orice obiect sau situație care are semnificaţie pentru subiect, 
sentimentele au legătură şi reflectă situațiile sociale şi culturale, în 
special conţinutul relațiilor interpersonale şi cel al sistemului de valori 
şi simboluri. Sentimentele au drept „obiect” o persoană (iubire, ură, 
stimă sau dispreţ) sau o valoare (satisfacţie, împlinire). Ele sunt cele 
care determină şi se manifestă ca atitudini şi pot deveni motive ale 
comportamentelor şi acţiunilor. Sunt strâns legate şi influenţează 
puternic procesele cognitive şi imaginaţia. Nefiind situationale precum 
emoţiile, sentimentele sunt durabile şi pot forma scheme de organizare, 
ierarhizate, definitorii pentru individ şi astfel structurează dorinţele, 
aspiraţiile, atitudinile individului conferind nuanţări specifice trăirilor 
emoţionale ale acestuia. 

Dată fiind varietatea sentimentelor, este extrem de dificil de 
realizat o clasificare a lor. Cu toate acestea, potrivit complexității lor le 
putem împărţi în sentimente inferioare (legate de trebuinte individuale 
de ordin biologic) şi superioare (legate de valorile societăţii) precum 
sunt sentimentele morale (sentimentul dreptății, dragostea de aproape, 

de muncă etc.) sentimentele estetice (dragostea de frumos) sau 
intelectuale (dorinţa de cunoaştere, de inovare, de descoperire). 


Pasiunile sunt acele forme ale afectivității care combină 
intensitatea emoţiilor cu durabilitatea sentimentelor. Ele determină o 
îngustare a câmpului conştiinţei prin focalizarea motivaţiei către 
„obiectul”, scopul pasiunii, determinând minimizarea şi devalorizarea 
altor aspecte ale realităţii. Îmbinarea pasiunii cu aptitudinile speciale dă 
naştere vocației. 


Dispoziţiile (integrate global) sunt stări afective difuze (fără 
obiect), de durată care se poate întinde de la câteva ore la zile şi 
săptămâni, şi care sunt deseori variabile (Russell şi Feldman, 1999). 
Spre deosebire de emoţii, ele nu pot fi observate decât la nivelul 
experienţei subiective. Pe fundalul dispoziţiilor se manifestă cotidian şi 
situational celelalte trăiri emoţionale. Dispoziţiile pot fi globale 
(homeostatice) care reprezintă structura individuală durabilă şi generală 
de raportare la realitate şi la ceilalți  (optimistă/pesimistă, 
încrezătoare/sceptică, tensionată/relaxată) şi de moment (mai intense) 
generate de conjugarea factorilor situationali. 

Extrem de important în cadrul managementului emoţiilor, în 
special al celor negative, sunt strategiile de reglare a acestora. Trăirea 
intensă a unor emoţii, mai ales când ne aflăm în mediul social, poate 
duce la probleme de integrare, de adaptare şi la respingere. De aceea, 
oamenii folosesc diverse strategii cognitive şi comportamentale pentru 
reglarea (emoţiilor şi a) reacţiilor la propriile emoții cum ar fi 
diversiunea sau angajarea. 


Strategii de reglare Cognitivà Comportamentală 
Diversiune 
Dezangajare Evităm să ne gândim la  Evităm situaţia problematică 
problemă 
Distragerea atenţiei Ne gândim la ceva Facem un lucru plăcut sau 
plăcut sau captivant solicitant 
Angajare 
Strategii orientate  Reevaluare Ne exprimăm sentimentele, 
spre afect căutăm sprijin 
Strategii orientate Ne gândim cum să Trecem la acţiune pentru a 
spre situaţie rezolvăm problema rezolva problema 


Clasificarea strategiilor de reglare a emoţiilor (Prakinson şi Totterdeli) după 
Smith et al., 2005, p. 592 

Funcţia esenţială a proceselor afective este aceea de adaptare şi 
reglare a conduitei umane, de sustinere energetică a activităţii potentánd 
şi conditionánd activitatea. Prin componenta ei specială (simpatia) 
afectivitatea joacă un rol marcant în însăşi constituirea şi menţinerea 
societăţii. 


Rezumat 


Acest capitol descrie principalele forme şi caracteristicile 
principalelor stări afective potrivit complexităţii lor (emoţiile primare, 
emoțiile propriu-zise, sentimentele, pasiunile şi dispoziţiile). Sunt 
trecute în revistă principalele teorii asupra mecanismelor declanşării şi 
desfăşurării emoţiilor, factorii care influenţează emoţiile, condiţiile 
care influenţează intensitatea acestora, rolul diferenţelor culturale în 
psihologia emoţiilor precum şi strategiile de reglare a emoțiilor şi a 
reacţiilor la propriile emoţii. 


Cuvinte cheie 


afect, agresivitate, colectivism, dispoziție (organică), emoție, 
expresie facială, individualism, pasiune, reacţii la emoții, sentiment, 
strategii de reglare, tendinţe de gândire şi acțiune, teoria bifactorială, 
teoria James-Lange, teoria lui Cannon. 


Íntrebári recapitulative 


Care sunt formele afectivității? 

Care sunt caracteristicile dispoziţiilor organice? Dar a afectelor? 
Care sunt principalele tipuri de emoţii? 

Care este mecanismul emoţiilor după teoria James-Lange? 

Care este mecanismul emoţiilor după teoria Schachter-Singer? 
Cum descrie procesul afectiv şi condițiile sale Nico H. Frijda? 
Prin ce se caracterizează sentimentele? Dar pasiunile? 

Ce sunt dispoziţiile? 

Care sunt principalele strategii de management al emoţiilor? 

Definirea personalităţii 


Utilizat în toate ştiinţele socio-umane şi în filosofie, conceptul de 
personalitate a fost şi este privit din perspective teoretice diferite, care, 
fără a fi contradictorii, sunt divergente. Există numeroase definiții date 
acestui concept, iar unii vorbesc chiar de o ştiinţă autonomă, 
personologia, dedicată studiului personalității. Oricum, psihologia 
personalităţii s-a conturat ca o ramură aparte a psihologiei. 

Termenul de personalitate provine din latina clasică, unde 
persona desemna, iniţial, masca folosită de actori în teatrul antic. 
Ulterior, cuvântul a dobândit sensuri multiple, în lumea contemporană, 
el circulând cu următoarele înţelesuri: aspectul exterior al omului, rolul 
jucat de un actor (funcţia socială îndeplinită de un om), actorul însuşi 
care joacă un rol (omul care îndeplineşte o funcție socială), ceea ce 
conferă valoare omului, calitățile lui. 

Înainte de a vorbi despre modurile de definire a personalităţii 
trebuie să precizăm diferenţa existentă între termenii individ, persoană, 
personalitate. Termenul de individ desemnează „acea totalitate a 
elementelor şi însuşirilor fizice, biochimice, biologice şi 
psihofiziologice, înnăscute sau dobândite care se integrează într-un 
sistem pe baza mecanismului adaptării la mediu. Termenul de individ se 
aplică tuturor organismelor vii, deci şi omului” (Golu, 2005). Cuvântul 
persoană este legat de manifestarea actuală a omului într-o situație 
socială dată, manifestare ce se subordonează unui anumit rol (Ibidem). 
Termenul de personalitate desemnează „omul concret, structura 
factori biologici şi, în special, sociali” (Cosmovici, 1972). 

Modurile de definire a personalității pot fi clasificate în două mari 
categorii. Pe de o parte, personalitatea poate fi definită „din exterior” — 
ca efect produs de un individ asupra celorlalți, i.e. ansamblul 
trăsăturilor şi comportamentelor umane care provoacă răspunsuri 
psiho-comportamentale din partea celorlalţi, iar pe de altă parte, „din 
interior” — ca structură intimă a elementelor biologice înnăscute 
(instincte, trebuinfe, tip de activitate nervoasă superioară etc.), 
psihologice (limbaj, gândire, imaginaţie etc.) şi  socio-morale, 
achiziționate în procesul socializării (norme comportamentale, valori 

sociale, convingeri, idealuri etc.). Cele două perspective se întregesc şi 
se completează reciproc (Chelcea, 1994). 

Mielu Zlate (1999) consideră că există patru perspective sau 
modalităţi de abordare a personalităţii: 

a) perspectiva atomistă, bazată, pe de o parte, pe descompunerea 
personalităţii în elementele sale componente în vederea studierii 
legităților lor de funcţionare, iar pe de altă parte, pe descoperirea 
elementului primar, ultim sau constituant fundamental al acesteia; 

b) perspectiva structurală, care porneşte de la întreg, nu de la parte 
ori de la elementele componente ale personalităţii, ci de la modul lor de 
organizare, aranjare, ierarhizare în cadrul structurii globale; 

c) perspectiva sistemică, introdusă în psihologie ca urmare a 
apariţiei şi dezvoltării ciberneticii, care porneşte de la interpretarea 
personalităţii ca un sistem, ca un ansamblu de elemente aflate într-o 
interacțiune ordonată; 

d) perspectiva  psihosocială, orientată spre ^ surprinderea 
personalităţii concrete, aşa cum se manifestă ea în situaţiile şi 
conjuncturile sociale particulare, în sistemul interrelatülor şi al 
psihologiei colective, în funcţie de atributele psihosociale ale omului, 
adică de statutele şi rolurile sale, de nivelurile sale de aspirație şi 
aşteptare, de structura atitudinilor şi opiniilor sale. 

Încercările de definire a personalităţii au dat naştere la o serie de 
divergențe metodologice (Golu, 2005). O primă divergență este legată 
de modul de înțelegere a raportului particular (individual, 
concret)/general (universal). Ea apare ca diferenţă între orientarea 
ideografică, potrivit căreia cercetarea personalităţii trebuie să se 
concentreze asupra analizei şi explicării individualului, a omului concret 
în situaţii concrete, şi orientarea nomotetică, după care psihologia 
personalităţii, dacă vrea să devină o ştiinţă autentică, trebuie să se ocupe 
de dezvăluirea generalului şi de formularea unor legi cu aplicabilitate 
generală. 

O a doua divergență este legată de modul de abordare a raportului 
de determinare sau condiţionare, în sistemul personalităţii, dintre factorii 
biologici şi cei sociali. În definirea personalităţii s-au confruntat 
orientarea biologistă care atribuie rolul determinant, atât în structura 
personalităţii, cât şi în desfăşurarea activităţii şi comportamentului, 
factorilor biologici, trebuintelor biologice primare, instinctelor, si 
orientarea  sociologist-culturologicd, potrivit căreia personalitatea 

trebuie considerată exclusiv produsul acţiunii sau moştenirii condiţiilor 
şi factorilor socio-culturali. 

O a treia divergență metodologică asupra modului de abordare a 
personalităţii este aceea dintre orientarea atomar-descriptivistă şi 
orientarea sintetic-structuralistă. Prima derivă şi se subordonează 
perspectivei asociafioniste, potrivit căreia explicarea unei organizări 
psihice de nivel superior trebuie să constea în descompunerea ei în 
elemente şi în studiul separat al acestora. Cea de a doua, derivată din 
perspectiva gestaltistă, consideră că orice organizare psihologică are un 
caracter predeterminat şi integral, studiul ei trebuind să dezvăluie 
specificul acestei integralitáti şi legile interne de structură. 

A patra divergență metodologică apare în legătură cu modul de a 
concepe şi prezenta organizarea internă a personalităţii. Tendinţa plană 
concepe organizarea internă a personalității în mod liniar, toate 
elementele componente fiind la fel de importante şi înşirându-se unele 
lângă altele precum mărgelele pe aţă, accentele diferenţiatoare fiind 
puse de cercetător, în funcție de obiectivul şi ipotezele stabilite. 
Tendinţa ierarhică se bazează pe admiterea raportului inferior-superior 
şi a principiului subordonării pe verticală. Organizarea internă a 
personalităţii este prezentată printr-un model multinivelar, supraetajat. 
Existenţa acestor divergențe metodologice sunt de natură să explice 
marea varietate a modurilor de definire a personalităţii. 

Una dintre definițiile cele mai cunoscute care au fost date 
personalităţii este cea a lui Gordon W. Allport (1981): „personalitatea 
este organizarea dinamică în cadrul individului a acelor sisteme 
psihofizice care determină gândirea şi comportamentul său 
caracteristic.” Mai detaliat, Dicționarul de Psihologie Cambridge 
defineşte, în plus, personalitatea ca fiind „organizarea dinamică în 
cadrul individului a trăsăturilor comune, pattern-urilor de 
comportament, valorilor, planurilor şi motivelor, înțelegerii de sine şi 
perspectiva asupra lumii, abilităților şi pattern-urilor emoţionale care 
determină comportamentul şi gândirea sa caracteristică.” (p. 371) 


Teorii ale personalităţii 


Date fiind eterogenitatea şi complexitatea structurilor care 
constituie sistemul personalității umane au apărut mai multe perspective 
teoretice care încearcă să contureze un cadru comprehensiv de 
înțelegere a acesteia. În tabelul următor sunt prezentate şi exemplificate 

principalele perspective asupra personalităţii (în cadrul fiecărui tip, după 
cum se va vedea şi în continuare, se încadrează mai multe teorii decât 


cele prezentate spre ilustrare.) 


Abordarea Autorul Teoria Ideea fundamentală 
Hipocrate Temperamentelor Conduita umană este 
Trăsăturilor sau | William Sheldon |Constitutiei somatice d de eod 
; vus t t 
predispozitiilor |Gordon Allport [Psihologia trăsăturilor et jx 
(biologice) mostenite ell ; : 
Raymond Cattell |Factorială o atita MCN Cai, 
sa trecută. 
pes e Conduita umană este 
Sigmund Freud  |dezvoltárii et 
sihosexuale determinată de 
Psihanalitice P experienţele trecute (din 
sau Alfred Adler Psihologia individuală copilăria) persoanei, care 
Psihodinamice | | . A Teoria dezvoltării îi colorează percepţia 
Erik Erikson psihosociale asupra evenimentelor 
Carl Jung Psihologia analiticá agile. 
John Dollar d si Treo mtd Conduita umaná rezultá 
Neal Miller din ceea ce a invátat 
Albert Bandura [Teoria învăţării sociale |organismul în trecut, 
DR perceptiile pe care le 
(sociale) Burrhus Skinner |Conditionarea operantá VAN DISCE 


Arthur W. Staats 


Behaviorismul 
psihologic 


modalitatea in care 
acestea sunt gándite si 
organizate la un nivel 
psihic superior. 


Umaniste sau 
Fenomenologice 


Carl Rogers 


Teoria centrárii pe 
persoaná 


Abraham Maslow 


Teoria holistá 


Conduita umaná poate fi 
inteleasá numai in 
termenii perceptiilor 
interioare asupra sinelui şi 
a celorlalți şi este 
orientată către auto- 
realizarea personală. 


Principalele teorii asupra personalităţii 


În continuare, sunt prezentate, din fiecare tip de abordare, cele 
mai reprezentative concepţii, ale celor mai reprezentativi autori, precum 
şi cele care se bucură de cea mai puternică validare ştiinţifică sau 
popularitate în rândul psihologilor şi a cunoaşterii comune. 

Una dintre cele mai consistente teorii asupra personalității, 
construită pe principiul trăsăturilor constante, este cea a psihologului 
Hans Jürgen Eysenck, modelul PEN (Psychoticism, Extraversion, 
Neuroticism). Acesta pleacă de la ideea că personalitatea este construită 
pe patru niveluri ierarhice: 

* comportamentele individului care, deşi aparţin individului, nu pot 
fi caracterizate prin constante sau regularitáti, formează nivelul de bază; 

* deprinderile sau actele mentale habituale, formate prin inlántuirea 
ordonatá a unora dintre comportamente, formeazá cel de al doilea nivel, 
cu un grad mai înalt de generalitate; 

* trăsăturile de personalitate primare sunt constituite din anumite 
grupuri de obisnuinte care apar împreună. De exemplu, persoanele care 
sunt uşor intimidate de relațiile interpersonale vor prefera activităţi 
solitare prin care să evite astfel de întâlniri. Cele două aspecte vor 
constitui astfel o trăsătură de personalitate, timiditatea. 

* a nivelul cel mai înalt de organizare, trăsăturile tind să se unească 
în anumite ansambluri specifice şi să formeze fipuri sau trăsături 
secundare. Spre exemplu, trăsături precum anxietate, depresie, 
timiditate, slabă auto-apreciere pot fi grupate împreună sub conceptul 
(tipul) de nevrotism. Termenul de tip desemnează o dimensiune cu două 
valori extreme, delimitând un continuum de-a lungul căruia persoanele 
ocupă diverse poziţii. 

Modelul propus implică trei tipuri sau  hiper-trăsături: 
Extroversiune, Nevrotism şi Psihoticism, pe baza cărora pot fi descrise 
tipurile de personalitate. Spre deosebire de alte modele de studiu ale 
sistemului personalităţii care au în special calităţi descriptive (caută să 
răspundă la întrebarea „Ce este personalitatea?”, e.g. „Care sunt 
diferențele individuale identificabile în trăsăturile existente?), acesta 
vizează şi latura explicativă (care caută să răspundă la întrebarea „De ce 
este personalitatea astfel?”, e.g. „Care sunt cauzele diferenţelor 
individuale?"). 

Tipurile de personalitate sunt explicate pe baza unor mecanisme 
fiziologice si genetice. Desi ca viziune si metodá de cercetare Eysenck a 
fost un behaviorist, care considera cá deprinderile învăţate au o 
importanță covârşitoare, el susținea, în acelaşi timp, că diferențele 
individuale sunt explicate, în proporție de 66%, de către factorii 
genetici, variațiile individuale în evaluarea celor trei dimensiuni 
reflectând nimic altceva decât diferenţe în funcţionarea neurofiziologică. 

Sursa cea mai importantă de suport pentru această teorie o reprezintă 
cercetările întreprinse pe gemenii (genetic) identici (monozigoţi) şi cei 
fraternali (dizigoti). Orice diferență survenită la gemenii identici este 
cauzată de mediu, pe când asemănările puternice ale gemenilor 
fraternali crescuţi în medii diferite se pot datora moştenirii genetice. 
Studii empirice au arătat că gemenii identici au personalități mult mai 
asemănătoare, iar comportamentul lor infracțional şi nevrotic este mult 
mai asemănător decât al celor fraternali, chiar şi dacă au fost separati la 
scurt timp de la naștere şi crescuţi în familii şi medii diferite. 
Personalitatea copiilor adoptați se aseamănă mai mult cu cea a 
párintiilor biologici decât cu cea a părinţiilor adoptivi la câteva dintre 
dimensiunile trăsăturilor. Prin urmare, există o bază ereditară 
“substanțială” a personalităţii. 

Primul factor, Extraversiunea (E) este bazat pe nivelul de activare 
corticală şi este legat de interesul pentru viaţa socială şi efectele pozitive 
ale sociabilităţii. Acest factor este legat de caracteristicile sistemului 
activator ascendent reticulat al encefalului, care reprezintă un soi de 
mecanism de activare în urma input-uturilor senzoriale al cortexului 
cerebral care va activa întregul organism. Dacă evenimentele externe au 
valoare de supravieţuire (sau li se atribuie o astfel de valoare), cortexul 
comandă formaţiunii reticulare continuarea propagării activării. Această 
buclă de feedback este cea care explică dacă noi vom continua să 
participăm la evenimentele din mediu sau nu. Variaţiile individuale se 
explică neurofiziologic prin reactivitatea dopaminei care îi face pe 
oameni extrem de sensibili la recompense. 

Introvertitii sunt acele persoane repede activate de evenimente şi 
care asimilează interdicțiile sociale mai uşor decât extrovertii. Primii 
sunt influenţaţi, mai degrabă de pedepse, în timp ce ultimii sunt mai 
uşor influenţaţi de recompense. În consecinţă, ei sunt mai reţinuţi şi mai 
inhibati. Studiile asupra gemenilor mono si dizigoti au demonstrat 
importanţa covârşitoare a moştenirii genetice, iar cele inter-culturale 
persistenta în timp a acestor diferente. Descriptiv, diferenţele la acest 
factor constituie axa Introversiune-Extroversiune şi arată orientarea 
individului către sine (interior) sau către lumea externă (exterior). 

Nevrotismul (N) este legat de pragurile minimale de activare ale 
sistemului nervos simpatic sau creierul reptilian (visceral), centrul 
emotional al creierului, cel care reglează comportamentul sexual, frica 
sau agresivitatea şi este responsabil de răspunsul la stres (măsurat 

neurofiziologic prin puls, tensiunea sanguină, mâini reci, transpiratie şi 
încordare musculară cu precădere în frunte). Persoanele care 
înregistrează un scor mare la nevrotism acuză deseori dureri corporale 
(de stomac, de cap etc.). Acestea dezvoltă foarte repede reacţii de stres 
care descresc mult mai lent după dispariția stimulului situaţie care l-a 
generat. Măsurat pe axa Stabilitate-Instabilitate, acest factor evaluează 
nivelul emotivităţii persoanei de la polul indivizilor instabili emotional 
(anxioşi, impulsivi sau temperamentali) la cel al celor stabili (calmi, 
echilibrati, linistiti). 

Cel de al treilea factor, adáugat ulterior de autor, Psihoticismul, 
pare legat de funcţionarea neurofiziologicá a glandelor endocrine, în 
special de cele care secretă hormonii sexuali. Deşi bazele sale sunt cel 
mai puţin cunoscute, studiile par să indice o asociere genetică legată de 
o vulnerabilitate sporită la diverse boli. Psihoticismul este asociat atât cu 
posibilitatea de a avea episoade psihotice (de rupere de realitate), cât şi 
cu agresivitatea (măsurat neurofiziologic prin creșterea nivelului de 
testosteron). Evaluat pe axa Psihoticism-Functionare a Superego-ului 
această dimensiune vizează parametrii de funcţionare ai sistemului 
psihic. 

După Eysenck nu există persoane care să fie 100% extroverte sau 
introverte, nevrotice sau stabile, ci fiecare persoană cuprinde, într-o 
anumită măsură, fiecare tip. O persoană poate arăta extrem de multă 
extraversie, mai puţin nevroticism şi foarte puţin psihoticism. 

Primele două dimensiuni, extraversiunea şi nevrozismul au fost 
studiate mult mai aprofundat, şi pot fi mai uşor înţelese în combinaţie, 
prin intersectarea lor două câte două, prin analogie cu sistemul clasic al 
tipurilor temperamentale descrise de Hipocrat: 


* instabilitate emoţională şi extraversiune (coleric); 

* stabilitate emoţională şi extraversiune (sangvin); 

* stabilitate emoţională şi introversiune (flegmatic); 

* instabilitate emoţională şi introversiune (melancolic). 

Factorii de personalitate ai lui Eysenck (Eysenck şi Rachman, 1965) 


Corelatele psihologice ale factorilor de personalitate 

Extraversia (orientarea cátre sine sau ceilalti) se constituie dintr-o 
interrelatie între trăsăturile: sociabilitate, impulsivitate, excitabilitate şi 
dinamism. Caracteristici de personalitate: 

Introversiunea: slab orientat către ceilalți, extrem de sensibil, dar reţinut 
în manifestări; inhibat; preferinţă pentru activităţi solitare; sensibil la durere; 
performanţa afectată de starea emoţională; introspectiv; serios; inhibat; tendinţe 
obsesionale; tendințe de a dezvolta simptome de anxietate şi depresie sau 
sentimente de inferioritate; rigiditate şi variabilitate intra-personală scăzută; 
construcție corporală mai ales pe verticală (în detrimentul celei orizontale); 
nivel de aspirație înalt, dar cu subestimarea propriei performante. 

Extraversiunea: puternic orientat către ceilalți; impulsivitate; preferinţă 
pentru activităţi care implică contactul cu alte persoane; tendința de a ieşi 
mereu; dorință de noutate; performanţă îmbunătăţită de starea emoţională; 
toleranţă la durere; tendinţe spre simptome de conversie 1stericá; mai puţin rigid 

şi cu mare variabilitate intra-personală; prevalează creşterea pe orizontală; nivel 
de aspirație scăzut, dar cu tendinţe de supraevaluare a propriilor performante. 

Nevrotismul  (instabilitate-stabilitate emoţională) este definit de 
interrelatia trăsăturilor: anxietate, depresie, timiditate, auto-apreciere 
scăzută. Caracteristici de personalitate: 

Voinţă şi control emoţional scăzut, capacitate mică de afirmare; lent în 
gândire şi acţiune; uşor sugestibil şi nesociabil; lipsit de perseverenţă; tendință 
de reprimare a faptelor neplăcute; acuitate senzorială sub medie, dar cu un nivel 
înalt de activare. 

Psihotismul (termenul echivalent este duritate) este constituit prin 
interrelatia trăsăturilor: agresivitate, egocentrism, lipsa de empatie şi 
comportament antisocial. Caracteristici de personalitate: 

La unul dintre poli sunt cei puternic socializati; la celălalt pol apar cei care 
tind să fie solitari, insensibili, nepăsători faţă de nevoile celorlalţi şi refractari la 
regulile sociale. Slabă capacitate de concentrare sau memorare, desconsideră 
pericolul şi convențiile, manifestă ocazional originalitate şi/sau creativitate; îi 
plac lucrurile neobişnuite, considerat ciudat de către ceilalți. 

Există voci care susțin că abordarea psihometrică a lui Eysenck ar 
utiliza o plajă prea restrânsă de factori de personalitate, simplificând 
nepermis de mult complexitatea personalităţii umane. Încă din anii *30 
Gordon Allport si Henry S. Odbert lansaserá deja ipoteza lexicală 
potrivit căreia „acele diferenţe individuale care sunt cel mai evidente şi 
mai relevante din punct de vedere social în vieţile oamenilor vor fi în 
cele din urmă codate în limba lor; cu cát este mai importantă o 
asemenea diferenţă, cu atât mai probabil este ca ea să ajungă să fie 
exprimată ca un singur cuvânt”. 

Analizând două dintre cele mai cuprinzătoare dicționare ale limbii 
engleze, aceştia au găsit în jur de 18 000 de cuvinte (aproximativ 5% din 
numărul total de cuvinte) care se referă la caracteristici de 
comportament. Ulterior au eliminat cuvintele neclare şi sinonimele 
obţinând 4 500 de termeni, iar în final au grupat termenii pe subgrupuri 
semnificative psihologic (Allport şi Odbert, 1936). Douăzeci de ani mai 
târziu, psihologul Raymond Bernard Cattell a restrâns lista la mai puţin 
de 200 de trăsături, iar apoi, prin metoda analizei factoriale, acesta a 
concluzionat că există 16 factori de personalitate fundamentali care ar 
putea explica relaţiile între grupurile de trăsături. Dintre aceştia o parte 
sunt factorii externi, cei care formează personalitatea conştientă 
aparentă, acele trăsături de personalitate pe care le observă ceilalți, iar 
sub aceştia sunt trăsăturile interioare, inconștiente, care formează baza 

personalităţii individului. În tabelul următor sunt prezentaţi descriptorii 
factorilor primari sau de prim ordin (Conn şi Rieke, 1994). 


Descriptori pentru scorurile mici | Factorul | Descriptori pentru scorurile mari 
REZERVAT: detaşat, tendinţă de critică, Căldură SOCIABIL: „deschidere”, „căldură”, 
distantare, scepticism, rigiditate, dispreţ. (A) afectuos, caracter plăcut, agreat. 

PUȚIN INTELIGENT: inteligenţă INTELIGENT: nivel intelectual ridicat, 
„discretă”, gândire concretă lentă, „greoi” | Rationament |gândire abstractă dezvoltată, fluiditate in 
şi înclinat spre o interpretare concretă şi (B) găsirea soluţiilor, capacitate de 

literală a fenomenelor. esentializare, analiză şi sinteză. 
SENTIMENTAL: emotiv, nestatornic, Stabilitate STABIL EMOȚIONAL: maturitate, 


agitat, influentabil, impresionabil, iritabil, 
nesatisfăcut. 


emoţională (C) 


calm, realism şi capacitate de a susţine 
moralul altora. 


DOCIL: modestie, supunere, 


AUTORITAR: sigur pe sine, dominant, 


conformism, linişte, acomodare. UA independent, încăpățânat, tendinţe 

(Œ) agresive. 
SERIOS: prudență, gravitate, seriozitate, | Expansivitate |NONŞALANT: indiferență, nepăsare, 
rezervat, introspectiv. (F) entuziasm, impulsivitate. 
EXPEDITIV: oportunism, ocolirea Regulile de | CONSTIINCIOS: onest, integritate 
regulilor si legilor, lipsa simtului datoriei constiintá  |morală, perseverent, seriozitate şi atenţie 
sau tendinţă de delăsare şi neglijenţă. (G) la regulile de convietuire. 
TIMID: timiditate, atitudine timorată, Îndrăzneală |AVENTUROS: îndrăzneală, destindere, 
neîncredere în forţele proprii, prudenţă socială spontaneitate. 
excesivă. (H) 


DUR: realism uneori duritate, satisfactie 
referitoare la propria persoaná, rational. 


Sensibilitate (T) 


SENSIBIL: tandrete, dependenţă 
afectivă, sensibilitate exagerată, 
imaturitate afectivă. 


ÎNCREZĂTOR: acomodabil, apt de 


SUSPICIOS: bănuitor, rigiditate, egoism, 


contacte personale, preocupat de soarta doa egocentrism, dezinteres faţă de alții, 
altora, capacitate de lucru în echipă. (D neputinta de lucru în echipă. 

PRACTIC: spirit practic, scrupulozitate, |Abstractivitate |FANTEZIST: originalitate, ignorant faţă 
conventionalism, corectitudine. (M) de realităţile cotidiene, neconvențional. 
DIRECT: caracter drept, natural, naiv, Viaţă privată |VICLEAN: abilitate, subtilitate, interesat, 
sentimental. (N) perspicacitate, cutezantá, viclenie. 
SIGUR DE SINE: calm (armonie, Aprehensiune |ANXIOS: nelinişte, agitaţie, deprimare şi 
linişte) şi încredere. (O) tendința de culpabilitate. 


CONSERVATOR: conformism şi 
tolerant faţă de tradiţii, încredere față de 


Deschiderea la 


RADICAL: spirit novator, critic şi 
scepticism faţă de vechi şi perimat şi 


toate „adevărurile primare”, prudenţă şi schimbare  |,,adeváruri esenţiale”, libertate în gândire 
suspiciune față de nou, opoziţie la orice (Qi) şi acţiune, suportă bine schimbarea, 
schimbare. interes pentru probleme intelectuale 
DEPENDENT: dependenţă socială şi Independenţă |INDEPENDENT: hotărât, independenţă 
ataşament faţă de grup, preferința pentru de sine socială. 

munca şi deciziile în colectiv. (Q2) 

NECONTROLAT: lipsa de autocontrol, CONTROLAT: autocontrol ridicat, 
conflict cu sine, neglijență față de Perfectionism |formalism şi conformism față de anumite 
cerințele vieții sociale şi comportament (Q3) idei personale, tendinta spre 


impulsiv. 


circumspectie. 

RELAXAT: destins, liniştit, apatic, Tensiune ÎNCORDAT: se evidenţiază prin stare de 
mulțumit şi nepăsător, lipsa sentimentului ( Q ) tensiune şi încordare, frustrare, iritare, 
de frustrare. à surmenaj. 


Cei 16 factori de personalitate ai lui Raymond B. Cattell 

Pe lángá trásáturile sursá care sunt cele mai importante, stabile si 
permanente, fiind factori unitari, surse ale unui aspect al 
comportamentului avem şi trăsăturile de suprafaţă care deşi corelează 
între ele, nu formează un factor dacă nu sunt determinate de aceeaşi 
trăsătură sursă. Structura personalității este multi-nivelară şi ierarhică cu 
o structură de factori primari şi secundari interdependenti. Aceşti factori 
secundari, în versiunea iniţială, erau: Factorul I - Adaptabilitatea — 
Anxietatea, Factorul II - Introversie — Extraversie, Factorul III - 
Emotivitate — Dinamism, Factorul IV - Supunere — Independenţă. 
Studiile ulterioare au arătat însă cá atât cei 16 factori din modelul lui 
Cattell, cât şi cei rezultați din alte modele psihometrice ale 
personalităţii, pot fi captati prin cinci super-factori, cunoscuţi sub 
numele de Big Five (OCEAN sau CANOE): Deschidere (Openness), 
Conştiinciozitate (Consciousness),  Extraversiune — (Extraversion), 
Agreabilitate (Agreableness) si Nevrotism (Neuroticism). 


Extraversiune: Căldură, căutare 
de senzaţii, sociabilitate, Introvertit, inhibat social, Extrovertit, spontan, activ 
asertivitate, activism, emoții retras, tácut social, vorbáret, 
pozitive 
Nevrotism: Anxietate, depresie, i "ma Anxietate crescută, 

n A -.^. |Anxietate scăzută, relaxat, H : 
ostilitate, nemulţumire, conştiinţă y ; încordat, perturbabil, 

. | Au calm, dur, imperturbabil, PANE A ci ARI 

de sine, impulsivitate, : : histrionic, ingrijorat, 

ES sigur, adaptabil : : 
vulnerabilitate vulnerabil, nesigur 
Receptiv, dezghetat intuitiv, |Realist, decis, liberal, 
emotional, sensibil, lipsit de empatie, hotărât, 
convenţional, conservator original, îndrăzneţ 


Deschidere: Fantezie, estetic, 
sentimente, acţiuni, idei, valori 


Independent, crud, 
convingător, egoist, 
încăpățânat, iritabil 


Agreabilitate: Încredere, lealitate, 
altruism, conformism, modestie, 
tandrete 


Sáritor, agreabil, altruist, 
supus 


Constiinciozitate: Competenţă, 


; p : Nestăpânit, impulsiv, Auto-control, grijuliu, Es, 
ordine, ascultátor, realizare, BE D Nun G+, 
qu. N Mem pi necontrolat, nepăsător, responsabil, inhibă M- 
stráduintá, autodiscipliná, P : E : dps > 
neglijent, independent impulsurile,conştiincios Q3+ 


deliberare 


Lista cu descriptorii celor cinci superfactori şi corespondenţa cu lista 16 PF 


Extraversia se referă la capacitatea de orientare a personalităţii în 
mediul exterior fizic şi social, modul de implicare în acţiune şi 

sociabilitatea persoanei. Nevrotismul se referă stabilitatea emoţională, 
caracteristicile emoţionale ale unei persoane şi diferitele dificultăți 
emoţionale care pot rezulta de aici. Deschiderea se referă la diferitele 
aspecte ale funcţiilor intelectuale precum creativitatea, inventivitatea, 
deschiderea la experienţă. Agreabilitatea vizează diferenţele individuale 
în modul de interacţiune socială, îndeosebi calitățile emoționale ale 
persoanei şi comportamentele ei prosociale. Constiinciozitatea este 
legatá de modul concret, specific al individului de a aborda sarcinile, 
activităţile şi problemele din viaţa sa. 

Cu toate că acest model are o mare sferă de aplicabilitate, precum 
şi nenumărate valente metodologice si practice, el prezintă şi unele 
limite, precum absenţa unei concepţii teoretice care să-l întemeieze, 
neconcordanfa între autori în ceea ce priveşte denumirea, numărul, 
localizarea spațială şi, mai ales, interpretarea factorilor, analiza 
factorială care, fiind o procedură statistică, nu ne spune mai nimic 
despre semnificaţia psihologică a acestor factori, ba chiar că, dat fiind 
originea sa (psiho)lexicalá, aceasta poate să se refere mai mult la 
proprietăţile inerente ale limbii împărtăşite de toti membrii colectivitátii 
respective, decât să ne dezvăluie caracteristicile psihologice concrete ale 
unei persoane date (Zlate, 1999). 

Pe de altă parte, circumscrierea personalității umane prin 
intermediul trăsăturilor, se dovedeşte atât de răspândită şi relevantă încât 
trăsăturile de personalitate au fost extinse chiar şi la branduri. Astfel, 
multe dintre caracteristicile mărcilor publicitare pot fi identificate după 
tipurile temperamentale clasice: Orange, Vodafone, Coca Cola sunt 
sangvinice; Pateu Antefrig, Mountain Dew colerice; Allianz (Țiriac), 
Western Union şi Milli melancolice; iar Zaraza, Red Bull, Sprite sau 
Schweppes flegmatice. 


Teoria psihanalitică 


Există o istorisire care spune că în mileniul care a trecut, 
omenirea a primit trei mari lovituri în Ego-ul său. Afirmația, acum 
demonstrabilă, a lui Nicolaus Copernic că Pământul se învârte, care a 
costat-o pierderea poziţiei de centru al Universului; teoria evoluționistă 
a lui Charles Darwin, care a detronat omul din poziţia de formă supremă 
de viaţă; şi concepția lui Sigmund Freud cum cá noi nu suntem 
conştienţi de toate forţele care ne controlează comportamentul şi cá 
suntem la mâna pulsiunilor inconştiente. 

Indiferent de criticile pe care le-a primit de la apariția sa şi de 
contestările aduse validității sale ştiinţifice a multor dintre presupozitiile 
sau consecinţele sale, psihanaliza, ca perspectivă generală asupra 
psihicului uman, are meritul incontestabil de a aduce în prim plan 
existenţa şi importanța proceselor inconştiente si de a (repune în 
drepturi determinismul sexualităţii. În ciuda numeroaselor deficienţe şi 
erori, teoria psihanalitică asupra personalităţii rămâne cea mai complexă 
şi mai influentă teorie psihologică, influenţa ei depăşind cu mult 
graniţele domeniului şi penetrând mai toate celelalte domenii ale 
cunoaşterii omului şi chiar societatea în ansamblul său. 

La baza teoriei psihanalitice stă ideea determinismului psihologic 
potrivit căruia absolut toate gândurile, emoţiile şi acţiunile noastre au 
cauze, şi că majoritatea sunt determinate de pulsiunile şi dorințele 
noastre inconştiente, i.e. determinismul inconştientului. În accepțiunea 
psihanalizei freudiene personalitatea umană este structurată în trei 
sisteme majore: Sinele, Eul şi Supraeul. 

Ego-ul reprezintă componenta psihologică şi este guvernat de 
principiul realității, constituit din procesele de ordinul doi, secundare de 
gândire, axat pe testarea realităţii. 

Sine-le reprezintă componenta biologică guvernată de principiul 
plăcerii, compus din procesele primare de gândire şi este axat pe 
satisfacerea dorinţei. Instinctele vieţii şi ale morţii (Eros şi Thanatos) 
sunt legate de mintea inconştientă şi de Sine. 

Super Ego-ul reprezintă componenta socială este constituit din 
imperativele morale şi conţine idealul Egoului şi al conştiinţei. 


` 4 Constient contactul cu lumea externá 
Ac 


COMPONENTA Subconstient zona preconştientă de sub 
HSIHOL OGICA planul trăirilor conștiente 


COMPONENTA 


SOCIALĂ 


materialul cel mai greu de 
COMPONENTA ^* Li Lt Ii: accesat, departe de planul 
BIOLOGICĂ : 
conştient 


întreaga energie psihică îşi 
are originea în inconştient 


Modelul freudian al structurii personalităţii 

Concepţia lui Freud asupra personalităţii umane a fost mult 
influenţată de către ideile fizicianului Hermann von Helmholtz. Acesta 
considera că fiziologia organismelor se supune legii conservării energiei 
care susţine cá energia nu este creată sau distrusă, ci doar se transformă, 
putând lua diferite forme. La nivel psihic, susţine Freud, libidoul (de 
natură sexuală) sau pulsiunea sexuală ca instinct primar constituie 
rezervorul de energie care pune în mişcare şi explică întreaga dinamică 
a personalităţii individului. Dat fiind că acest instinct primar este 
orientat în permanenţă către satisfacerea imediată, dar realizarea sa 
poate şi este, de cele mai multe ori, împiedicată de către normele 
culturale şi morale impuse la nivelul psihicului prin Supra-Eu, acesta 
trebuie să se realizeze într-o formă prefăcută, o formă acceptabilă social. 
Astfel, impulsurile agresive atunci când nu se pot exprima direct se 
manifestă transfigurate în acte de competiţie (participarea la sporturi, 
curse de maşini), performanţă (profesională, în diverse activităţi), verbal 
(remarci sarcastice, editoriale denigratoare, înjurături sau bârfă), 
simbolic (vise, reverie) sau sublimat (în acte de creaţie). Echilibrul 
psihodinamic al tensiunii de la nivelul inconştientului dintre 
imperativele morale ale Supra-eu-lui constituit social şi pulsiunile Sine- 
lui originar este mascat, la nivelul conştient, prin intermediul unor 
mecanisme de apărare menite să apere Eul de presiunea exercitată de 
celelalte două instanţe. Fiecare dintre cele trei instanţe poate deveni 
sursa unei forme de anxietate: anxietatea nevrotică inconştientă a 
pierderii controlului asupra pulsiunilor libidinale ale Sinelui generate de 
pedepsirea  conduitelor nepotrivite; anxietatea realistă față de 
evenimentele lumii reale; şi anxietatea morală față de încălcarea 
principiilor etice ale Supra-Eu-lui. 

Ca modalităţi de evitare ale acestor anxietăți constituționale 
structurii psihicului uman, individul îşi dezvoltă anumite mecanisme 
defensive. Acestea au rolul de a ne prezerva stima de sine şi identitatea 
personală față de evenimentele stresante din viața cotidiană, de a-l apăra 
de anxietatea generată de pulsiunile noastre naturale condamnate de 
viața civilizată, cât şi de frustrarea, neputința în fața intangibilității 
idealurilor propriilor imperative morale. 

După Freud, mecanismele de apărare au cinci caracteristici 
principale: 

Y sunt mijloacele principale de management al instinctelor şi 

afectelor; 

Y sunt inconstiente; 

Y sunt distincte (unele de altele); 

v desi sunt indici ale principalelor sindroame psihiatrice, ele sunt 

dinamice şi reversibile; şi, cel mai important, 

v ele pot fi atât normale, cât şi patologice. 

Dezvoltarea şcolii psihanalitice a condus la identificarea (sau 
imaginarea) a zeci de astfel de mecanisme de apărare. Ana Freud (2002, 
p. 36), de exemplu, identifică 10 mecanisme principale de apărare ale 
eului: regresia, refularea, formațiunea reacțională, izolarea, anularea, 


proiecția,  introiecția, întoarcerea împotriva propriei persoane, 
transformarea în contrariu, sublimarea sau deplasarea scopului 
pulsiunii. 
Mecanismul Descrierea şi exemplificarea 
Refuzul vizibil de a accepta sau recunoaşte un adevăr evident. Alcoolicii 
Negare  |sau persoanele dependente de droguri deseori neagă că ar avea vreo 
problemă cu consumul acestor substanţe 
Înseamnă excluderea, involuntară, a impulsurilor sau amintirilor 
: traumatizante din conştiinţă. Reprimarea amintirilor abuzurilor din 
Reprimare M ME 2 : s 
copilărie, care de obicei afectează capacitatea de a lega relații 
apropiate cu alte persoane. 
Reprimarea voluntară a informațiilor nedorite, dar care ajung să se 
Suprimare manifeste ulterior inconştient în forme modificate. Cazul simptomelor 
stresului post-traumatic. 
Exprimarea impulsurilor condamnate social prin convertirea lor în 
Sublimare [comportamente permise. Exprimarea sentimentelor de furie şi 
agresiune prin practicarea boxului. 
În fața evenimentelor stresante revin la moduri de comportament 
R : imature utilizate anterior. Știrile rele care îl fac să izbucnească în plâns 
egresle au să se îmbufneze, să mănânce, fumeze excesiv, să devină verbal 
agresiv, ordinea sau dezordinea excesivă 
Transformare Reducerea anxietății prin exagerarea trăirii, impulsului sau conduitei 
» . jopuse. Comportarea excesiv de politicoasă cu o persoană pe care nu o 
în contrariu agreăm. 
Orientarea frustrărilor, impulsurilor şi trăirilor negative asupra unei alte 
persoane sau obiect mai puţin ameninţător. Descărcarea furiei 
Deplasare |. : EE ; M 
împotriva şefului ierarhic la sfârşitul orelor de program asupra 
copiilor, animalelor de companie sau partenerului de viaţă. 
Atribuirea calităților sau trăirilor noastre indezirabile unor alte 
Proiectie |persoane, într-o manieră exagerată. Rasistul proiectează asupra 
grupului disprețuit propriile greșeli sau tendințe nemărturisite. 
Detaşarea emoțională de situația traumatizantă prin conceperea acesteia 
Intelectualizare|în termeni clinici, obiectivi. O persoană aflată în stadiu terminal al unei 
afecțiuni care începe să învețe totul despre acea boală. 
Rationalizare Atribuirea sau explicarea unei conduite sau trăiri indezirabile prin 

motive logice sau oportune, pentru mascarea adevăratelor motivații, cu 
un rol major în protejarea stimei de sine. Refuzul unei propuneri de 
întâlnire explicat prin faptul că oricum nu exista o atracție 
semnificativă sau atribuirea eșecului la un examen profesorului şi nu 
slabei pregătiri. 


Descrierea a 10 dintre mecanismele de apărare ale Eului 

Nu există încă un consens asupra numărului (cea mai lungă listă, 
numită de specialişti „lista lui Valenstein”, ajunge la un total de 
patruzeci şi trei) sau măcar asupra denumirii tuturor mecanismelor de 
apărare, unul şi acelaşi mecanism putând figura cu nume diferite în 
clasificările diverşilor autori (e.g. mecanismele izolării şi al întoarcerii 
către propria persoană identificate de Ana Freud se regăsesc în lista lui 
George Eman Vaillant (1992) sub numele de intelectualizare, respectiv 
agresiune pasivă, iar anularea retroactivă este considerată a fi doar un 
subtip al izolării) (vezi Ionescu et al., 2007). 

Cea mai consistentă clasificare a mecanismelor de apărare ale 
Eului rămâne cea propusă de Vaillant (1977), în care acestea sunt 
clasificate după patru niveluri: 1. apărările psihotice sau patologice 
(distorsiunea, proiecția delirantă şi refuzul psihotic), 2. apărările 
imature (proiecția, fantezia schizoidă, ipohondria, agresiunea pasivă, 
activismul (acting-out) şi disocierea sau refuzul nevrotic); 3. apárárile 
nevrotice sau intermediare (deplasarea, izolarea afectului, refularea şi 
formațiunea reacţională, fiind însă expres excluse de aici mai multe 
apărări imature precum clivajul, devalorizarea, idealizarea sau 
identificarea proiectivá); şi 4. apărările mature (altruismul, sublimarea, 
reprimarea sau înlăturarea, anticiparea şi umorul). 

Deşi psihanaliza, atât ca teorie asupra personalităţii, cât şi ca 
practică psihoterapeutică derivată din aceasta, nu a fost validată 
ştiinţific, deschiderile epistemologice oferite de aceasta sunt, în marea 
lor parte, încorporate în sistemul cunoştinţelor ştiinţifice. Existenţa 
mecanismelor defensive a ajuns să fie recunoscută indirect şi în 
psihiatria ştiinţifică, în DSM IV propunându-se chiar o scală a 
funcționării defensive, care include nu mai puțin de 31 de astfel de 
mecanisme. 

În concepţiile psihanalitice ulterioare apar numeroase nuantári şi 
abateri de la explicația monocromă libidinală a personalității umane, 
diverşi autori evidențiind ca factori determinanti în formarea şi 
dezvoltarea personalităţii: deschiderea către un conştient colectiv şi 
creşterea libertăţii de alegere personală (C.G. Jung), accentuarea valorii 

conştiinţei şi chiar autonomia eului (Anna Freud), influenţele 
apreciabile ale socialului (Karen Horney, Erich Fromm), importanţa 
relaţiilor interpersonale precoce (cu precădere cele materne) (Melanie 
Klein) etc. 


Teoria învăţării 

Teoriile învăţării sociale sunt construite pe mecanismele 
conditionárii clasice (John Broadus Watson, Ivan Petrovich Pavlov), a 
celei operante (Burrhus Frederick Skinner), a celei mediate cognitiv 
(Edward Chace Tolman) sau a celei psihologice (Arthur W. Staats). 
Date fiind rigorile pozitiviste ale behaviorismului clasic acesta este mult 
prea sărac in expresiile rezultatelor sale pentru a putea surprinde 
semnificativ bogăţia şi complexitatea personalității umane. Mai 
generoase, paradigmele  neobehavioriste încorporează mai multe 
dimensiuni ale explicatiei, fapt de natură să le transforme în direcţii 
promițătoare de studiu ale personalităţii umane. 

Acesta este şi cazul behaviorismului psihologic, fundamentat de 
psihologul american Arthur W. Staats, care reuşeşte translarea 
conceptelor personalității în limbajul comportamentelor. Acesta 
împărtăşeşte convingerea lui Skinner că personalitatea este construită 
prin învăţare, într-o măsură mai mare decât este condiționată biologic. 
Dar dacă „biologicul asigură mecanismul, învăţarea oferă conţinutul” 
(Staats, 1996, p. 184). Spre deosebire de teoria clasică, behaviorismul 
psihologic încorporează şi alte principii psihologice dincolo de învăţarea 
pură şi comportamentul observabil, precum: influenţele biologice, 
interacţiunea socială, dezvoltarea copilului şi evaluarea trăsăturilor. 
Staats consideră că personalitatea, formată din  repertorii 
comportamentale de bază (RCB), este cauza conduitei. RCB sunt serii 
de comportamente care se constituie în primii ani de viaţă şi se continuă 
peste decenii în maturitate. Astfel repertoriile comportamentale 
determină comportamente diferite. Cele mai importante repertorii 
reprezintă pietrele de temelie pentru învăţarea complexă ulterioară. 
Aceste RCB se prezintă în trei forme: 

e Repertoriul emotional-motivational este cel ce include răspunsurile 
emoţionale la diverşi stimuli, expresii emotionale care sunt influențate 
de nevoi, interese şi valori şi care influenţează, la rândul lor, inclusiv 
inteligența; 

e Repertoriul verbalo-cognitiv care se fundamentează pe aspectul 
fundamental cognitiv al limbajului. Gândurile şi vorbirea auto-dirijată 
pot directiona la fel de bine comportamentul, cât şi aşteptările şi erorile 
unui individ. Acesta include atât mecanismele de apărare identificate de 
psihanaliză, cât şi conceptul sinelui personal şi este decisiv pentru buna 
reuşită a adaptării psihice a individului la lumea exterioară prin învăţare 
sănătoasă. Persoanele neadaptate au eşuat în învăţarea fundamentelor 
funcționării sociale, responsabilitátii personale, empatiei faţă de ceilalți, 
etc. Dezvoltarea ideală a personalității înseamnă formarea unui concept 
pozitiv despre sine, auto-descriptii utile; 

e Repertoriul senzorio-motor este legat de formarea abilităților 
corporal-kinestezice. Mişcările corpului nostru ne reflectă concepţia 
asupra masculinitátii şi feminitátii şi încrederea în noi înşine. 

Celebra dilemă clasică a originii persoanei umane naturală sau 
dobândită se dizolvă în cadrul acestei perspective în care evoluţia ne-a 
dat posibilitatea de a învăţa în medii noi pentru a putea supravieţui. Noi 
ne adaptăm prin învăţare, dar biologia noastră este cea care face posibilă 
învăţarea. Învăţarea, la rândul ei, ne poate influenţa biologia prin faptul 
că poate restructura conexiunile sinaptice din creier şi asigură 
bunăstarea şi chiar dezvoltarea corpurilor dându-ne astfel posibilitatea 
de a trăi mai mult. Orice proces psihic este în fond (şi) un proces 
biochimic. 

Situaţia, mediul extern, poate afecta comportamentul în trei 
moduri (teoria atitudine-întărire-comportament): situaţiile pot determina 
trăiri şi atitudini (A), care au fost asociate cu plăcere sau ameninţare în 
trecut; ele pot asigura întăriri (Î) precum atenţia pozitivă din partea 
egalilor sau audienței; şi pot ghida comportamentul (C) prin 
programarea pasului următor logic în fiecare etapă a învăţării. 


Capacitate Abilităţi | Limbaj Limbaj 
atenţională sociale receptiv expresiv 


Abilităţi Limbaj 
senzorio- receptivo- 
motorii expresiv 


M Repertoriul M Repertoriul 
| senzorio-motor verbalo-cognitiv 


Patternuri 
pozitive ale 
emoțiilor 
Patternuri 
negative ale 


emoţiilor Repertoriul 
/ emotional-motivational 


Personalitatea 


Axate, în principal, pe explicarea modului şi a mecanismelor de 
achizitie/formare a caracteristicilor de personalitate, modelele învăţării 
nu ne oferă, din păcate, şi o descriere a sistemului personalităţii. Unele 
dintre acestea, in conjunctie cu analize de psihologie socială sau 
culturală, pot duce la tablouri cu mai multe valenţe descriptive, precum 
este cazul modelului originii culturale a personalităţii. Aceasta pleacă de 
la constatarea că dat fiind că mecanismele de învăţare socială sunt 
universale, diferențele dintre tipurile de personalitate se datorează mai 
degrabă caracteristicilor mediului de învăţare, i.e. cultura din care 
provine individul. Studii de antropologie culturală au arătat că multe 
dintre calităţile considerate a fi trăsături de personalitate sunt 
determinate de cultura de apartenenţă. Astfel, în aşa numitele „culturi 
ale onoarei” este mult mai probabil ca bărbaţii să reacționeze agresiv 
pentru redobândirea onoarei decât cei din alte culturi, la fel cum 
indivizii din „culturi individualiste”, care încurajează formarea unei 
identități personale stabile, autonome şi independente, se vor defini în 
alți termeni decât cei din „culturile colectiviste”. În „culturile 
monocronice” se pune accentul pe ordine, planificare riguroasă, 
punctualitate şi perseverență (e.g. germanii), pe când „culturile 
policronice” sunt caracterizate prin flexibilitate, simultaneitatea 
activităților şi importanța acordată relaţiilor interpersonale (e.g. 
francezii sau americanii). Analizele întreprinse de psihologul social 
Geert Hofstede, în peste 64 de ţări, au arătat că există influenţe nationale 
şi regionale extrem de stabile în timp şi care afectează comportamentul 
indivizilor şi organizaţiilor. Cinci dimensiuni sunt cu precădere 
influențate de specificul national: 

Raportarea la colectivitate (individualism vs. colectivism); 
Distanţa faţă de putere (scăzută vs. ridicată); 

Gradul de evitare a incertitudinii (scăzut vs. ridicat); 
„Orientarea de gen” (masculinitate vs. feminitate); 
Orientarea temporală (pe termen scurt vs. pe termen lung). 

Unele dintre diferenţele de personalitate pot fi explicate de 
diferenţele culturale. Este de aşteptat ca persoanele din culturile 
colectiviste să fie într-o mai mare măsură altruişti, cei dintr-o cultură 
caracterizată de o distanţă față de putere mai mare să prefere munca şi 
deciziile în colectiv, să fie mai conformişti şi mai ascultători, iar cei 
dintr-o cultură cu un grad ridicat de evitare a incertitudinii să fie mai 
nesiguri, temátori de situații ambigue, conservatori şi extremiști. 
Persoanele dintr-o cultură axată pe valori „masculine” vor fi mai 
revendicativi, orientate către succesul material, competiţie şi 
prosperitate, pe când la cele din societăţile orientate către „feminitate” 
vor predomina grija pentru ceilalţi, perseverenţa şi egalitatea. În acelaşi 
mod, indivizii societăţilor orientate pe termen lung vor pune accentul pe 
activităţile, caracteristicile sau atitudinile care influenţează viitorul 
precum perseverenfa, planificarea sau cumpátarea, pe când pentru cele 
din societátile cu orientare pe termen scurt, prioritate vor avea 
caracteristicile şi/sau atitudinile influentate de trecut sau prezent precum 
stabilitatea şi securitatea, protejarea onoarei, respectul pentru tradiție şi 
reciprocitatea. 

Acest model conceptual al personalităţii nu este însă atât de stabil 
şi nici măcar esențial si nu poate surprinde comportamentele sau 
acţiunile individuale. Mai mult de atât, diferenţele nationale explică 
maxim 4 procente din varianta valorilor individuale (ceea ce înseamnă 
că 96% dintre diferenţele dintre indivizi s-ar datora altor factori). Acest 
ultim aspect este legat, în principal, de fenomenele legate de globalizare, 
care determină omogenizarea diferenţelor naţionale, datorită creşterii 
circulației şi migraţiei internaţionale, intensificării şi accelerării 
contactelor şi schimburilor interculturale, astfel încât, diferenţele 
culturale sunt mai puţin legate de identitatea naţională, cât de mediul 
cultural de viaţă. Prin urmare, influența dimensiunii culturale asupra 
structurii de personalitate rămâne un aspect care merită atenţia 
cercetătorilor fie şi măcar datorită implicatiilor economice şi politice. 


Teoria umanistă 


Studiile de psihologie cognitivă arată că percepțiile de sine ale 
oamenilor diferă extrem de mult de la o cultură la alta, astfel încât 
aproape s-ar putea spune că personalitatea umană este, în primul rând, 
un produs al culturii (Cross şi Markus, 1999). Pentru americani şi 
europeni sinele este considerat autonom şi distinct de ceilalți sau de 

situaţii şi există o deplină libertate de alegere a credințelor şi faptelor. 
Identitatea personală este constituită din dorinţele, interesele şi 
capacităţile individului care are puterea, dar şi responsabilitatea, de a-şi 
crea propriul sine aşa cum doreşte, fără a se lăsa controlat sau influenţat 
de intenţiile şi situaţiile externe. În multe culturi asiatice, sinele nu este 
văzut ca o entitate separată, ci ca fiind interconectat cu şi prin relațiile şi 
obligaţiile pe care persoana le are faţă de ceilalți (Smith er al. 2005). 

Dezvoltarea sinelui în aceste culturi colectiviste are ca pilon 
principal ajustarea şi modelarea pentru a se potrivi cât mai bine în 
interiorul grupului social şi nicidecum afirmarea şi exprimarea 
individualităţii sinelui. Aceste diferente pot fi explicate, din perspectiva 
psihologiei cognitiviste, prin diferenţele care există între schemele 
cognitive de interpretare a realităţii, pe care indivizii le achiziţionează, 
în propria lor cultură. Schemele sunt structuri cognitive care specifică 
proprietăţile generale ale unui obiect sau eveniment, lăsând la o parte 
orice aspect specific sau contingent, prin intermediul cărora percepem, 
organizăm, procesăm, stocăm, şi utilizăm, ulterior, informaţiile despre 
realitate. „Realitatea există independent de gândirea umană, dar 
semnificaţia pe care o dăm realităţii este o construcție a noastră, a 
fiecăruia.” (Kelly, 1955) Utilizarea acestor scheme cognitive duce la 
identificarea lucrurilor importante din mediul social şi cultural al 
individului. Aceste tipare prin care indivizii ajung să perceapă realitatea 
înconjurătoare sunt relativ stabile în timp. Din copilărie ne formăm o 
schemă despre mamă, despre prietenie, despre îndatoriri şi obligaţii, 
despre drepturi şi libertăţi, ca şi despre sinele propriu. Oameni diferiţi 
pot avea scheme formate din elemente identice, dar dintre acestea pot fi 
considerate centrale unele sau altele. Generozitatea şi posesia de 
exemplu, pot fi categorii de interpretare a realităţii existente în concepţia 
a doi indivizi, dar cel care consideră importantă generozitatea va avea 
un comportament mai altruist decât cel pentru care posesia este 
elementul central. 

Pornind de la această ipoteză, George Kelly sutine că, în loc să 
studiem personalitatea plecând de la grila de trăsături identificate de 
psihologi, este mult mai relevant dacă pornim de la constructele 
personale ale acestora, prin intermediul cărora ei se interpretează şi 
înţeleg pe ei înşişi şi lumea lor socială. Această abordare se numeşte 
fenomenologică. Aceste constructe sunt judecăţi apreciative, structurate 
sub formă de perechi de dimensiuni opuse (bipolare), pe care indivizii le 
folosesc pentru a (se) descrie şi a(-şi) da semnificaţie persoanelor şi 

evenimentelor din jurul lor. Constructele de personalitate se modifică în 
funcţie de interpretarea evenimentelor, nu formează sisteme izolate, ci 
sunt organizate pe baza relaţiilor care se stabilesc între ele. Se consideră 
că fiecare ar avea câte un set de 8 sau 9 constructe (ierarhice) 
supraordonate şi altele, mai numeroase, subordonate. 

Datorită specificului fenomenologic, această abordare explică mai 
degrabă modul în care individul înţelege şi interpretează ceea ce i se 
întâmplă, decât descrie personalitatea. Din acest motiv, în capitolul 
consacrat motivaţiei, va fi prezentată mai detaliat, una dintre cele mai 
cunsocute dintre teoriile umaniste asupra personalității, cea a lui 
Abraham Maslow. 


Trăsăturile de personalitate 


Cea mai frecventă modalitate de abordare şi definire a 
personalităţii, şi care a intrat deja în cunoaşterea comună, rămâne clasica 
structurare după trăsăturile de personalitate. Trăsăturile de personalitate 
pot fi definite ca „acele însuşiri pe care le putem atribui unei persoane, 
considerând că o caracterizează” (Cosmovici, 1991). În psihologia 
tradițională, trăsăturile unei persoane au fost împărţite în trei mari 
grupe: aptitudinile, temperamentul şi caracterul. 


Aptitudinile 


desemnează „substratul constituţional al unei capacităţi, care 
preexistă acesteia, care va depinde de dezvoltarea naturală a 
aptitudinii, de formarea educativă, eventual şi de exerciţiu” (Piéron, 
2001). Aptitudinea este diferită de capacitate, deoarece este doar o 
virtualitate, în timp ce capacitatea poate fi evaluată, este observabilă. 
Subsistemul aptitudinal al personalităţii are o structură complexă. 
Diferentierea şi clasificarea elementelor sale poate fi făcută după 
criteriul sferei de solicitare şi implicare în cadrul activităţii. În acest sens 
putem vorbi despre aptitudini generale şi aptitudini speciale. 

Aptitudinea generală este considerată acea aptitudine care este 
solicitată şi intervine în orice fel de activitate a omului sau în rezolvarea 
unor clase diferite de sarcini. Aptitudinile generale alcătuiesc repertoriul 
instrumental-adaptativ al individului. Ele pot fi împărțite în aptitudini 
senzorio-motorii şi aptitudini intelectuale. 

Aptitudinile generale senzorio-motorii se leagă de toate situaţiile 
concrete care reclamă discriminarea şi identificarea obiectelor si 
efectuarea unor acţiuni directe cu ele sau asupra lor. În schema lor de 
organizare si funcționare se includ caracteristicile analizatorilor 
senzorială, capacitatea de admisie, capacitatea de procesare 
informațională, capacitatea de fixare-păstrare etc.) precum şi 
caracteristicile structural-dinamice ale aparatelor motorii 
(viteză/rapiditate, forță, fineţea şi melodicitatea mişcărilor, tempo, ritm, 
precizie etc.) 

Aptitudinile generale intelectuale reunesc mai multe funcțiuni 
psihice care, pe de o parte, sunt implicate în toate formele de activitate, 
iar pe de altă parte, sunt proprii tuturor oamenilor, cum ar fi memoria, 
imaginaţia şi inteligenţa propriu-zisă. În mod curent însă, în calitate de 
aptitudine generală intelectuală este considerată doar inteligenţa, ei 
subsumându-i-se atât memoria cât şi imaginaţia. 

Aptitudinile speciale sunt structuri instrumentale ale personalității 
care asigură obținerea unor performanţe deasupra mediei în anumite 
sfere particulare de activitate. Termenul trebuie însă luat în sens relativ, 
o aptitudine este specială în raport cu alta mai generală, al cărei caz 
particular este, şi poate fi generală în raport cu alta care are o sferă mai 
îngustă de acţiune. 

Clasificarea aptitudinilor speciale se poate face după genul 
activităţii în cadrul căreia se manifestă. În acest sens, putem vorbi 
despre aptitudini artistice (pentru literatură, muzică, sculptură, pictură, 
actorie etc.), aptitudini ştiinţifice (pentru matematică, fizică, biologie 
etc.), aptitudini tehnice (aptitudini pentru proiectarea, producerea şi 
întreţinerea unor maşini), aptitudini sportive, aptitudini manageriale etc. 


Temperamentul 


cuprinde aspectele formale ale afectivității şi reactivității motorii. 
El se referă la însuşiri, de natură biologică, considerate ca ereditare, dar 
care capătă sens temperamental, i.e. psihologice, numai în plan psiho- 
comportamental. Însuşirile dinamico-energetice ca atare sunt înnăscute, 
dar integrarea lor în plan psiho-comportamental se realizează în cursul 
ontogenezei. "Temperamentul ţine, mai precis, de modul în care 
caracteristicile biochimice şi fiziologice şi de metabolism determinate 
genetic, cele care asigură substratul energetic necesar funcționării 

organismului, se psihizează, se regăsesc în desfăşurarea principalelor 
procese psihice şi în comportament (Golu, 2000). 

După cum vom vedea, puterea inexorabilă cu care ni se impune 
tipul de temperament, i-a făcut pe mulţi să considere că acesta este atât 
de important pentru personalitatea individului încât tipologiile profilelor 
de personalitate se suprapun peste cele generate de tipologiile 
temperamentale. 

Când vorbim de temperament, în plan psihologic, ne gândim la 
modul în care reacţionează şi se manifestă individul sub aspect 
dinamico-energetic, în diferite situaţii externe: rapiditatea perceptiilor, a 
răspunsurilor verbale la întrebări, a reacţiilor motorii, intensitatea 
trăirilor emotionale si durata lor, intensitatea şi forța acţiunilor 
voluntare, echilibrul sau impulsivitatea derulării răspunsurilor, gradul de 
impresionabilitate la semnificația stimulilor, direcţia orientării 
dominante — (extraversie sau  introversie), locul controlului, 
disponibilitatea la comunicare interpersonalá, obedienta sau tendinţa de 
a domina, rezistenţa la frustratii, la stres, la situaţii de conflict. 

Diferentele temperamentale sunt direct legate de caracteristicile 
sistemului nervos central, de aceea el se manifestá in orice situatie in 
care individul se manifestá, fiind primul care se observá. Nici nu este de 
mirare cá primele descrieri şi tipologii apar încă din antichitate, in Egipt 
sau Mesopotamia, şi au fost dezvoltate ulterior chiar într-o teorie 
medicală de fizicianul grec Hipocrat. Pe atunci se credea că anumite 
fluide din corp, ie. „umori”, determină stările, emoţiile şi 
comportamentele noastre. Această viziune era evident profund filosofică 
şi cosmogonică, existând corelaţii între temperamente, procesele 
biochimice din organism, activitatea organelor, anotimpurile anului şi 
caracteristicile de personalitate (Keirsey, 1999). 


Umoare  Anotimp Element Organ Calităţi Nume Caracteristici 
sânge primăvara aer organ cald şi umed sanguin curajos, încrezător, iubitor 
bila 9 vara foc splina cald şi uscat coleric se înfurie uşor, necontrolat 
galbenă 
il; A vezi : j : JU MEMO 
pus ? toamna pământ ezica rece şi uscat melancolic deprimat, agitat, iritabil 
neagră biliară 
; » creier/ , ; A zi 
flegma iarna apă s: 2.  Treceşiumed flegmatic calm, insensibil 
plămâni 


Cele patru temperamente şi caracteristicele lor în sistemul lui Hipocrate 


În perioada modernă, studiind emoţiile şi timpii de reacţie, 
psihologul german Wilhelm Maximilian Wundt a remarcat că 

„Temperamentul este în raport cu emoția precum excitabilitatea in 
raport cu sensibilitatea senzorială”, astfel că tipurile de temperamente 
pot fi împărţite după două axe: puterea emoțională şi rapiditatea de 
schimbare. Ulterior, psihologul rus Ivan Petrovici Pavlov a încercat să 
dea o întemeiere ştiinţifică a fiziologiei temperamentului şi a identificat 
trei caracteristici principale ale funcționării psihice: forța, mobilitatea şi 
echilibrul. 

Forţa sau energia reflectă încărcătura energetică a neuronilor, 
reactivitatea acestora şi se referă la capacitatea de lucru a sistemului 
nervos, rezistenţa acestuia la excitanti puternici şi stres. Din acest punct 
de vedere se poate vorbi despre sisteme nervoase puternice şi slabe. 

Mobilitatea se referă la dinamica proceselor nervoase, 
flexibilitatea acestora dată de viteza, durata desfăşurării şi rapiditatea de 
schimbare. Capacitatea de a trece cu uşurinţă de la excitație la inhibitie 
şi invers, în funcție de solicitările externe este caracteristică unui sistem 
nervos mobil, o mobilitate redusă indică un sistem nervos inert. 

Echilibrul sistemului nervos este rezultatul raportului dintre 
excitatia şi inhibiţia sistemului: atunci când predomină procesele de 
excitație vorbim de impulsivitate, când predomină inhibitia de inhibare 
şi de echilibru când raportul este egal. 

Din combinarea acestor însușiri rezultă patru tipuri de sistem 
nervos care corespund, în linii mari, cu tipologia antică. 


Emofii puternice 
coleric melancolic 
* puternic eslab 
*neechilibrat 
Schimbári * excitabil Schimbári 
rapide ale : lente ale 
di sanguin flegmatic 5i 

emoțiilor = ai emofiilor 

* puternic puternic 

* echilibrat echilibrat 

“mobil inert 
Emofii slabe 


Corespondenţa dintre tipurile temperamentale: Hipocrat, Pavlov, Wundt 


Ulterior, psihologii olandezi Gerard Heymans si Enno D. 
Wiersma au propus o tipologie a temperamentelor mult mai detaliată şi 

nuanțată care va fi dezvoltată, mai apoi, de psihologii francezi Rene Le 
Senne şi Gaston Berger. Din acest motiv această tipologie se numeşte 
tipologia şcolii olandezo-franceze sau tipologia Heymans-Wiersma-Le 
Senne. 

Aceştia au considerat că scheletul personalităţii individului este 
format dintr-un ansamblu de trei dispoziţii înnăscute fundamentale: 
emotivitatea, activitatea şi „răsunetul” (ecoul). 


sentimental pasional 


nervos 


| 
apatic atic 
4 
4 
4 


amorf Activitate? sanguin 
Cubul temperamentelor a lui Heymans 


Răsunetul se referă la modul in care rezonám sau ecoul pe care îl 
au asupra noastră evenimentele şi la impresii, dacă suntem afectaţi de 
efectele primare, imediate ale conținuturile de conştiinţă sau de efectele 
lor secundare. Efectele secundare apar ca stări care se prelungesc mult 
după ce conținuturile originale s-au estompat. Persoanele primare sunt 
cele în cazul cărora conținuturile de conştiinţă actuale le determină 
comportamentul şi procesele psihice. Aceste persoane sunt extraversive 
şi trăiesc cu intensitate prezentul. Persoanele secundare sunt cele 
introversive, care au tendința de a rămâne mai mult sub influenţa 
impresiilor trecute. Această funcție este legată de timp şi se referă la 
durata proceselor şi comportamentelor, precum şi rapiditatea cu care se 
schimbă de la o stare la alta (ca în clasificarea lui Wundt). 

Emotivitatea se referă la caracteristicile formale ale emoţiilor — 
sensibilitatea sau excitabilitatea —, exprimând reacțiile afective ale 

persoanelor faţă de situaţii. Emotivii sunt extrem de sensibili afectiv, ei 
au tendinţa de a fi puternic impresionați chiar si de lucruri mărunte. 
Non-emotivii, dimpotrivă, sunt aceia care se emotioneazá greu, iar 
emoţiile trăite sunt de slabă intensitate. Ambele caracteristici pot fi 
pozitive sau negative. 

Activitatea se referă, în primul rând, la dispoziţia spre acţiune, 
comportamentul intentional sau operational al unei persoane şi se 
exprimă în cantitatea de timp pe care o petrece persoana în executarea 
anumitor sarcini. Persoanele active sunt cele caracterizate printr-o 
dispoziţie continuă spre acţiune şi care nu pot sta locului. Cele non- 
active acţionează de cele mai multe ori parcă împotriva voinţei lor, cu 
efort şi plângându-se în permanenţă. Din combinarea celor trei 
dimensiuni rezultă opt tipuri fundamentale de temperamente. 


Rásunet | Emotivitate Activitate Temperament Valoare 


primari ^ non-emotivi non-activi amorf plácerea 
secundari non-emotivi non-activi apatic liniștea 
primari emotivi non-activi nervos divertismentul 
secundari emotivi non-activi sentimental intimitatea 
primari ^ non-emotivi activi sangvinic succesul 
social 
secundari non-emotivi activi flegmatic legea 
primari emotivi activi coleric acțiunea 
secundari emotivi activi pasionat opera 


Tipologia temperamentală Heymans-Wiersma-Le Senne după Jan Strelau (1998) 


Caracteristicile temperamentelor: 
e nu sunt pure — la nivelul individului regăsim nuanțe şi amestecuri 


din fiecare tip; 

e sunt neutre — temperamentele nu sunt nici bune, nici rele, fiecare 
având plusuri şi minusuri; 

e sunt înnăscute — depind de caracteristicile si dinamica 
mecanismelor neurofiziologice; 

e pot fi compensate şi chiar mascate (colerici care, în aparenţă, sunt 
melancolici) prin contrabalansarea lor prin mecanisme şi însuşiri 
caracteriale, un nivel energetic scăzut, printr-o bună organizare a 
comportamentelor şi dezvoltarea mai accentuată a unor aptitudini 
compensatorii; 

e sunt educabile, pot fi modelate prin voinţă şi exerciţiu susținut. 

exprimă schema logică de organizare a profilului psiho-social al 
personalităţii, considerat din perspectiva unor norme şi criterii 
valorice. El include: a) concepţia generală despre lume şi viaţă a 
subiectului; b) sfera convingerilor şi sentimentelor socio-morale; c) 
conţinutul şi scopurile activităţilor, d) conţinutul aspirațiilor şi 
idealurilor (Golu, 2005). În structura caracterului se regăsesc elemente 
de ordin afectiv (emoţii, sentimente), motivaţional (interese, trebuinte, 
idealuri), cognitiv (reprezentări, concepte, judecăţi) si volitiv. Ele tin de 
esenţa socială a individului şi mediază raporturile lui cu ceilalți semeni 
şi cu societatea în ansamblu. Caracterul se implică şi se manifestă doar 
în situaţii sociale. 

Trăsăturile de caracter se pot împărţi în trăsături globale şi 
trăsături particulare. 

Trăsăturile globale includ pe cele ca: unitatea caracterului (care 
face ca, în ciuda variațiilor situationale, linia de conduită a unei 
persoane să îşi păstreze o anumită constantá si identitate), originalitatea 
(care exprimă specificitatea, individualitatea caracterului, gradul de 
deosebire a unui caracter de altul), plasticitatea (care se referă la 
disponibilitatea structurilor caracteriale de a se schimba, de a se adapta 
la dinamica vieţii sociale), stabilitatea scopului (care reflectă gradul de 
ierarhizare şi integrare a motivelor care imprimă orientarea generală a 
subiectului în viaţă), integritatea (care exprimă rezistenţa caracterului la 
influenţele şi presiunile din afară). 

Trăsăturile particulare pot fi grupate în: trăsături de natură 
cognitivă (reflexivitatea, obiectivitatea, spiritul critic sau opusul lor), 
trăsături de natură afectivă (sentimentalismul, timiditatea), trăsături de 
natură motivafionalá (lăcomia, rapacitatea, avaritia, mercantilismul şi 
opusele lor), trăsături de natură intersubiectivă (solicitudinea, spiritul 
de cooperare, spiritul de intrajutorare, altruismul si opusele lor), 
trăsături de natură morală (bunătatea, cinstea, corectitudinea, 
demnitatea şi opusele lor), trăsături de natură volițională (curajul, 
independenţa,  perseverenfa, fermitatea, hotărârea,  consecvenţa, 
autocontrolul şi opusele lor). Lista trăsăturilor particulare este însă mult 
mai lungă, apreciindu-se că numărul lor trece de zece mii. 

Sursa principală de informaţii asupra trăsăturilor de caracter 
rămâne observarea comportamentelor reale ale subiecților în situaţii mai 
mult sau mai puţin semnificative. 

Atitudinile 


Sistemul atitudinal, ca o componentă importantă a personalităţii, a 
caracterului mai bine zis, a făcut, mai ales în psihologia socială, obiectul 
a numeroase cercetări. Una dintre definițiile celebre date atitudinilor, 
definiţie care îşi menţine şi astăzi valabilitatea, este cea a lui Gordon W. 
Allport, din 1935: „O atitudine este o stare de pregătire mintală şi 
neurală, organizată prin experienţă, care exercită o influență 
diriguitoare sau dinamizatoare asupra răspunsului individual la toate 
obiectele şi situaţiile cu care este în relaţie. ” 

Plecând de la această definiţie pot fi reliefate câteva dintre 
caracteristicile atitudinilor. În primul rând, atitudinile, ca stări de 
pregătire mentală şi neurală, nu pot fi observate şi măsurate direct. Ceea 
ce putem observa este comportamentul subiecţilor, fie că este vorba de 
comportamentul care exprimă atitudinea, fie că este vorba despre 
comportamentul orientat şi dinamizat de atitudinea respectivă. Putem 
deci, de exemplu, observa, înregistra şi măsura opiniile, care sunt 
expresii verbale ale atitudinilor, dar nu atitudini ca atare. 

În al doilea rând, trebuie remarcat că atitudinile se achiziţionează 
în decursul vieţii individului, fie ca urmare a experienţei directe a 
acestuia, a contactului său cu un anumit obiect atitudinal, fie prin 
procese indirecte de învăţare socială şi de influenţă socială. 

În al treilea rând, oricărei atitudini îi corespunde un „obiect” 
atitudinal, la care se raportează subiectul atitudinii, cu care acesta din 
urmă se află într-o anumită relație. 

În ceea ce priveşte structura atitudinilor, încă din 1960 Milton J. 
Rosenberg şi Carl I. Hovland au propus un model care subliniază 
interdependenfa a trei tipuri de componente: a) afectivă (emoţii, 
simtáminte, sentimente, împreună cu reacţiile fiziologice ce le însoțesc); 
b) cognitivă (cunoştinţele despre obiectul atitudinii şi despre 
caracteristicile acestuia, credinţele, pe baza cărora se fac evaluări 
pozitive sau negative); şi c) comportamentală (sau intentionalitatea 
actiunii). 

Componenta afectivá a atitudinii are o importantá deosebitá; ea 
este cea care dá o anumită coloraturá atitudinii, o orientare şi o anumită 
intensitate. Atitudinile unui anumit individ, in legáturá cu un anumit 
obiect atitudinal, sunt orientate pozitiv sau negativ si au o anumitá 
intensitate; se situeazá intr-o anumitá pozitie pe o scalá unidimensionalá 

care are la o extremă acordul şi la cealaltă dezacordul, plăcutul, 
respectiv neplăcutul. 

Atitudinile formează, la nivelul individului, un sistem. Aceasta 
înseamnă cá nu există atitudini izolate, ci că ele se află în anumite relații 
atât pe orizontală, cât şi pe verticală. De exemplu, atitudinile etnice sunt 
legate de atitudinile politice şi acestea la rândul lor pot fi legate de 
atitudinile faţă de proprietate. Pe de altă parte, atitudinile sunt organizate 
în lanţuri ierarhice, cele de nivel superior bazându-se pe cele de nivel 
mediu, care, la rândul lor se bazează pe cele de nivel inferior. Această 
structurare pe verticală este legată de gradul de abstractizare a obiectelor 
atitudinale. Dacă ne gândim la exemplul atitudinilor etnice, poate fi 
imaginată următoarea ierarhizare: la nivelul cel mai înalt se plasează 
atitudinea față de om, care este, în acest caz atitudinea primară. Pe 
aceasta se formează atitudinea faţă de naţiune (atitudine secundară), care 
constituie fundamentul atitudinii faţă de grupurile etnice. Locul pe care 
îl ocupă o atitudine în acest sistem ierarhizat, adică centralitatea ei, este 
foarte important pentru că în funcţie de această centralitate, ea are o 
stabilitate mai mare sau mai mică. 

Atitudinile au funcţii importante în sistemul personalităţii, în viaţa 
psihică a oamenilor. Printre aceste funcţii putem aminti: 

1. Funcţia instrumentală, constând în faptul că oamenii, având 
atitudini formate, se orientează spre obiectele care conduc la 
recompense şi evită obiectele asociate cu sancţiuni negative; 

2. Funcția de apărare a eului, de protejare a imaginii de sine; 

3. Funcţia expresivă, de exprimare a valorilor interiorizate de 
indivizi; 

4. Funcţia de cunoaştere, de structurare a stimulilor din ambiantá. 

Importanţa pentru individ a atitudinilor este, deci, legată de faptul 
că ele îl ajută să se orienteze în mediul înconjurător, îi orientează 
comportamentul. Cunoaşterea atitudinilor este foarte importantă, şi de 
aici eforturile care se fac în acest sens, pentru a putea prevedea 
comportamentele oamenilor. Trebuie însă să facem precizarea că relația 
dintre atitudini şi comportamente nu este una simplă, de generare 
directă. Aceeaşi atitudine, de exemplu, poate să genereze 
comportamente diferite la subiecţi diferiţi, în funcţie de alte elemente 
ale personalităţii acestora sau, la acelaşi subiect, în momente diferite ale 
existenţei sale, în funcţie de anumite caracteristici ale situaţiei concrete 
în care el se află. Pe de altă parte, acelaşi comportament poate fi generat 

de atitudini diferite la subiecti diferiți. Putem să facem cu mai mare 
precizie previziuni asupra atitudinilor unui individ observându-i 
comportamentul decât să facem previziuni asupra comportamentului 
său viitor cunoscându-i atitudinile. 


Motivația 


Analiza comportamentelor, a cauzelor lor, dar mai ales, 
încercarea de a face previziuni în legătură cu aceste comportamente 
presupune analiza motivațiilor. Motivația reprezintă totalitatea 
factorilor din organism care determină inițierea, direcționarea si 
menţinerea sau schimbarea comportamentelor şi acțiunilor umane. 

Există mai multe teorii care încearcă să explice motivațiile 
comportamentului uman. lată, foarte pe scurt, câteva dintre acestea. 

Teoriile ereditar-evolufioniste susţin că există tipare (pattern-uri) 
de comportament înnăscut, caracteristice speciei umane şi care se 
manifestă automat în exterior, când sunt îndeplinite anumite condiţii. 
Este vorba despre teoria „instinctelor” a lui William McDougall sau cea 
a „genelor” a lui Edward O. Wilson. 

Teoriile hedoniste pun în centru ideea că fiinţele umane se 
comportă după principiul căutării plăcerii şi evitării durerii, atât plăceri 
sau neplăceri strict fiziologice, cât şi de ordin psihic (Epicur, John 
Locke, Jeremy Bentham sau Ludwig von Mises). 

Teoriile psihanalitice mizează în explicarea comportamentului pe 
subconştient, esența motivatiei constând în conflictul dintre pachetul de 
instincte înnăscute (Id-ul), în centrul căruia se situează libidoul sexual şi 
rigoarea normelor sociale interiorizate (Supraeul). Eul, în principiu 
rațional, se străduieşte să împace cele două realităţi psihice, însă 
rezultatul este, de obicei, instituirea şi funcţionarea unei motivații 
subconştiente pregnante. 

Teoria homeostazică consideră că organismul tinde să-şi menţină 
starea normală, care este una de echilibru. Când echilibrul este 
perturbat, organismul reacționează în vederea restabilirii lui. 
Dezechilibrele se traduc în plan psihic prin apariția unor trebuinte. 
Trebuinţa este trăirea unei stări de dezechilibru provocată, de obicei, de 
o lipsă. Ea dă naştere la tendințe sau impulsuri care constau într-o 
pornire către acțiune spre reabilitarea echilibrului. Când trebuinta este 
conştientă, vorbim de dorință. 

Deşi este un truism faptul că omul este o ființă condusă şi 
motivată de satisfacerea nevoilor, nu prea există consens în ceea ce 
priveşte numărul, identitatea, tipul şi importanța acestora. Există 
numeroase clasificări ale motivaţiilor comportamentului uman. Institutul 
pentru Excelenţa în Management enumeră, spre exemplu, nu mai puţin 
de nouă: nevoia de securitate, aventură, libertate de schimburi, putere, 
expansiune, acceptare, comunitate şi expresie. Clifford T. Morgan 
consideră că există două mari categorii de motivații: imbolduri primare, 
cele care satisfac o nevoie fiziologică a organismului precum foamea, 
setea, viaţa sexuală, somnul, dar şi imbolduri mai generale, cum ar fi 
afecțiunea, teama, mişcarea, manipularea sau dorinţa de explorare şi 
imbolduri secundare cum sunt motivele sociale sau temerile şi 
neliniştile dobândite care au fost învăţate. Este de asemenea demnă de 
amintit distincţia care se face între motivele intrinseci, care ţin de 
specificul unei anumite activităţi şi motivele extrinseci, care sunt 
exterioare activităţii respective, dar îl motivează pe individ să realizeze 
acea activitate. Nitin Nohria (si colab.) enumeră drept nevoi 
fundamentale nevoia de a dobândi, de legătură, de a învăţa (şi de a da 
un sens lumii şi nouă înşine) şi de a ne apăra; Michael Thompson (si 
colab.) consideră trei nevoi primare: de conectare, recunoaştere şi 
putere; Richard M. Ryan şi Edward L. Deci identifică trei nevoi 
psihologice, care sunt înnăscute: competenţă, autonomie şi relafionare 
care atunci când sunt satisfăcute determină o motivaţie sporită şi 
sănătate mentală, iar când sunt împiedicate duc la diminuarea motivatiei 
şi stării de bine; iar David C. McClelland consideră ca fundamentale 
nevoia de realizare, de putere (sau autoritate) şi afiliere (vezi 
Popoveniuc, 2008). Aproape toate tipurile de nevoi identificate ar putea 
fi înţelese ca izvorând dintr-o singură nevoie de bază, cea de conservare, 
reconstrucţie, organizare, identitate şi funcţionare a unui sistem autonom 
complex. Deşi ordonate continuu acestea pot fi demarcate în mai multe 
clase de meta-nevoi precum: homeostazia, siguranţa, protecţia, feed- 
back-ul şi explorarea (Heylighen, 1992). 

Studiile întreprinse la începutul secolului trecut, de către 
psihologul american Abraham Maslow (1954), au meritul de fi oferit o 
imagine de ansamblu asupra acestui sistem ierarhic al nevoilor şi au 
avut drept rezultat constituirea unei clasificări ierarhice a varietátii 
trebuintelor care stau la baza activităţii umane după cum urmează: 

trebuinţe fiziologice (foamea, setea, somnul, bunăstarea corporală, 
trebuintele sexuale); trebuinfe de securitate (apărare, protecţie, echilibru 
emoțional); trebuinfe de afecţiune şi apartenenţă (trebuinta de a fi 
acceptat, de a aparţine unei comunităţi, trebuinta de a primi şi a oferi 
afecţiune); trebuinfe de stimă (trebuinţa de aprobare şi recunoaştere, 
trebuinta de prestigiu, trebuinta de a atinge obiective, de a reuşi); 
trebuinţe cognitive (trebuinta de a înţelege, de a cunoaşte, de a explora); 
trebuinţe estetice (trebuinta de frumos, de simetrie, de ordine); trebuinte 
de auto-realizare (trebuinţa de a-şi realiza potenţialul creativ, de 
împlinire de sine); şi trebuinfe de (auto)transcendere (de a se conecta cu 
ceva dincolo de propriul ego sau de a-i ajuta pe alţii să îşi actualizeze 
potenţialul). El repartizează aceste nevoi în două mari categorii: 
trebuinfe de deficiență sau de bază (primele patru clase) — cele care apar 
în urma unei lipse — si trebuinfe de creştere sau meta-nevoi (ultimele 
patru clase) — cele izvorâte din dorinţa individului de a reuşi, de a avea 
succes, de a-şi satisface aptitudinile. 

Trebuinte de 
transcendere 

Trebuinte de auto- 
actualizare 
Trebuinţe estetice 
Trebuinte cognitive 
Trebuinte de stimá de sine 
Trebuinte de iubire si 
apartenentá la grup 
Trebuinte de securitate (sigurantá) 
Trebuinte fiziologice 


Piramida nevoilor după Abraham Maslow 

O analiză atentă ne dezvăluie existenţa a trei seturi distincte de 
nevoi: cele legate de funcţionarea organismului (biologice), nevoi legate 
de funcţionarea socială (sociale) şi nevoi legate de capacitatea cognitivă 
(culturale), la care se adaugă cele două super-nevoi de autodepăşire a 
individualitátii. Această clasificare tri-nivelară a nevoilor umane a fost 
susţinută, prin studii de amploare, şi de alti psihologi precum William 
James, care vorbeşte despre nivelul material — cu nevoi fiziologice şi de 
securitate, social — cu nevoia de apartenenţă şi stimă, şi spiritual, Eugene 
Mathes, cu nevoile fiziologice, de apartenenţă şi auto-actualizare, sau 
Clayton Paul Alderfer cu nevoile existenţiale (E-exisfence), cele 
relationale (R-relatedness) şi cele de creştere (G-growth). 

Deşi cele trei mari clase de nevoi se regăsesc în forme diferite de 
la individ la individ şi de la societate la societate, în cadrul personalității 
fiecărui individ nevoile formează o structură ierarhică, inter-conectată, 
unică. Această ierarhizare unidirectionalá nivelará mascheazá sistemul 
mixt de inter-relaţii care există între diferitele nevoi. Ordinea 
comportamentelor dezvoltate pentru satisfacerea nevoilor nu este 

inevitabil aceeaşi. Când ne este pusă în pericol viaţa vor prevala 
mecanismele de satisfacere a trebuințelor de apărare şi securitate şi 
nicidecum cele fiziologice. De asemenea, vârsta, experienţa anterioară 
vor determina o altă ordine de priorităţi în satisfacerea acestor trebuinte. 
S-a constatat că oamenii care se află într-o mişcare descendentă pe 
ierarhia nevoilor au comportamente diferite faţă de cei aflaţi pe o 
direcţie ascendentă. O persoană a cărei stimă de sine este satisfăcută va 
putea fi în continuare auto-motivată, chiar şi atunci când are de înfruntat 
probleme cu nevoile de rang inferior, pe când o alta, în condiţii similare, 
datorită nevoii protejării stimei de sine va putea dezvolta 
comportamente neproductive. În ansamblu, pe linia supravieţuirii fiinţei 
umane această ierarhie este statistic stabilă, numai că satisfacerea 
acestor nevoi, ponderea şi valoarea pe care acestea le au în motivarea 
conduitei, diferă de la un individ la altul şi chiar de la o cultură la alta. 

Relaţia dintre nevoi este, în principiu, progresivă: satisfacerea 
unei nevoi de nivel inferior duce la apariţia alteia superioare; este 
relativă în termeni de grade de satisfacție: „individul mediu este 
satisfăcut, probabil în proporție de 85% în ceea ce priveşte nevoile 
fiziologice, 70% în nevoile de securitate, 50% în ceea ce priveşte nevoia 
de iubire, 40% în privinţa nevoilor de stimă de sine şi 10% în privinţa 
nevoilor de auto-actualizare” (Maslow, 1943). Motivaţiile: 

- acționează simultan: diferitele seturi de nevoi pot fi urmărite 
concomitent; 

- implică o diferenţiere individuală: ponderea acordată 
diverselor seturi de nevoi poate să varieze de la individ la individ; 

- iar relația lor este regresivă: frustrarea generată de 
imposibilitatea satisfacerii unei nevoi mai înalte determină, de 
obicei, dar nu obligatoriu, regresarea motivatiei către cele de nivel 
inferior care par mai uşor de satisfăcut. 

În final, mai putem vorbi despre cele două super-nevoi, nevoia de 
auto-actualizare, pe care o regăsim şi la Carl Rogers ca fiind, de fapt, 
forța primară care motivează organismul uman: acea tendință de 
împlinire sau transpunere în act a tuturor capacităților şi potentialitátilor 
individului respectiv; şi nevoia de transcendere, de depăşire a propriei 
individualitáti în direcţia împărtăşirii către marea comunitate a 
creativităţii şi muncii individului. 

Maslow a studiat şi vieţile unor personalităţi eminente ale culturii 
umane precum: Baruch Spinoza, Abraham Lincoln sau Albert Einstein. 
Tabelul următor prezintă caracteristicile conduitelor acestora, precum şi 

unele comportamente despre care autorul credea că pot conduce la auto- 
realizare, aşa cum au fost ele identificate de Maslow într-un interviu 
realizat în 1968. 


Caracteristicile persoanelor în curs de auto-realizare 

percepe cu acuratețe şi în mod obiectiv realitatea; tolerează, ba chiar 
poate să îi placă ambiguitatea; şi nu se simte ameninţat de necunoscut. 

se acceptă se sine, pe ceilalți şi natura umană. 

este spontan, natural şi original. 

este centrat pe problemă (nu pe sine), nu este egocentric; are o filosofie 
de viaţă şi probabil o menire în viaţă. 

are nevoie de intimitate şi de singurătate mai mult decât alţii; este capabil 
să se concentreze intens. 

este independent, auto-suficient şi autonom; are mai puţină nevoie de 
laudă sau de popularitate. 

are capacitatea de a aprecia experienţele simple şi comune; are savoare în 
modul de viaţă, un simţ dezvoltat al umorului şi capacitate de management a 
stresului. 

are (şi este conştient de) „experienţe de vârf” bogate, vii, de împlinire sau 
momente de bucurie intensă. 

are sentimente profunde de fraternitate faţă de întreaga omenire; este 
binevoitor şi altruist. 

stabileşte legături strânse de prietenie cu relativ puţini oameni, şi este 
capabil de o iubire mai mare. 

este democratic şi lipsit de prejudecăţi în cel mai profund sens posibil. 

este puternic etic şi moral în modul individual de a fi (nu neapărat şi în 
cel convenţional); îi place munca pentru realizarea unui scop la fel de mult 
ca şi scopul în sine; este răbdător, în cea mai mare parte. 

are un sens profund, filosofic al umorului, care este constructiv şi nu 
distructiv. 

este creativ, original, inventiv, cu un mod proaspăt, naiv, simplu şi direct 
de a privi viaţa; tinde să facă cele mai multe lucruri în mod creativ, dar nu 
posedă, în mod necesar, un mare talent. 

rezistent la enculturatie, este capabil să se detaşeze de cultură; poate 
compara obiectiv culturi şi îşi poate asuma sau părăsi convențiile. 


Deşi specifice persoanelor auto-realizate, trăiri specifice acestei 
stări de conştiinţă sau echilibru al personalității le găsim şi la ceilalți 
oameni, în momente pasagere, mai ales sub forma „experienţelor de 
vârf” (peak experiences). Persoane care au relatat trăirile asociate unor 
astfel de momente trecătoare de auto-realizare le-au caracterizat ca fiind 
stări de fericire şi împlinire, de unicitate necentrată pe sine, de 

perfecţiune şi satisfacție deplină, lipsite de orice stres sau tensiune. 
Acestea au fost asociate cu trăirea unor valori precum bunătatea, 
adevărul sau frumuseţea, înţelegere a întregului Univers şi un profund 
sentiment al vieţii. Aceste stări diferă ca intensitate şi pot apare în 
contexte diferite: în timpul unor activităţi estetice, recreative sau 
competitionale. 

Cel din urmă caz, întâlnit si în sport, este cel mai bine documentat 
(Csikszentmihalyi, 2007). Aici această stare este numită „Zona” (the 
Zone) sau „Starea de Flux” (Flow). Ea este legată de apogeul 
performanţei unui sportiv (individ), acea stare în care el ajunge să 
evolueze la deplina sa capacitate. Este descrisă ca un loc magic şi 
special, în care performanţa este excepţională şi consistentă, automată şi 
curgătoare, iar sportivul (individul) reuşeşte să elimine toată presiunea şi 
să se descentreze lăsându-și corpul şi mintea să-şi îndeplinească 
sarcinile care au fost atât de bine învăţate. În această stare de motivaţie 
intrinsecă (interioară) optimă, individul este absorbit în totalitate de ceea 
ce face, competiţia devine astfel distractivă şi excitantă, iar activitatea 
(munca) produce, prin ea însăşi, satisfacţie. 

Psihologul american ne indică şi anumite comportamente 
specifice acestor persoane sau care pot conduce la auto-realizare. 


Comportamente care conduc către auto-realizare 

Trăieşte viaţa ca un copil, concentrat pe sarcină şi implicându-te deplin! 

Încearcă ceva nou în loc să mergi pe drumurile bătute! 

Ascultă-ţi sentimentele când evaluezi experienţele în loc de vocea 
tradiţiei, a autorităţii sau majorităţii! 

Fii cinstit, înlătură „măştile” şi evită „jocurile 

Pregăteşte-te să fii nepopular dacă punctele tale de vedere nu coincid cu 
cele ale majorităţii oamenilor! 

Asumá-fi responsabilitatea! 

Munceste din greu pentru ceea ce te-ai hotárát sá faci! 

Încearcă să îţi identifici propriile mecanisme de apărare şi ai curajul de a 
le scoate la iveală! 


»! 


Observăm astfel cá motivaţia comportamentului uman are un 
caracter complex, că ea este, de fapt, un ansamblu de elemente, o 
construcţie în care sunt implicate trebuinte, atitudini, interese, scopuri, 
aşteptări, credinţe etc., în care aspectele conştiente stau, într-o măsură 
mai mare sau mai mică, alături de cele inconştiente. Imaginea 
icebergului este potrivită pentru a ilustra raportul dintre motivaţie şi 

comportament. Ceea ce se poate observa, partea vizibilă a icebergului, 
este comportamentul, iar motivaţia este partea nevăzută a lui. 


Rezumat 


În acest capitol sunt trecute în revistă principalele perspective şi 
moduri de a înţelege, defini şi studia personalitatea umană. Sunt 
prezentate sintetic cele mai paradigmatice teorii asupra personalităţii 
din cadrul tipurilor principale de abordări: teoria factorială a lui 
Raymond Cattell pentru paradigma trăsăturilor sau predispozifiilor 
biologice, teoria psihanaliticá a dezvoltárii psihosexuale a lui Sigmund 
Freud şi cea a dezvoltării psihosociale a lui Erik Erikson pentru 
abordarea psihanalitică sau psihodinamică, behaviorismul psihologic 
al lui Arthur W. Staats pentru teoriile învăţării (sociale) şi teoria holistă 
a lui Abraham Maslow din perspectiva umanistă sau fenomenologică. 
Este prezentată, de asemenea, teoria clasică a trăsăturilor de 
personalitate împreună cu problematica atitudinilor si a motivafiei şi 
câteva modalităţi de tipologizare din cadrul personologiei. 


Cuvinte cheie 


aptitudine, atitudine, auto-actualizare, caracter, determinism 
psihologic, divergență  metodologică, Eu, extraversie, introversie, 
mecanisme de apărare, modelul PEN, motivaţie, nevrotism, OCEAN 
(Big Five), orientarea  atomar-descriptivistă, o. biologist, o. 
idiografică, o. nomotetică, o. sintetic-structuralistă, o. sociologist- 
culturologică, personalitate, perspectiva atomistă, p. sistemică, p. 
psihosocială, p. structurală, piramida nevoilor, psihoticism, repertorii 
comportamentale de bază, Sine, SupraEu, temperament, teoria 
trăsăturilor, t. psihanalitică, t. învăţării, t. umanistă, t. ereditar- 
evoluționiste, t. hedoniste, t. homeostazică, tipologii (morfofiziologice, 
psihologice, sociologice, temperamentale), trebuinfe, trásáturi globale, 
trásáturi particulare. 


Întrebări recapitulative 


Cum se defineşte personalitatea? 
Care sunt cele patru perspective de abordare a personalităţii? 

Care sunt principalele divergențe metodologice în studiul 
personalităţii? 

Care sunt principalele trăsături ale personalității umane din cadrul 
perspectivei clasice? 

Care sunt principalele abordări ale personalităţii? 

Care sunt principalele elemente ale teoriei factoriale a lui 
Raymond Cattell? 

Care sunt elementele fundamentale ale personalității în concepţia 
psihanalitică? 

Care sunt principalele mecanisme de apărare ale Eu-lui? 

Care este structura personalității şi principalele dimensiuni după 
care aceasta poate fi descrisă potrivit teoriei dezvoltării psihosociale a 
lui Erik Erikson? 

Prin ce se evidenţiază behaviorismul psihologic al lui Arthur W. 
Staats? 

Care sunt nivelurile de motivaţie din cadrul piramidei lui 
Maslow? 

Cum se clasifică aptitudinile? 

Ce este temperamentul? 

Care sunt elementele definitorii ale caracterului unei persoane? 

Care sunt funcţiile pe care le au atitudinile în sistemul 
personalităţii? 

Care sunt factorii ce determină motivaţia? 

Care sunt principalele teorii explicative ale motivatiei umane? 

ACOMODĂRE Proces de adaptare datorită căruia un organ sau 
un organism poate suporta, fără pericol, modificările mediului exterior. 
În teoria lui Piaget privind dezvoltarea cognitivă, proces complementar 
asimilării, prin care individul îi adaptează schemele operatorii pentru a 
putea încorpora material informatic nou ce nu poate fi asimilat prin 
schemele preexistente. Procesul prin care lentilele ochiului îşi modifică 
focalizarea, pentru clarificarea imaginii. 

ACTING OUT Termen psihanalitic care desemnează acţiunile cu 
un caracter, de regulă impulsiv, deseori sub formă auto- sau hetero- 
agresivă, inconsistente cu sistemele obişnuite de motivaţie ale persoanei 
şi activităţile subiectului, semn al manifestării unor conţinuturi refulate. 

ACUITÁTE Capacitate a organelor de simt de a percepe excitaţii 
oricât de slabe şi de a diferenţia excitati foarte asemănătoare între ele. 

AFÉCT Trăire emoţională intensă şi de scurtă durată (emoție 
primitivă). 

AFERENTÁTIE (AFERENTĂ) Transport de impulsuri si 
informaţii de la periferia la centrul sistemului nervos central. 

AGNOZIE Termen general care defineşte tulburările procesului 
de recunoaştere a obiectelor, persoanelor, proceselor şi fenomenelor în 
pofida păstrării intacte a organelor de simţ şi a unei inteligente normale. 

AGRESIVITÁTE Comportament distructiv si violent orientat 
spre persoane, obiecte sau spre sine. 

AMBIGUITÁTE Caracteristica unei comunicări sau a unei 
situaţii care permite mai multe interpretări, sau care reuneşte caracterele 
a două naturi originare diferite. 

AMBIVALÉNTÁ Dispoziţie general-contradictorie sau bipolară 
a sistemului psihic; stare emotional-volitivá caracterizată prin activarea 
concomitentă a două tendinţe contrare faţă de unul şi acelaşi obiect sau 
situaţie. 

AMIGDĂLĂ Structură cerebrală subcorticală implicată în 
consolidarea amintirilor emoţionale. 

AMNEZIE Slăbire sau pierdere patologică a memoriei, deosebită 
de uitare care este un fenomen normal. 

ANABOLÍSM Ansamblul proceselor de asimilare organică. 

ANALIZĂ FACTORIÁLÁ Metodă statistică concepută de 
Charles Edward Spearman care încearcă să pună în evidenţă prin analiza 

unui ansamblu de variabile observate un număr mai mic de factori 
comuni (artificiali) care captează sau explică anumite corelaţii între 
aceste variabile. 

ANGOASĂ Nelinişte, tulburare cauzată de o teamă puternică 
fără obiect real, concret, adesea patologică. 

ANXIETĂTE Stare de nelinişte, de aşteptare încordată, însoţită 
de palpitatii, jenă în respiraţie etc. După unele teorii, este sinonimă cu 
frica, după altele se apropie mai mult de angoasă. 

APTITÜDINE Dispoziţie naturală sau dobândită de a efectua 
anumite sarcini. 

ASIMILÁRE Procesul cognitiv prin care individul preia 
informaţiile din mediul înconjurător şi îl adaptează potrivit schemelor 
pre-existente de interpretare. 

ASOCIATIONÍSM Vechi curent în psihologie care considera 
mecanismul asociaţiei fenomenul central şi fundamental în formarea, 
manifestarea şi explicarea proceselor psihice. 

ATITUDINE Modalitate relativ constantă de raportare a 
individului sau grupului faţă de anumite laturi ale vieţii sociale şi faţă de 
propria persoană; structură orientativ-reglatorie proprie sistemului 
persoanei. 

BEHAVIORÍSM Şcoală sau sistem psihologic care defineşte 
psihologia ca studiu al comportamentului şi îi limitează datele la 
activităţile observabile. În forma sa clasică, era mult mai restrictivă 
decât perspectiva comportamentală. 

BRÂINSTORMING „Furtună în creier”, în traducere liberă, 
asalt de idei; este cea mai larg răspândită şi aplicată tehnică de 
creativitate colectivă care are la bază ideea că cea mai bună soluţie în 
rezolvarea unei probleme nu se obține prin eliminări succesive, ci 
dimpotrivă, prin căutarea unui număr cât mai mare de soluţii, „cantitatea 
generează calitatea”. 

CARACTER Ansamblul însuşirilor fundamentale psihice-morale 
ale unei persoane, care se manifestă în modul de comportare, în ideile şi 
în acţiunile sale. 

CATABOLISM Termen desemnând (global) procesele de 
dezasimilatie opuse celor asimilatorii. 

CATEGORIZARE Proces prin care un obiect este inclus într-un 
anumit concept sau o anumită clasă. 

CÁTHARSIS Proces de descărcare a tensiunii şi eliberare, după 
sensul originar, datorat lui Aristotel, care constatase că identificarea 
dintre spectatori şi personajele teatrale duce la efecte de purificare şi 
relaxare. În psihanaliză, el este un efect terapeutic obținut prin 
descărcarea unei trăiri refulate. 

CLĂSĂ Categorie de elemente reunite prin trăsături comune. 

CLASIFICÁRE Abilitatea de a grupa obiecte după trăsături 
comune. 

CLÍNIC Calificare a metodelor de investigatie psihice, care se 
bazează pe experienţa observaţiilor directe făcute la patul bolnavului sau 
în jocuri, activităţi şi convorbiri cu subiecţii de vârstă infantilă (. 
Piaget) sau de orice altă vârstă şi ocupaţie. 

COD Sistem de simboluri (semne) care este folosit la 
reprezentarea şi transmiterea informaţiilor (mesajelor). 

CODIFICÁRE SENZORIÁLÁ Modul în care sunt transmişi 
stimulii de la receptorii senzoriali la creier. 

CON (CELULĂ CU CON) Celulă specializată a retinei, pentru 
percepţia atât a senzațiile cromatice, cât şi a celor acromatice. 

CONCEPT Reprezentare mentală abstractă şi generală, căreia i 
se asociază o expresie lingvistică a unui obiect, proces sau fenomen. 

CONDUITĂ Ansamblul de acte caracterizate printr-o organizare 
impusă de finalitatea urmărită, conştient sau nu, rațional sau nu, de către 
individ. 

CONSERVÁRE Schemă a gândirii logice potrivit căreia 
subiectul ştie că anumite transformări ale unui obiect (forma acestuia, de 
exemplu) nu modifică celelalte calităţi ale sale (greutatea, de exemplu). 

CONSTÁNTÁ Capacitatea creierului de a menţine percepția 
caracteristicilor fizice ale unui obiect (formă, dimensiuni, culoare), chiar 
şi atunci când manifestarea senzorială a obiectului se schimbă drastic. 

CONȘTIENT Stare de prezenţă în mediu. 

CONŞTIINŢĂ Cunoaştere imediată pe care fiecare dintre noi o 
are despre existenţa sa, despre actele sale şi despre lumea exterioară. 
Acest proces de control al propriei persoane şi al mediului oferă 
capacitatea de a învăţa şi finaliza comportamente şi activităţi cognitive. 

CONȚINUT Totalitatea elementelor si proprietăţilor unor 
obiecte, fenomene sau procese ori a notelor definitorii ale unui concept. 

CORELÁTIE Raport între termeni, dintre care unul îl evocă în 
mod logic pe celălalt. 

CUNOȘTINȚĂ Conform teoriilor dezvoltării care explică 
achiziţiile, felul în care copilul înţelege organizarea faptelor unui anumit 
domeniu, noţiune privind un lucru sau un fenomen, căpătată in familie, 
la şcoală sau prin proprie experienţă. 

DEBRIEFING În psihologie acesta constă într-o conversaţie 
unică, semi-structurată cu o persoană care tocmai a experimentat un 
eveniment stresant sau traumatic sau care a fost subiect într-un 
experiment. În cele mai multe cazuri, scopul debriefing-ului este de a 
reduce orice posibilitate de afectare psihologică prin informarea 
oamenilor despre experienţa lor sau permițându-le să vorbească despre 
aceasta. El este obligatoriu şi la sfârşitul experimentelor in care, din 
necesităţi metodologice, subiecţilor nu li s-a divulgat adevărata temă de 
cercetare. 

DEPRÍNDERE  Componentá  automatizată a activității, 
caracterizată prin desfăşurarea în afara sau prin reducerea controlului 
conştient, realizare spontană şi facilă. 

DESCENTRĂRE Abilitatea de a schimba (propriul) sistem de 
clasificare cu un altul diferit. 

DISCRIMINĂRE (1) Capacitatea de a distinge un stimul de 
altul, dobândită, de obicei, prin condiţionare selectivă. (2) Diferentiere 
sau distincție care la nivel intelectual, prin delimitări conceptuale, 
devine tranşantă, categorică. 

DIZIGOT Despre gemenii (fraternali) cu placente diferite, 
provenind din doi zigoti diferiți şi, în consecinţă, neavând un patrimoniu 
ereditar identic. 

DOPAMINĂ Unul dintre principalii  neuro-transmițători 
(substanță care mediază transmiterea informației între neuroni) de la 
nivelul sistemului nervos care este importantă în controlul motilitátii, 
mişcărilor musculare, mecanismelor plăcerii, precum şi a numeroase 
tulburări mentale. 

DORINȚĂ Trebuinţă conştientizată, tendință către o stare 
emoţională satisfăcătoare sau către o acţiune, activare emoţională 
orientată spre obiectul său. 

EGOCENTRISM (1) Presupunerea că întreaga lume se învârte 
în jurul său şi că nimic altceva nu există în afară de ceea ce are legătură 
directă cu persoana respectivă. (2) Situaţia de a nu fi conştient de alte 
perspective în afara celei proprii şi de a crede că toată lumea percepe 
mediul în acelaşi mod. Este un stadiu timpuriu de dezvoltare a 

personalităţii care nu trebuie confundat cu egoismul care este o trăsătură 
morală. 

EGOISM Preocupare exagerată față de propria persoană si de 
interesele personale, în dauna intereselor şi drepturilor celorlalţi. 
EMISFERĂ Fiecare dintre cele două jumătăţi ale creierului 
conectate prin fascicule de fibre nervoase. 

EMOȚIE Reactie globală, intensă şi de scurtă durată a 
organismului la o situaţie neaşteptată, însoţită de o stare afectivă de 
tonalitate plăcută sau neplăcută. 

EMPIRIC Tot ceea ce rezultă din experienţa imediată cu 
lucrurile şi prin acţiuni concrete, toate fiind accesibile observaţiei, 
putând fi înregistrate prin organele de simţ. 

ENCODÁRE Orice proces cognitiv prin care un mesaj sau o 
informatie conținută într-o imagine, conversaţie sau text citit este 
transformată într-o reprezentare internă. 

ENCULTURÁTIE Procesul de asimilare prin instrucţie si 
educaţie a valorilor şi comportamentelor, sub forma unei învăţări 
continue pe toată durata vieţii. 

EPISTEMOLOGIE Teoria cunoaşterii ştiinţifice, disciplină 
filosofică care studiază critic principiile, ipotezele şi rezultatele 
cunoaşterii ştiinţifice în vederea stabilirii structurii logice, specificului şi 
valorii de adevăr al acesteia. 

EREDITÁTE Transmitere a caracterelor fizice şi psihice ale 
părinţilor la descendenți. 

EROS Termen care desemna la vechii greci iubirea şi zeul 
acesteia, utilizat de Freud pentru a desemna ansamblul pulsiunilor de 
viaţă în opoziţie cu pulsiunile către moarte. 

ESANTIÓN Grupul de subiecti sau participanţi selectat dintr-o 
populaţie în scopul studierii acesteia. 

EU-ul sau Ego-ul reprezintă una dintre cele trei instanţe ale 
personalităţii care se referă la conştiinţa de sine, la ceea ce constituie 
nucleul sistemului personalităţii în alcătuirea căruia intră cunoştinţele şi 
imaginea despre sine precum şi atitudinile, conştiente sau nu, despre 
cele mai importante interese şi valori. 

EVALUÁRE COGNITIVĂ (1) Interpretarea unui eveniment 
ținând seama de scopuri şi de starea de bine. Procesul influenţează 
calitatea şi intensitatea emoţiilor, precum şi nivelul de pericol perceput. 
(2) Realizarea de judecăţi asupra valorii sau utilității unui lucru. 

EVOLUȚIE Proces cu caracter istoric constând mai ales într-o 
formă a dezvoltării, care presupune acumulări cantitative treptate, în 
constituţia organismului şi a psihicului şi care antrenează o modificare 
treptată a calităţii spre un nivel superior. 

EXCITÁTIE Proces fiziologic care se manifestă prin activitatea 
funcţională (contracție, secreție sau generare de impulsuri) a unei celule, 
a unui ţesut sau a unui organ, ca răspuns la un factor stimulativ intern 
sau extern. 

EXPERIENŢĂ (1) Ansamblul informaţiilor pe care le primeşte 
organismul, prin simţurile sale, din universul care îl înconjoară. (2) 
Ansamblul cunoştinţelor, deprinderilor şi priceperilor pe care oamenii le 
dobândesc în mod nemijlocit despre realitatea înconjurătoare în procesul 
practicii sociale şi al interacțiunilor dintre ei şi lumea exterioară. (3) În 
psihologie, termenul se referă mai ales la „experienţa trăită” ceea ce 
subiectul percepe, simte, gândeşte în raporturile sale cu lumea care îl 
înconjoară şi cu el însuşi, într-o manieră ireductibil subiectivă. 

EXPERIENŢĂ DE VÂRF În psihologia umanistă a lui 
Abraham Maslow termenul descrie anumite stări transpersonale şi 
extatice, în particular cele cu tente de euforie, armonizare cu lumea şi 
interconectivitate cu întreaga societate. 

EXPERIMENT Procedeu de cercetare în ştiinţă, care constă în 
provocarea intenţionată a unor fenomene în condiţiile cele mai propice 
pentru studierea lor şi a legilor care le guvernează. 

FENOMEN Manifestare exterioară particulară şi obiectivă a unui 
lucru, a unui proces etc., care este accesibilă organelor de simţ, 
perceptibilă în mod nemijlocit, deci direct constatabilă. Se defineşte în 
unitate şi opoziţie cu esenţa. 

FIZIOLOGIE Ramură a biologiei care se ocupă cu studiul 
proceselor care au loc în organismele vii. 

FOBÍE  Teamá patologică, obsesivă, de intensitate 
disproportionatá, faţă de un obiect stimul sau situaţie precizată. 

FONEM Cea mai mică unitate sonoră a limbii, care are 
funcțiunea de a diferenţia cuvintele între ele, precum şi formele 
gramaticale ale aceluiaşi cuvânt. 

FRICĂ Reacţie emoţională de tipul afectului care survine când 
subiectul ajunge într-o situație primejdioasă fără a fi pregătit pentru 
aceasta. 

GÂNDIRE (1) Ín sens general termenul trimite la toate 
manifestările spiritului, desemnând atât conţinuturi, idei, cât şi activităţi, 
raționamente: după caz, accentul poate fi pus pe suporturile simbolice 
sau reprezentative ale gândirii, pe instrumentele logice sau euristice cu 
care ea operează, pe dinamica sa afectivă, pe semnificaţiile sale 
inconştiente etc. (2) Facultatea superioară a creierului omenesc de a 
reflecta în mod generalizat realitatea obiectivă prin noţiuni, judecăţi, 
teorii etc.; (3) Psihologia ştiinţifică s-a preocupat de originile gândirii, 
concepută ca interiorizare a conduitelor sau comportamentelor, în 
favoarea dezvoltării funcţiei reprezentative şi a limbajului. 

GÂNDIRE ANALOGICĂ Constă în stabilirea asemănărilor 
dintre diverse obiecte, fenomene, evenimente, idei, acolo unde par a nu 
exista şi transferul informaţiilor care caracterizează un obiect cunoscut 
la altul necunoscut neasimilat. 

GÂNDIRE CONVERGÉNTÁ Caracteristica distinctivă a 
inteligenţei, se desfăşoară de la diversitate la unitate, de la analiză la 
sinteză. 

GÂNDIRE  DEDUCTIVĂ sau  ANALÍTICÁ Formă 
fundamentală de raţionament, folosind mai ales categorizarea şi logica 
formală cu evitarea contradictiilor, în care gândirea se mişcă exclusiv în 
planul conceptelor, de obicei pornind de la idei generale, se ajunge la 
concluzii particulare, concluzia decurgând cu necesitate din premise. 

GÂNDIRE  DIVERGENTĂ Caracteristică distinctivă a 
creativităţii, orientată către căutarea cât mai multor soluţii sau 
dezvoltarea în cât mai multe direcţii în raport cu punctul inițial de 
plecare. Se desfăşoară de la unitate la diversitate, de la sintetic la 
analitic. 

GÂNDIRE INDUCTIVĂ Vizează extragerea şi formularea unei 
concluzii dintr-o multitudine de cazuri particulare. Dat fiind că 
utilizează generalizările pentru a ajunge de la multitudinea calităților, 
atributelor şi trăsăturilor la concepte, legi şi relaţii, rezultatele ei au 
întotdeauna un caracter probabilistic. 

GENERALIZĂRE (1) În procesul de învăţare, reprezintă 
depistarea unei caracteristici sau a unui principiu comun unei clase de 
obiecte sau evenimente. (2) În condiţionare, principiul conform căruia, 
odată stabilită conditionarea răspunsului față de un stimul dat, alti 
stimuli asemănători vor determina acelaşi răspuns. 

GESTÁLT Cuvânt german care înseamnă „formă” sau 
.configuratie". Psihologia gestaltistă se centrează în primul rând pe 

percepţie şi organizarea experienţei, considerând cá experienţele 
perceptuale au la bază pattern-urile formate de stimuli. 

HALUCINÁTIE Tulburare a percepţiei constând în perceperea 
unui obiect sau a unui fenomen fără ca acesta să existe în realitate. 

HIPOCÁMP Structură cerebrală localizată sub scoarța cerebrală, 
implicată în fixarea amintirilor noi; rolul său pare a fi acela al unui 
sistem de referinţă ce face legătura între aspectele amintirilor, localizate 
în părți diferite ale creierului. 

HIPOTALÁMUS Structură de mici dimensiuni, dar extrem de 
importantă, localizată imediat deasupra trunchiului cerebral şi imediat 
deasupra talamusului. Considerat parte a nucleului central, include 
centrii care controlează comportamentele motivate, cum ar fi: mâncatul, 
băutul, sexul şi emoţiile; reglează, de asemenea, activitatea endocrină şi 
menţine homeostazia corporală. 

HISTRIONIC Care are un comportament teatral, actoricesc, 
ostentativ, rezultat din trebuinta de a atrage atenţia asupra propriei 
persoane şi de a seduce anturajul, menit să inducă o anumită aparenţă 
falsă sau înşelătoare faţă de propria persoană. Este adesea însoțit de 
lăudăroşenie şi fanfaronadă. 

HOMEOSTAZIE Tendinţă generală a organismului (si 
psihicului) de a menţine constante condiţiile de echilibru ale mediului 
său; stare internă constantă. 

IDEOMOTOR Proces prin care toate reprezentările noastre se 
prelungesc în mişcări mai mult sau mai puţin săvârşite. 

ILUZIE Perceptie falsă a unui obiect prezent înaintea ochilor, 
determinată de legile de formare a percepţiilor sau de anumite stări 
psihice sau nervoase. 

IMAGINÁTIE Proces psihic secundar, solidar şi analog cu 
gândirea de a forma şi de a activa imagini mentale, în absenţa oricărui 
model perceput şi de a crea noi reprezentări sau idei pe baza 
perceptiilor, reprezentărilor sau ideilor acumulate anterior. 

IMÁGINE Produsul reflectării senzoriale a unui obiect printr-o 
senzaţie, percepţie sau reprezentare; formaţiune intuitivă, schematizată 
la diverse nivele ale generalizării senzoriale redând mai mult sau mai 
puţin izomorf structura unui obiect sau categorii de obiecte sau relaţii. 

INCONȘTIENT Ansamblu de dispoziţii, stări, procese 
psihofiziologice şi psihice care, momentan sau stabil, nu sunt conştiente. 
Acea zonă „de profunzime”, instanţă a sistemului psihic uman, care nu 


170 


Minidicfionar de termeni de specialitate 


intră în sfera conştientului, deci este (termen mai adecvat) aconştientă, 
fără a înceta să fie determinantă pentru sistemul psihic în ansamblul său. 
INDICATORI AI ADÂNCIMII Diverse tipuri de informaţii 
vizuale care, în mod logic sau matematic, oferă informaţii despre cea de 
a treia dimensiune, profunzimea, imaginii. 

INFERÉNTÁ Strategie a gândirii, constând din derivarea unui 
enunţ din altul sau din extragerea, dintr-un fapt sau o asertiune dată a 
tuturor consecințelor care pot rezulta. 

INFORMÁTIE Strâns legată de noţiunile de informare, de mesaj 
şi de comunicare informaţia se referă la toate cunoştinţele, datele, 
semnificaţiile unui semn, simbol sau a unui grup de simboluri (text 
scris, mesaj vorbit, imagini plastice, indicație a unui instrument etc.) 
capabil să declanşeze o reacţie (acţiune) materială a unui sistem dinamic 
de autoreglare pentru care sistemul este condiţionat şi finalizat. 

IPOTEZA LEXICĂLĂ Supoziţie lansată în anii '30 de către 
Gordon Allport şi Henry S. Odbert, potrivit căreia diferenţele cele mai 
evidente şi mai relevante din punct de vedere social dintre indivizi vor fi 
în cele din urmă codate în limba vorbită, iar cele mai importa'nte vor fi 
probabil desemnate printr-un singur cuvânt. 

INTELIGENȚĂ (1) Funcție psihologică sau ansamblu de funcții 
datorită cărora organismul se adaptează la mediu elaborând combinaţii 
originale ale conduitelor, achiziţionează şi foloseşte cunoştinţe noi şi, 
eventual, rationeazá şi rezolvă problemele conform regulilor degajate 
prin formalizările logicii prin puterea minţii de a stabili legături şi a face 
legături între legături. (2) Capacitatea de a înţelege uşor şi bine, de a 
sesiza ceea ce este esenţial, de a rezolva situaţii sau probleme noi pe 
baza experienţei acumulate anterior. 

INTELIGIBIL Ceea ce poate fi înțeles sau descifrat prin 
semnificaţii, prin reducere la un model intelectual de care subiectul 
dispune sau pe care şi-l construieşte ad-hoc. 

INTENȚIE Pornire interioară conştientă, însoţită de un efort 
volitiv (de a înfăptui ceva); faptul de a-ţi propune un scop, corespunzând 
unei voințe sau dorinţe ce precedă o acţiune. 

INTERIORIZĂRE (1) Ansamblul de procese prin care anumite 
elemente ale lumii exterioare sunt integrate la nivelul funcționării 
mentale a unui subiect, sub formă de reprezentări ce contribuie la 
reorganizarea structurilor afective sau cognitive anterioare; (2) Procedeu 
al vieţii psihice de a se deconecta de evenimentele din ambiantá şi a se 
închide în sine, orientându-se către propriul eu, prin urmărirea propriilor 

trăiri subiective; predominare a tendinței conştiinţei de a se centra pe 
examinarea propriilor desfăşurări sufleteşti, de a se închide în sine, 
neglijând lumea externă. 

INTROSPÉCTIE Vedere sau privire orientată spre interior, spre 
observarea şi înregistrarea percepțiilor, gândurilor şi sentimentelor şi 
trăirilor proprii. 

INTROVERSIÜNE - EXTROVERSIUNE (1) Dimensiune a 
personalităţii pentru care la un capăt se află indivizii timizi, retraşi, care 
experimentează în special emoţii negative, iar la celălalt cei activi 
sociali, care tind a avea experienţe pozitive; (2) Dimensiune a unei 
atitudini de bază faţă de viaţă prin care individul îşi găseşte semnificaţia 
şi sensul în lumea sa interioară de gânduri şi trăiri pe de o parte, pe de 
alta o atitudine în care semnificaţia şi sensul este descoperit în lumea 
exterioară a obiectelor şi acţiunilor; (3) O dimensiune a excitabilității 
sistemului nervos în care persoanele care reacţionează puternic la 
stimuli sunt la un capăt, iar la celălalt persoanele cu reacţii puţin intense, 
la celălalt capăt, astfel încât persoanele introvertite, mai puternic 
afectate, vor căuta să reducă nivelul de stimulare, pe când cele 
extrovertite, mai puţin afectate vor căuta mai multă stimulare, ambele 
tipuri menţinând un nivel interior de stimulare similar. 

INTUÍTIE (1) Capacitatea gândirii de a descoperi nemijlocit si 
imediat adevărul pe baza experienţei şi a cunoştinţelor dobândite 
anterior, fără raționamente logice preliminare; (2) Cunoaştere perceptivă 
nemijlocită de raţionament (în măsura în care este posibilă distincția 
între percepţie şi gândire). 

IPOTEZĂ Presupunere, enunțată pe baza unor fapte cunoscute, 
cu privire la anumite (legături între) fenomene care nu pot fi observate 
direct sau cu privire la esenţa fenomenelor, la cauza sau la mecanismul 
intern care le produce; presupunere cu caracter provizoriu, formulată pe 
baza datelor experimentale existente la un moment dat sau pe baza 
intuitiel, impresiei etc. 

ÎNĂLŢIMEA A SUNETULUI Sau înălţimea tonală este acea 
particularitate a senzatiei auditive care ne face să considerăm că sunetul 
este mai mult sau mai puţin grav sau ascuţit în funcţie de frecvenţa sa 
mai mică sau mai mare. 

INVÁTÁRE Activitate de însemnătate fundamentală pentru 
adaptarea la mediu şi dezvoltarea psihocomportamentală, este în esenţă 

o asimilare activă de informaţie însoţită de achiziţionarea de noi operaţii 
$i deprinderi. 

LEXEM Cuvânt sau parte de cuvânt care serveşte ca suport 
minimal al semnificației. 

LÍBIDO, LIBIDINĂL În psihanaliză reprezintă forţa de bază sau 
energia biologică de bază a persoanei (Eros), care apare din fondul 
inconştient şi care acţionează asupra conştiinţei şi comportamentului ca 
o pulsiune sau imbold orientat către prezervare (dragoste, sex, 
procreaţie), opusă  Thanatos-ului sau energiei orientate către 
(auto)distrugere. 

LIMBAJ Capacitatea cu care este înzestrată orice ființă umană 
normal constituită, de a învăţa şi de a folosi unul sau mai multe sisteme 
de semne verbale pentru a comunica cu semenii săi şi a-şi reprezenta 
lumea. 

LÎMBĂ Sistem hiper-complex de comunicare socială alcătuit din 
sunete articulate, specific oamenilor, prin care aceştia îşi exprimă 
gândurile, sentimentele şi dorinţele. 

LUDIC Activitatea prin excelenţă liberă care ţine de joc în 
oricare din formele acestuia, de la jocul copiilor şi până la cel al 
adulţilor. 

MEMORIE Proprietate a creierului omenesc de a achiziţiona, 
retine, recunoaşte şi reproduce senzaţii, sentimente, mişcări, cunoştinţe 
etc. din trecut. Pot fi decelate mai multe tipuri de memorie: Memorie de 
lucru Amintirile stocate pe termen foarte scurt (câteva secunde); 
Memorie de lungă durată Amplu depozit de informaţii în care păstrăm 
toate informaţiile care ne sunt accesibile în memorie; Memorie de scurtă 
durată A doua locaţie de depozitare a informaţiilor (după memoria 
senzorială) în care sunt stocate informaţiile selectate din memoria 
senzorială; Memorie episodică Tip de memorie în care se acumulează 
evenimentele trăite personal de un subiect, alcătuite „din episoade” care 
pot fi localizate datorită coordonatelor de timp şi de loc şi aflate la 
originea unei biografii singulare; Memorie explicită Tip de memorie ce 
stă la baza abilităţilor perceptive şi cognitive. Se exprimă frecvent ca 
îmbunătăţire a unei performanţe perceptuale sau cognitive, fără 
amintirea conştientă a experienţelor ce au determinat această ameliorare; 
Memorie semantică Tip de memorie în care sunt stocate cunoştinţele 
generale, de exemplu: înţelesul cuvintelor. Cunostintele sunt codificate 
în raport cu alte cunoştinţe, si nu în funcţie de cel care memoreazá; 

Memorie senzorială (memoria tampon sau buffer) Cea care conservă 
caracteristicile fizice ale stimulilor mai puţin de o secundă. 

METODĂ Ansamblu de proceduri, demersuri sau reguli care 
formează o structură de ordine, un program după care se reglează 
acţiunile practice şi intelectuale în vederea atingerii unui scop sau 
obţinerii unui rezultat. 

MONOZIGOT Despre gemenii (genetic) identici care provin din 
acelaşi ovul fecundat, dintr-un ou unic, având placenta comună. 

MORFEM Cea mai mică unitate lingvistică care dispune de o 
semnificaţie proprie (lexicală sau gramaticală). 

MOTIVÁTIE Ansamblu, sistem de impulsuri, imbolduri, 
pulsiuni interne, energizări şi activări, stări tensionale sau mobiluri ale 
acţiunilor, care conferă energie comportamentului şi conduitei şi le 
directioneazá. 

NERV Prelungire a celulelor nervoase în formă de fascicule de 
fibre, care conduc excitaţiile senzitive de la organele periferice ale 
corpului către centrul celular şi excitaţiile motorii de la centrul celular 
către organele periferice. 

NEURON Celulă nervoasă care cuprinde trei părți: corpul 
celular, dendritele şi axonul. Neuronii se află la originea comunicării 
nervoase, a transmiterii de informaţie şi a conservării sale şi stau la baza 
activităţii mentale. 

NEUROTRANSMITÁTÓR Substanţă chimică, adesea numită 
mediator sau reglator, eliberată de terminatile nervoase la nivelul 
sinapselor, sub influenţa unei excitaţii (influx nervos). Ea permite, prin 
interacţiunea sa cu receptori specifici, trecerea influxului nervos de la un 
nerv la un organ efector (muşchi) sau de la un neuron la alt neuron 
(neuro-transmisie). 

OPERÁTIE Abilitatea de a imagina si efectua actiuni la nivel 
mental, modalitate de lucru neuropsihicá, dispoziție instrumentală, 
acţiune interiorizată, transformare senzoriomotorie sau mintală, care, 
după J. Piaget, se defineşte nu izolat sau de sine stătător, ci prin 
apartenenţa la o structură de ansamblu, dotată cu reversibilitate. Prin 
operaţii cognitive subiectul compune concepte, produce judecăţi asupra 
realităţii sau judecă valoarea de adevăr sau fals a unei credinţe sau a 
unei propoziţii, sau meditează, adică deduce o propoziţie plecând de la 
un ansamblu de premise considerate drept adevărate sau false. 

PARADIGMĂ Cadrul unor presupuneri şi idei utilizate de un 
grup de oameni de ştiinţă şi de profesionişti, utilizat ca bază pentru 
judecăţile şi demersurile lor. În psihologie, indică o procedură 
metodologică ce constituie un model de referință pentru concepţia 
cercetărilor experimentale. Adjectivul paradigmatic este folosit într-un 
sens apropiat pentru a desemna caracterul tipic (sau caracterul 
„exemplar”) al unui obiect, al unui comportament sau al unui caz clinic. 

PATOLOGIC Care indică o boală fizică sau psihică; o 
modalitate de acţiune sau funcţionare anormală sau provocată de o 
boală. 

PERCEPȚIE Proces psihic complex-senzorial şi cu un conţinut 
obiectual realizând reflectarea directă şi unitară a ansamblului însuşirilor 
şi structurii obiectelor şi fenomenelor, în forma imaginilor primare sau a 
perceptelor. 

PERMANENȚĂ A OBIECTULUI  Permanenfa este o 
proprietate acordată de către subiect unui obiect căruia îi postulează o 
existență în timp independentă de percepţia sau concepţia pe care o 
poate avea despre acesta. 

PERSONALITĂTE Subiectul uman văzut ca unitate bio-psiho- 
socială considerat prin prisma pattern-urilor distincte şi caracteristice de 
gândire, emoție şi comportament care îi definesc stilul individual de 
interacţiune cu mediul fizic şi social. 

PRAG Nivel sau mărime la care apare sau dispare un fenomen 
psihic sau devine posibilă o discriminare. În psihofiziologie sunt definite 
mai multe tipuri de praguri precum: Prag absolut minim sau maxim de 
percepţie a unui stimul care defineşte limita inferioară (începând de la 
care...) şi superioară (până la care...) un stimul produce senzaţii de o 
anume modalitate sau Prag diferenţial Valoare minimală care trebuie 
adăugată (prag diferenţial superior) sau suprimată (prag diferenţial 
inferior) la un stimul pentru ca o diferenţă să fie percepută. 

PRINCIPII ETICE Principiile care stabilesc ceea ce este 
considerată a fi o practică onorabilă, cinstită şi acceptabilă social. 

PRINCIPIUL PLĂCERII Unul dintre cele două principii care 
guvernează, după Freud, funcţionarea mentală, care determină 
ansamblul vieţii psihice de a funcţiona în direcţia evitării neplăcerii şi 
reducere a tensiunii, precum şi către procurarea plăcerii. 

PRINCIPIUL REALITĂȚII Unul dintre cele două principii 
care guvernează, după Freud, funcționarea mentală şi care mijloceşte, 
limitează sau înlocuieşte principiul plăcerii prin acomodarea acţiunii, 


175 


Elemente de psihologie generală 


scopurilor şi dorințelor subiectului la datele şi cerinţele realităţii în 
raport cu care subiectul se restructurează şi dobândeşte o experienţă. 

PSIHIC Formă specifică de reflectare a realităţii, produsă de 
activitatea sistemului nervos şi prezentă la animalele superioare; 
totalitatea fenomenelor si a proceselor proprii acestei reflectári. Psihicul 
reprezintă modalitatea superioară a existenţei biosociale, ansamblu de 
stări, însuşiri, fenomene şi procese subiective ce depind cu necesitate de 
mecanismele cerebrale si de interacțiunea cu lumea obiectivă, 
îndeplinind funcţii de raportare la lume şi la sine prin orientare, 
reflectare, planificare mentală şi acţiuni transformativ-creative. 

REACTIVITÁTE Capacitatea organismelor de a răspunde la 
stimuli cu efecte adaptative. 

RECEPTOR Celulă specializată, sensibilă la un anumit tip de 
stimuli şi conectată la nervi formati din neuronii aferenţi (de exemplu: 
retina). La modul general, termenul desemnează organul ce conţine 
acest tip de celule (de exemplu: ochiul sau urechea). 

REFLEX Mecanism fundamental al comportamentului, constând 
în reacţia de răspuns, motorie sau secretorie a organismului, mediat prin 
sistemul nervos, la acţiunea unui stimul extern sau intern. El reprezintă 
relaţia fundamentală a activităţii neuropsihice. 

REPREZENTÁRE Proces si produs (imagine) de ordin secundar 
sau construirea imaginii obiectului actual si prezent, in absenta acestuia 
şi chiar fără ca existenţa sa să fie obligatorie. 

REZONÁNTÁ Stare de vibraţie în care se găseşte un corp sau un 
sistem fizic când asupra lui se exercită o acţiune exterioară periodică, cu 
o frecvență egală ori apropiată cu frecvenţa proprie vibratiei corpului 
sau a sistemului. Gradul în care un sunet de o anumită frecvenţă 
reverbereazá pe o distanță stabilită matematic. 

REZONÁNTÁ MAGNETICĂ NUCLEARĂ (MRI — magnetic 
resonance imaging). Procedură computerizată de scanare, ce foloseşte 
câmpuri magnetice şi impulsuri radio puternice pentru a realiza o 
imagine transversală a creierului sau a organismului. Are o mai mare 
precizie decât tomografia computerizată. 

SCHEMĂ (1) Structură cognitivă care ne ajută să percepem, să 
organizăm, să procesám şi să folosim informațiile; (2) convingeri şi 
cunoştinţe organizate despre oameni, obiecte, evenimente şi situaţii. 

SEMNÁL Ceea ce observatorul încearcă să detecteze într-un 
experiment. 

SENSIBILITÁTE Facultate de a percepe impresiile venite de la 
corp sau din lumea exterioară. 

SENSIBILIZĂRE Procesul prin care organismul învaţă să îşi 
intensifice reacţiile faţă de un stimul ca urmare a repetiţiei acestuia. 

SENTIMENT Stare afectivă complexă, combinaţie de elemente 
emotive si imaginative, mai mult sau mai puţin clară, stabilă, care 
persistă în absenţa oricărui stimul. 

SENZÁTIE Impresie subiectivă provocată de excitatia unui 
receptor. 

SFERĂ Totalitatea obiectelor, fenomenelor sau proceselor care 
posedă caracteristicile sau notele definitorii ale unui concept. 

SIMBOL Semn, obiect, imagine etc. care reprezintă indirect (în 
mod convenţional sau în virtutea unei corespondențe analogice) un 
obiect, o fiinţă, o noţiune, o idee, o însuşire, un sentiment etc. 

SIMPTOM Manifestare, tulburare funcţională sau senzaţie 
anormală resimţite de o fiinţă şi care pot indica prezenţa unei boli. 

SINÁPSÁ Punct (în fapt, structură funcţională) de contact între 
doi neuroni, la nivelul căruia se face transmiterea influxului nervos de la 
o celulă nervoasă la alta prin intermediul unor neuro-transmitátori 
biochimici. 

SINDROM Ansamblu bine determinat, coerent, de simptome şi 
semne intercorelate, care caracterizează mai multe afecțiuni (entităţi 
morbide) posibile (nu una singură), putând, însă, sublinia o modalitate 
patologică sau caracteriza o afecţiune. 

SÍNE Una dintre cele trei instante ale personalităţii, descrisă de 
Freud, ca fiind un complex de instincte şi de tendinţe refulate, care are 
caracter apersonal si nu este trăit în mod conştient. 

SISTEMUL ACTIVATÓR ASCENDENT RETICULÁT 
(SRAA) Este un sistem fiziologic neuronal de la nivelul encefalului care 
controleazá generic gradul de activitate al sistemului nervos central, 
inclusiv stárile de veghe, atentie si somn. Stimularea SRAA are un efect 
tonic difuz, de lungă durată şi remanent, prelungindu-se şi după 
încetarea stimulării senzoriale. 

SISTEM NERVOS CENTRĂL Totalitatea neuronilor din creier 
şi măduva spinării. 

SISTEM NERVOS PERIFERIC Nervii care conectează 
creierul şi măduva spinării cu alte părți ale corpului. 

SISTEM NERVOS VEGETATIV Parte a sistemului nervos 
care asigură conducerea şi coordonarea funcționării organelor şi 
intervine în reglarea proceselor fiziologice ale organelor interne. 

SOMN Stare fiziologică periodică, neunitară, definită prin 
reducerea activităţii, relaxarea tonusului muscular şi suspendarea 
conştiinţei. Pe parcursul acesteia pot fi deosebite stările de Somn non- 
REM în care mişcările oculare sunt absente, se produce o scădere 
marcantă a frecvenţei cardiace şi a ratei respiratorii, muşchii sunt 
relaxaţi, iar metabolismul cerebral scade cu 25-30% față de starea de 
veghe şi cea de Somn REM (rapid eye movement) în cursul căreia apar 
mişcările oculare rapide, iar subiectul visează. 

STÁDIUL OPERĂȚIILOR CONCRETE Al treilea din cele 
patru stadii piagetiene de dezvoltare cognitivă, caracterizat prin nevoia 
de a stabili o relaţie între probleme şi circumstanţe sau evenimente reale. 

STÁDIUL OPERÁTIILOR FORMÁLE Cel de-al patrulea 
dintre cele patru stadii piagetiene de dezvoltare cognitivă, în care 
subiectul este capabil de gândire abstractă şi raționament logic. 

STÂDIUL PREOPERATIONÁL Cel de al doilea stadiu dintre 
cele patru stadii piagetiene de dezvoltare cognitivá, caracterizat prin 
capacitatea de concentrare la un moment dat asupra unui singur atribut 
al unui obiect. 

STÁDIUL SÉNZORIO-MOTÓRIU Primul dintre cele patru 
stadii piagetiene de dezvoltare cognitivă, caracterizat prin receptivitate 
față de informaţia senzorială şi dezvoltarea primelor scheme prin 
intermediul explorărilor mişcării din mediul înconjurător. 

STEREOTIP În psihologia socială, credință sau reprezentare 
rigidă şi simplificatoare, în general împărtăşită de un grup mai mult sau 
mai puţin numeros (eventual membrii unei întregi societăţi), referitoare 
la instituţii, persoane sau grupuri. 

STIMUL Orice eveniment al lumii fizice care poate excita unul 
din aparatele receptoare ale organismului şi prin aceasta să fie la 
originea unui răspuns al acestuia. 

STOCÁRE Proces sau capacitate psihofiziologică de fixare prin 
memoria de lungă durată a unei cantități anumite de informaţie 
(receptionatá şi prelucrată într-un interval de timp dat) şi de conservare 
pentru o bună evocare. 

STRES (1) Situaţie, stimul, ce pune organismul într-o stare de 
tensiune; (2) Însăşi starea de tensiune deosebită a organismului prin care 

acesta îşi mobilizează toate resursele sale de apărare pentru a face față 
unei agresiuni fizice sau psihice (emoție puternică). 

STRUCTURĂ Construcţie, totalitate organizată, în care părţile 
sunt dependente de întreg şi, în consecinţă, solidare unele cu altele. 

SUBCONSTIÉNT Termen care desemnează fenomenele si 
însuşirile psihofiziologice şi psihice care nu persistă permanent în sfera 
conştiinţei dar pot păşi selectiv şi cu uşurinţă pragul acesteia în raport cu 
împrejurările. 

SUPRA-EU Cea de a treia instanță a personalităţii, care 
constituie expresia existenţei individului în mediul social; el este 
purtătorul normelor etico-morale şi a regulilor de convietuire sociale. 

TALÁMUS Două grupuri de nuclei de celule nervoase localizati 
deasupra trunchiului cerebral, înăuntrul  emisferelor cerebrale. 
Considerat a face parte din nucleul central al creierului. Una dintre ariile 
sale funcționează ca staţie de releu senzitiv, iar cealaltă are un rol în 
somn şi mers. 

THANÁTOS termen grecesc însemnând Moartea utilizat în 
psihanaliză pentru a desemna  pulsiunea către moarte, către 
autodistrugere, manifestată de obicei în spre în afară în forma agresiunii 
faţă de ceilalți. 

TEORIA BIFACTORIÁLÁ Teorie conform căreia emoţiile 
sunt rezultatul combinării a doi factori: o stare iniţială de activare 
inexplicabilă plus o interpretare cognitivă a acesteia. 

TESTE PSIHOMETRICE Metode de măsurare a diverselor 
caracteristici psihice. 

TRANSDÜCTIE Transformarea energiei fizice venite de la 
stimuli in semnale electrice care ajung la creier. 

UNDĂ SONORĂ O undă definită de variaţia periodică a 
presiunii aerului în timp. 

UNITÁTE PROPOZITIONÁLÁ (1) Exprimă o propoziţie sau o 
asertiune (2) Unitate gramaticală ce poate fi o propoziţie sau o frază. 

VARIABILĂ Caracteristică  măsurabilă a obiectelor, 
fenomenelor şi proceselor ce poate lua diferite valori. În funcţie de 
gradul în care poate fi manipulată avem: Variabilă dependentă (1) 
Aspectul măsurat într-un experiment, ale cărui schimbări depind de 
variabila independentă. (2) Variabilă care depinde ipotetic de valoarea 
variabilei independente si Variabilă independentă (1) Condiţiile 
experimentale stabilite de cercetător pentru a cauza un efect. Acestea 
sunt variate în mod sistematic, astfel încât experimentatorul să poată 

extrage concluziile legate de schimbările survenite. (2) Variabila 


independentă de acţiunile participantului. 
ZGOMOT Orice stimul din mediu irelevant pentru ceea ce 


încearcă observatorul să detecteze. 


(În realizarea Minidicfionarului de termeni de specialitate au fost 
folosite definiţii in extenso, cumulate sau parţiale din Paul Popescu-Neveanu, 
Dicţionar de psihologie, Bucureşti: Editura Albatros, 1978; Roland Doron şi 
Francoise Parot, Dicţionar de psihologie, Humanitas, 2008; Norbert Sillamy, 
Dicţionar de psihologie Larousse, Bucureşti: Univers Enciclopedic, 2009; 
Jacques Postel, Dicţionar de psihiatrie si psihopatologie clinica Larousse, 
Bucureşti: Univers Enciclopedic, 1998; Jean Laplanche şi J. B. Pontalis, 
Vocabularul psihanalizei, Bucureşti: Humanitas, 1994; Dicţionarul explicativ 
al limbii române, ediţia a Il-a, Academia Română, Institutul de Lingvistică 
„Iorgu Iordan”, Editura Univers Enciclopedic, 1998; Noul dicţionar explicativ 
al limbii române, Editura Litera Internaţional, 2002; Micul dicționar academic, 
Academia Română, Institutul de Lingvistică „Iorgu Iordan”, Editura Univers 
Enciclopedic, 2002 ş.a.m.d.) 

